
TRYKT  HOS  NIELSEN  &  LYDICHE  (AXEL  SIMWELKIÆR) 


FORORD 

Naar  man  betænker  Dybden  og  Rækkevidden  af  det  Ver- 
densdrama,  vi  er  Tilskuere  til,  fyldes  man  af  en  egen 
Uro  ved  at  se,  hvor  ringe  Spor  det  i  Virkeligheden  har  sat 
sig  hos  os.  Ikke  materielt,  bevares,  der  er  Vanskeligheder, 
Dyrtid  og  Gullasch-Guld  i  tilstrækkelig  Grad,  der  daglig  min- 
der os  om  Krigen.  Der  er  ogsaa  i  store  Kredse  en  stærk  De- 
pression, og  hvor  unaturligt  vilde  det  være  andet  overfor  de 
Rædsler,  Verden  er  fyldt  med  til  Overflod.  Men  der  er  et, 
man  forgæves  spejder  efter,  det  er  Indvirkningen  paa  selve 
Folkesjælen  —  dette  mægtige  »noget«,  hvori  ligesom  alle  de 
enkeltes  Vilje  og  Kraft  fortætter  sig,  skabende  af  Indbygger- 
nes uensartede  Masser  et  Folk. 

Det  berettes  som  Tegn  paa  økonomisk  Kraft  i  krigs- 
førende Lande,  at  man  der  har  kunnet  skabe  Maksimen  »For- 
retninger som  sædvanlig«.  Efter  nu  i  over  halvandet  Aar  at 
have  været  Vidne  til  den  mest  gennemgribende  Krise,  Menne- 
skeslægten vel  endnu  har  oplevet,  synes  man  hertillands  at 
have  sat  en  Ære  i  ogsaa  at  kunne  have  sit  Skilt  hængende 
ude  med  »Alt  som  før«. 

Storheden  heri  virker  ikke  ubetinget  ægte.  Vort  Regn- 
skab har  for  længe  været  modent  til  Revision  til,  at  man  føler 
Betryggelse  herved.  Der  er  imidlertid  blandt  de  Poster,  vi 
er  kommet  skævt  ind  med,  en,  der  utvivlsomt  indeholder 
Nøglen  til  alle  de  andre,  en  som  vi  derfor  alle  burde  kunne 
enes  om  at  sætte  hele  vor  Kraft  ind  paa  at  omskabe,  og  hvis 
lykkelige  Løsning  sikkert  vilde  skaffe  megen  Strid  og  Splid, 
der  ellers  tør  ventes  i  andre  Retninger,  ud  af  Verden.  Hvad 
dette  Begreb  er,  eller  hvad  det  omfatter,  kan  ikke  defineres  i 


et  Par  Ord.  Det  kan  antagelig  bedst  belyses  ved  en  Gennem- 
gang af  vort  Regnskab,  og  det  er  det,  vi  i  det  følgende  skal 
gøre.  Saa  meget  skal  blot  straks  siges:  dets  Løsning  vil  for 
os  være  et  Spørgsmaal  om  at  være  eller  ikke  være. 

Ogsaa  paa  vor  Dør  banker  den  store  Time,  ganske  vist 
mindre  haardhændet  end  i  alle  de  Lande,  der  nu  staar  i  Brand, 
men  tør  vi  derfor  vende  det  døve  Øre  til?  Vi  hører,  at  man 
derude  trods  al  Elendighed  kalder  dette  den  store  Tid,  og 
vi  forstaar  det  ikke.  Men  burde  vi  ikke  forstaa,  at  den  i  al 
Fald  er  stor  ved  de  Følger,  den  bærer  i  sit  Skod,  Følger,  der 
ogsaa  har  Bud  til  os? 

Et  kan  man  med  Sikkerhed  vente  efter  dette:  de  natio- 
nale Modsætninger  vil  dominere  som  aldrig  før.  Lad  os  ikke 
lyve  os  fra  det,  men  klart  og  oprigtigt  søge  at  forstaa  Konse- 
kvenserne for  os.  De  Tider,  der  kommer,  vil  blive  svære  for 
de  smaa  Stater  og  stille  de  største  Krav  til  deres  moralske 
Kraft.  Thi  de  vil  faa  at  fole  deres  Lidenhed  som  aldrig  for. 
Da  er  det  Spørgsmaalet  for  vort  Vedkommende  paatvinger  sig: 
hvilken  Rolle  i  vort  Liv  som  Folk  har  hidtil  Følelsen  af  vor 
Lidenhed  spillet?  Hvorledes  har  denne  Følelse  gjort  sig  gæl- 
dende, og  tør  man  vente  samme  Vilkaar  efter  som  før  1.  Au- 
gust 1914?  Før  syntes  man  jo  —  og  Troen  var  hos  os  som 
bekendt  blevet  til  Vished  —  i  sin  Livsopfattelse,  i  sin  daglige 
Vurdering  af  sig  selv  at  have  »hele  Verden«  at  falde  tUbage 
paa.  Det  hjalp  mægtigt  paa  ens  Rygrad:  tilhørte  man  end  en 
lille  Nation,  var  denne  og  dermed  man  selv  dog  Medlem  af 
det  store  Verdenssamfund.  Den  Gang,  da  saa  at  sige  en  Rund- 
rejsebillet syntes  at  give  Medejendomsret  til  al  Verdens  Storhed 
og  Værdier. 

Brutalt  har  »Verden<  rystet  alt  uvedkommende  af  sig. 
Ingen  Løgn,  ingen  forlorne  Fraser  kan  ændre  herved.  Vi  staar 
alene.   Vi  vil  faa  det  at  mærke. 

Men  er  vi  rustede  hertil?  Er  man  klar  over,  at  den  ud- 
prægede Svaghedsfølelse  i  vort  Folk  i  dets  Opfattelse  af  sig 
selv  som  saadant  —  en  Følelse,  vi  desværre  ikke  kan  sige 
os  fri  for  at  have  dyrket  i  Stedet  for  modarbejdet —  har  været 
til  allerstørste  Skade  for  os  i  næsten  enhver  Henseende,  ikke 


blot  som  Folk,  men  i  selve  vort  daglige  Liv,  aandeligt  og 
materielt,  ja,  da  maa  man  med  største  Bekymring  se  Frem- 
tiden imøde. 

Uden  at  have  været  i  Krig  er  vi  drevet  tilbage  over  vore 
Grænser,  henvist  til  os  selv  —  til  at  leve  og  forny  os  ved 
egen  Kraft.  Har  vi  gjort  os  klart,  hvad  dette  betyder?  1  den 
Verden,  der  kommer,  vil  Svaghedsfølelse  være  Forfald,  Selv- 
tvivl Raadenskab.  Dette  er  vore  Vilkaar.  Prøvens  Time  er 
inde.  Men  vi,  bag  hvilke  et  Aartusindes  fri  og  stolt  Historie 
straaler  og  forpligter,  vi  vil  ikke  udslettes,  ikke  raadne  bort! 
Kræver  Tiden  nye  Vilkaar,  lad  os  da  skabe  dem  selv.  Indser 
vi,  at  vi  fremtidig  maa  bekæmpe  vor  Hang  til  Selvforringelse, 
enhver  Antydning  af  Selvopgivelse  som  en  snigende  Sot,  da 
lad  os  i  Tide  finde  det  Serum,  vi  skal  bruge.  Der  er  kun  eet. 
Har  vi  ikke  den  talmæssige  Størrelse,  der  betinger  Kraftfølelse 
og  Ekspansion,  lad  os  da  i  Stedet  ved  at  sætte  al  vor  Vilje, 
hele  vor  overlegne  Kultur  ind  derpaa  skabe  et  psykologisk 
større  Danmark,  give  det  den  Storhed,  der  skal  gennem- 
strømme hver  eneste  af  os  og  føre  os  frem  til  den  højeste 
Ydeevne,  Kraft  og  Lykke. 

At  paapege  Muligheder  og  Maal  herfor  skulde  være  dette 
Skrifts  Opgave. 

København,  Januar  1916. 


I. 
VOR  TID 

Hvis   man    ikke   uden   videre   vil   betragte   Verdenskrigen 
som  blot  og  bar  Vanvid  —   hvilket   unægtelig  er  en 
fristende,  men  dog  farlig  Opfattelse  —  maa  man  trænge  til 
Bunds  i  Erkendelsen  af  de  deri  virkende  Kræfter  og  forstaa 
disse  som  et  Udslag  af  selve  Tiden  —  ganske  vist  et  sørgeligt 
og  lidet  tiltalende,  men  til  Gengæld  af  enestaaende  Klarhed. 
Denne  det  abstrakte  Eksempels  Klarhed  har  denne  Krise  over- 
hovedet medført  paa  næsten  alle  de  vigtigste  Omraader  for 
menneskeligt  Liv  og  Arbejde;  man  tænke  blot  paa  de  forskel- 
lige erhvervsmæssige  Problemer,  den  har  lagt  blot.   Hvad  man 
i  gamle  Dage  maatte  gaa  over  i  Teorien  for  at  finde,  som 
V.   Thunen,  da  han  skabte   sin    uisolerede   Stat«    for  at  vise 
Produktionsstrukturen  i  et  tænkt,  til  sig  selv  henvist  Sam- 
fund, er  nu  pludselig  flyttet  ind  i  Virkelighedens  Verden.   Pro- 
duktion og  Omsætning  har  nu  i  over  IV2  Aar  arbejdet  under 
Forhold,   der   i   de   økonomiske    Lærebøger   karakteriseredes 
med  følgende  Begyndelse:  »Hvis  man  kunde  tænke  sig  ...... 

Det  er  indlysende,  at  der  herved  er  kastet  saa  skarpe  Lys  over 
Landenes  Erhvervsforhold,  deres  Fordele  og  Mangler,  gjort 
saa  værdifulde  Erfaringer,  at  dette  efter  Krigen,  naar  Folke- 
nes Kræfter  atter  frigøres  til  fredelige  Formaal,  vil  medføre 
gennemgribende  Revisioner  i  de  forskellige  Landes  National- 
økonomier. Det  vil  falde  haardt  tilbage  paa  dem,  der  ikke 
forstaar  at  læse  i  det  Spejl,  Verdenskrigen  holder  frem,  og 
hvori  alle  Tidens  Kræfter,  onde  og  gode,  med  enestaaende 
Tydelighed  aftegner  sig. 

Med  vort  mærkværdige  Ukendskab  til  de  virkelige  Driv- 

kræfter  i  den  store  Verden  tør  vi  ganske  vist  ikke  siges  at 
have  særlige  Forudsætninger  for  at  forstaa  disse  Kræfter  — 
og  dermed  vor  Besøgelses  Tid*).  Saa  meget  har  man  dog 
lært,  at  denne  Krig  og  »Imperialisme«  hører  sammen.  Men 
overfor  selve  vor  Opfattelse  af  dette  Begreb  mærker  man  den 
bristende  Evne,  der  er  en  Følge  af  Aarrækkers  Forsyndelser 
fra  vor  Side  overfor  den  sanddru  Forstaaelse  af  det,  man 
kunde  kalde  ^^den  virkelige  Verden«.  Det  imperialistiske  Prin- 
cip maatte  for  at  paadrage  sig  vor  Opmærksomhed  iklædes 
en  bestemt  Form,  følges  af  en  vis  »Sensation«.  Først  fæst- 
nedes det  til  den  engelske  Rigsidé  under  Chamberlains  Told- 
politik (lad  os  ikke  forsværge,  at  vi  ikke  atter  skal  mode  det 
i  denne  Form),  den  Gang  truede  det  vort  Smør,  og  vi  skræm- 
tes op.  Nu  er  »Imperialisme«  ligesaa  ufravigelig  knyttet  til 
det  særlige  prøjsiske  Militærvælde;  det  truer  vore  Idealer,  og 
vi  værdiger  det  atter  Opmærksomhed.  Det  skal  jo  ikke  næg- 
tes, at  baade  Chamberlain  og  Bismarck  var  rendyrkede  Im- 
perialister, men  kun  at  kende  disse  to  Repræsentanter  for 
dette  Begreb  virker  dog  noget  fattigt  overfor  den  Kendsger- 
ning, at  det  vil  være  ulige  nemmere  at  tælle  de  Mennesker 
indenfor  den  civiliserede  Verden,  der  ikke  er  fyldt  af  Im- 
perialismen, end  dem,  som  er  det,  og  baade  vort  Smør  og 
vore  Idealer  gør  vi  sikkert  bedst  i  i  Tide  at  forlige  med  Be- 
grebet. Thi  Imperialismen  er  mere  end  Politik  og  Stormagts- 
fænomen,  som  det  saa  ofte  fremstilles.  I  sin  Kerne  er  den 
et  rent  samfundspsykologisk  Begreb  med  samfundsøkono- 
misk Oprindelse  og  Værdi.    Den    er    selve    vor  Tids  Aand, 


*)  Man  vil  maaske  mindes,  at  Georg  Brandes  nylig  i  bitre  Ord  be- 
brejdede den  udenlandske  Presse,  Verdenspressen,  dens  Uvidenhed  om 
nordiske  Forhold.  Der  var  formodentlig  al  Anledning  dertil,  men  koni- 
mer  man  dog  ikke  stærkt  til  at  tænke  paa  de  Regler,  der  gælder,  naar 
man  selv  bor  i  et  Glashus.  Hvis  dansk  Presse  i  Stedet  for  over\'ejende 
at  d5Tke  det  »lettere  Stof«  havde  holdt  os  å  jour  med  de  virkelig  bevæ- 
gende Strømninger  i  Udlandet  (og  det  ikke  blot  i  Literatur  og  Kunst) 
vilde  bl.  a.  selve  Verdenskrigen  ikke  være  kommet  saa  uforstaaelig  bag 
paa  os.  Uden  paa  nogen  Maade  at  mene,  at  denne  derfor  skulde  have 
virket  mere  tiltalende,  havde  en  vis  Forberedthed  maaske  dog  haft  sin 
Værdi. 

Grundloven  og  Grundkraften  i  den  virkelige  Verden,  med 
Gyldighed  baade  i  psykologisk  og  materiel  Henseende.  I  første 
Henseende  som  Individualismens  Afløser,  i  anden  som  Indu- 
strialismens. 

Hvad  indbefatter  da  dette  Begreb,  og  hvorledes  har  det 
udviklet  sig?  Et  Svar  herpaa  maa  uddybes  til  Bunds,  thi 
ligesaa  nemt  det  vilde  blive  i  Krigsforholdenes  Belysning  at 
fremdrage  Hovedegenskaberne  i  det  imperialistiske  System, 
ligesaa  vanskeligt  vilde  det  antagelig  falde  at  vise  den  umaa- 
delige  Værdi  derved,  idet  Medaillens  blodige  Revers  paa  For- 
haand  vilde  vække  Afsky  herfor.  For  vor  egen  Skyld  bor  vi 
imidlertid  ikke  standse  ved  Overfladen,  men  vie  dette  Problem 
vor  fulde  Opmærksomhed,  komme  til  sand  Erkendelse  deraf. 

Kaster  man  et  Blik  tilbage  over  den  materielle  Udvikling 
i  Løbet  af  det  sidste  Aarhundrede,  er  der  vel  næppe  nogen, 
der  undgaar  en  ligefrem  svimlende  Følelse  Ansigt  til  Ansigt 
med  de  Fremskridt,  der  er  gjort.  Før  indsnævrede,  halvlur- 
vede Erhvervsforhold,  hvor  et  fuldstændig  vanemæssigt  drevet 
Landbrug  var  Tyngdepunktet,  hvor  Haandværk  og  Industri 
kun  magtede  det  lokale  Marked  —  og  det  var  sjeldeht  stort  — 
en  afgjort  Kundeproduktion,  der  udelukkede  større  Afsæt- 
ningsvirksomhed og  drog  de  snævreste  Grænser  for  baade 
psykologisk  og  materiel  Horisont,  nu  et  rigt  integreret  Ver- 
densokonomisystem,  der  ikke  blot  har  flyttet  Horisonter,  men 
endog  helt  afskaffet  dem,  saa  sandt  Jorden  er  rund.  I  Stedet 
for  den  trange,  sluttede  Husholdning  staar  nu  Masseproduk- 
tion og  Verdensmarkeder,  tekniske  og  økonomiske  Problemer 
er  løst,  som  indtil  ubeskrivelig  Mangesidethed  imødekommer 
de  menneskelige  Krav.  Dels  ved  den  mægtigt  forøgede  Pro- 
duktionsevne med  tilhørende  Forbrugsmulighed,  dels  ved  en 
enestaaende  Udvikling  i  Arbejdsøkonomi  (for  60  Aar  siden 
kostede  Poleringen  af  en  Støbejernsplade  ca.  10  Kr.  pr.  Kva- 
dratfod, nu  leverer  en  Metalbearbejdningsmaskine  det  samme 
Arbejde  —  blot  meget  bedre  udført  —  for  ca.  10  Øre)  er  der 
skabt  Mulighed  for  den  vældige  Befolkningstilvækst,  som  er 
fulgt  efter  tidligere  Aarhundreders  Sterilitet.  Det  var  ikke 
menneskelige  moralske  Egenskaber,  der  gjorde  Malthus'  Teo- 

rier  til  Skamme,  men  den  tekniske  og  industrielle  Udvikling. 
Det  Fødselsoverskud,  som  ifølge  den  pessimistiske  engelske 
Nationaløkonomi  just  i  Brydningstiden  til  vor  Tidsalder  var 
hjemfalden  til  Offer  for  Nød,  Sygdomme,  Laster,  Forbrydel- 
ser og  Krig,  har  den  industrielle  Udvikling  givet  Livsmulig- 
heder og  L'ivsiberettigelse.  Vi  staar  i  Dag  med  kæmpemæssige 
Indbyggertal  og  dog  med  saa  relativ  ringe  Nød  og  Fattigdom, 
som  Verden  aldrig  har  opvist.  Som  vi  saaledes  har  over- 
vundet Naturens  Love,  har  vi  samtidig  overvundet  Tid  og 
Rum.  Med  Tankens  Fart  flyver  Efterretningerne  i  Telegraf- 
og  Telefonledninger  eller  som  elektriske  Bølger  over  Jord- 
kloden, medens  Mennesker  og  Ting  med  næsten  automatisk 
Sikkerhed  transporteres  over  Verdenshave,  gennem  Bjerge, 
over  Floder,  Kløfter  o.  s.  v.  Vi  har  underlagt  os  Jorden,  Havet 
og  Luften. 

Forstaar  man  da  ikke,  at  denne  Udvikling,  der  i  faa 
Menneskealdre  har  bragt  Menneskeheden  længere  end  tidli- 
gere Aartusinder  tilsammen,  nødvendigvis  ogsaa  maa  have 
øvet  en  gennemgribende  Virkning  paa  vor  aandelige  Udvik- 
ling, en  Virkning,  der  først  kan  gøres  op,  naar  Udviklingen 
har  naaet  at  komme  i  Leje,  saaledes  som  det  kan  siges  om 
vor  Tid  i  de  sidste  10—20—30  Aar? 

Hovedkendetegnet  i  den  moderne  tekniske  Udvikling  er 
den  gradvise  Fortrængen  af  det  empiriske  System,  det  rent 
erfaringsmæssige,  til  Fordel  for  rationel  Viden,  af  Overleve- 
ring og  Tradition  til  Fordel  for  videnskabelige  Klarlæggelser. 
Tidligere  var  Industrien  fyldt  af  Fabrikationshemmeligheder 
o.  1.  I  vor  Tid  har  Videnskaben  taget  Glansen  af  »Hemme- 
lighederne<!.  Aarsagsloven  overvinder  Mystik,  Overtro  og 
Aabenbaringer.  Under  Indtrykket  af  den  nye  frembrydende 
Tid  fastslaar  allerede  Kant  dette.  Nu  bliver  det  »den  rene 
Vilje«,  som  kun  faar  sine  Forskrifter  af  Fornuften,  der  atter 
regeres  af  de  Love,  enhver  skaber  sig  selv,  hvormed  den  frie 
Personlighed  med  et  Slag  rykker  ind  som  Midtpunkt  i  Ver- 
densanskuelsen. Under  Teknikens  Udviklmg  frigøres  Person- 
lighederne fra  tidligere  Tiders  Autoritetstvang  og  -Tro  og  fra 
Troen  paa  overnaturlige  Kræfter.    Hvad  dette  har  betydet  for 

hele  vor  aandelige  Udvikling  behøver  næppe  at  uddybes.  Men 
ikke  blot  ved  denne  Revolution  i  den  rent  abstrakte  Tænk- 
ning viser  den  tekniske  Idé  sin  Magt,  den  har  efterhaanden 
formaaet  at  forandre  Vilkaarene  for  det,  man  kunde  kalde 
det  daglige  Livs  Psykologi.  Teknikens  Tendens  til  at  erstatte 
den  menneskelige  Arbejdskraft  —  og  den  animalske  for  den 
Sags  Skyld  med  —  har  sat  os  i  Stand  til  at  løse  Opgaver,  der 
tidligere  siet  ikke  var  mulige  —  og  det  baade  i  kvantitativ  og 
kvalitativ  Henseende.  Til  Gengæld  har  Maskinerne  mange  Ste- 
der fortrængt  det  individuelle,  fra  Fædrene  nedarvede  Arbejde 
og  i  Stedet  for  de  mangesidede,  brogede  Individualiteter  skabt 
Maskinarbejdets  strenge,  monotone  Upersonlighed.  Men  over- 
for al  den  tabte  Poesi  (som  særlig  nu  paa  tilstrækkelig  Afstand 
forekommer  os  saa  vidunderlig)  maa  man  ikke  glemme,  at 
den  tekniske  Udvikling  og  kun  den  alene,  netop  ved  at  lade 
Maskinerne  overtage  henholdsvis  de  strengeste  og  de  mest 
komplicerede  Opgaver,  har  aabnet  Mulighed  for  næsten  selv 
det  ringest  udstyrede  Individ  til  at  blive  af  Værdi,  til  at  kunne 
skabe  sig  sit  Opho'd,  til  at  blive  Medarbejder  i  selv  det  stolte- 
ste Værk.  Dette  er  et  Forhold,  som  alt  for  ofte  glemmes,  og 
alligevel  rummes  heri  Grundlaget  for  ethvert  virkeligt  kultu- 
relt Fremskridt,  ethvert  Haab  om  nogensinde  at  føre  Menne- 
skeheden frem  til  den  hojere  Udvikling,  vi  alle  ser  hen  til. 
Man  beskylder  Maskinerne  for  at  sløve  og  trætte  ved  deres 
»Aandsforladthed«,  men  glemmer,  at  de  netop  ved  at  kunne 
eliminere  Sporgsmaal  om  Hjerne  og  Muskler  kan  blive  den 
store  Arbejds-  og  Brodgiver  til  Millionerne.  I  disse  Forhold 
bunder  Grundelementerne  for  Imperialismen. 

For  at  kunne  stille  dette  System  i  den  rette  Belysning 
vil  det  være  nødvendigt  kort  at  følge  Samfundsidéens  Udvik- 
ling i  sine  Hovedtræk.  Problemet  om  Menneskehedens  Psy- 
kologi har  indenfor  den  civiliserede  historiske  Tid  altid  inde- 
holdt en  Relation  mellem  Individ  og  den  større  Enhed,  det 
tilhørte,  d.  v.  s.  Slægten,  Stammen,  Staten.  Den  antike  Stats- 
idé  fornægter  fuldstændig  Individet,  og  ikke  stort  anderledes 
er  det  i  Middelalderen,  hvor  Individets  jordiske  Tilværelse 
nærmest  opfattes  som  Gennemgangsled  paa  Pilgrimsgangen 

til  en  bedre  Tilværelse  hinsides.  Dette  fulgte  alene  deraf,  at 
det  var  Kirken,  der  den  Gang  var  Overhøjhed,  og  overfor 
hvilken  Enkeltpersonlighederne  traadte  fuldstændig  i  Skygge. 
Man  tænke  blot  paa  Ignatius  Loyolas  organisatoriske  Udnyt- 
telse heraf.  Ved  de  store  Omvæltninger  i  den  nyere  Tid 
traadte  derpaa  de  foragtede  jordiske  Interesser  op  med  Reak- 
tionens fulde  Kraft.  Nu  blev  det  »Naturretten«,  der  var  den 
ledende  og  som  forudsættende  en  medfødt  Menneskerettighed 
stillede  alle  Individer  lige  og  ansaa  Staten  som  blot  fremgaaet 
af  en  frivillig  Overenskomst  af  frie  og  lige  Personligheder. 
Absolutismens  Stat,  der  havde  ført  baade  Antikens  og  Kir- 
kens Individfornægtelse  videre,  faldt  nu  for  en  diametralt 
modsat  Reaktion.  Det  individualistiske  Moment  kulminerede 
hos  Rousseau,  og  efter  ham  følger  hele  den  moderne  liberali- 
stiske Skole,  hvis  Udløb  vi  endnu  kender  i  Frihandelsidéerne, 
—  notabene  hvor  disse  doceres  af  ideelle  Grunde.  Nu  er  en- 
hver Ledelse  eller  Kontrol  en  Fornærmelse  mod  den  frie  Per- 
sonlighed, ethvert  Individ  forudsættes  eo  ipso  at  kunne  vare- 
tage sine  egne  Interesser  o.  s.  v.  Staten  henvises  nærmest  til 
at  spille  Rolle  som  Natvægter,  der  beskytter  den  private  Ejen- 
dom og  andre  materielle  Goder,  men  iøvrigt  holder  sig  borte 
fra  enhver  Indblanding  i  det  økonomiske  og  sociale  Liv.  Den 
bekendte  Manchester-Lære  kodificerer  saa  at  sige  disse  Idéer. 
Men  uheldigvis  for  disse  og  heldigvis  for  Menneskeheden  var 
der  i  Mellemtiden  traadt  en  Faktor  til,  man  ikke  før  havde 
kendt.  Den  tekniske  Idé  var  ved  at  afklare  sig,  den  indu- 
strielle Udvikling  i  rivende  Fart.  Liberalismens  fuldstændige 
Mangel  paa  Forstaaelse  af  den  herved  aabenbarede  Verdens- 
idé  førte  til  de  mest  haarrejsende  Misbrug  af  Individerne  i 
selve  den  hellige  Individualismes  Navn!  De  stærke  udbyttede 
og  plyndrede  de  svage,  og  hele  Systemets  lyriske  Forlorenhed 
viser  sig  i  den  frygtelige  Elendighed,  der  kendetegnede  Indu- 
strialismens Barnetid  rundt  om,  men  dog  særlig  i  det  Land, 
hvor  den  først  kom  til  virkelig  Udfoldelse,  England.  Dels  som 
Følge  heraf,  dels  som  Følge  af  Indgriben  af  Kræfter,  rejst  af 
selve  den  nye  Tid,  brydende  frem  fra  stik  modsat  Side  af  Li- 
beralismen, gaar  saa  de  første  Pust,  endnu  raa  og  uafklarede, 

af  vor  Tids  Aand  over  Verden.  Byggende  herpaa  vender  Stats- 
idéerne  tilbage  til  Højsædet  med  fornyet  Kraft,  overfladisk 
mindende  om  tidligere  Tiders,  men  principielt  fuldstændig  for- 
skellige herfra.  Liberalismens  individualistiske  Statsopfattelse 
havde  omplantet  i  Virkelighedens  Verden  forraadt  og  pris- 
givet Individet.  Det  nye  Statsbegreb,  der  snart  grebes  begær- 
ligt af  alle  førende  Lande,  omend  under  forskellige  ydre  For- 
hold, blev  heroverfor  en  Virkeliggorelse  af  Teorien  om,  at 
ethvert  Led  i  Staten  ikke  blot  skal  være  Middel,  men  ogsaa 
Maal.  Det  karakteristiske  ved  den  nye  Tid  bliver  da,  at  den 
skaber  en  fælles  Kraft  og  Magt  —  foreløbig  knyttet  til  det 
nationale  Statsbegreb  —  ved  kæmpemæssigt,  bevidst  Sam- 
menspil af  samtlige  Enkeltkræfter,  en  Masseopbydelse  i  psy- 
kologisk og  fysisk  Henseende,  med  det  Formaal  ikke  blot  at 
muliggøre  Losningen  og  Udvidelsen  af  de  fælles  Opgaver, 
men  —  og  dette  er  det  vigtigste  —  at  give  Helheden  tilbage- 
virkende Kraft,  fyldende  de  enkelte  Individer  med  langt  større 
Styrke,  end  de  nogensinde  i  isoleret  Tilstand  kunde  faa.  Dette 
er  Imperialismens  Idé.  Den  har  fra  Liberalismen  optaget 
Hensynet  til  Individet,  thi  Leddene  og  Helheden  korrespon- 
derer her  som  aldrig  før.  Fra  den  Højde,  som  det  absoluti- 
stiske System  naaede  i  Merkantilismen  —  byggende  paa  Ba- 
sis for  al  menneskelig  Sammenslutning:  Kampen  for  Føden, 
der  nu  er  bleven  til:  Kampen  for  Arbejdet,  —  har  den  hentet 
sine  Former  som  Produktions-  og  Erhvervssammenslutning. 
Den  tog  hertil  de  traditionsmæssigt  overleverede  nationale 
Idéer  i  sin  Tjeneste,  udviklende  disse  som  de  nødvendige 
Banebrydere  for  den  Højnelse  af  de  økonomiske  Vilkaar,  der 
ene  og  alene  kan  betinge  en  virkelig  Kulturfremgang.  Men 
skønt  Imperialismen  saaledes  staar  som  den  nationale  Idés 
Krystalisering,  er  det  alligevel  det  eneste  Samfundssystem, 
der  har  eksisteret,  som  i  sine  Grundkræfter  har  indeholdt 
Spiren  til  en  Udvidelse  til  et  alment  Verdensborgersamfund. 
Heri  ligger  en  Værdi,  som  ingen  nok  saa  blodig  Verdenskrig 
kan  forringe.  Imperialismen  er  Menneskehedens  første  vir- 
kelige Skridt  over  til  en  paa  reelle  Grundlag  bygget  Kosmo- 
politisme. 

Overfor  Klarlæggelsen  heraf  vil  det  antagelig  forekomme 
uforstaaeligt,  hvorledes  dette  System  i  Løbet  af  saa  kort  Tid 
har  kunnet  løse  Problemet  om  det  gensidige  Forhold  mellem 
Helhed  og  Bestanddele,  der  har  været  Aarsag  til  evindelige 
Brydninger  i  Menneskehedens  Historie,  og  som  ellers  kun 
har  kunnet  opvise  de  mest  ensidige  Løsninger,  svingende  lige 
fra  Oldtidens  Statsopfattelse  til  Liberalismens.  Men  Aarsagen 
hertil  er  simpelthen  at  søge  deri,  at  det  nye  Princip  i  sandeste 
Forstand  bunder  i  selve  de  Love,  der  er  bestemmende  for 
menneskeligt  Liv.  Man  vil  kunne  benægte  Meningen  i  den 
enkeltes  Tilværelse,  en  bestemt  lovmæssig  Verdensorden  kan  U 
ingen  betvivle.  Det  er  denne  førende  Verdenstanke,  Imperial- 
ismen har  omsat  i  psykologisk  Kraft,  idet  den  har  hentet 
sin  Kerne  fra  den  i  den  industrielle  Idé  nedlagte  Sandhed. 
Ligesom  der  har  eksisteret  de  Verdenslove,  der  har  fundet 
deres  Udtryk  i  Matematiken,  længe  for  en  Kopernikus  paa- 
viste,  at  selv  Verdenslegemerne  lystrede  disse  Love,  og  længe 
før  de  store  Matematikere  fandt  Lovenes  Løsning  omsat  i  for 
os  forstaaelige  Formler,  saaledes  findes  der  en  central  Ver- 
densdrivkraft,  der  gaar  igen  overalt,  og  som  følger  den  af 
den  skabende  Kraft  anvendte  Arbejdslov  *).  I  hvor  mange 
Milliarder  af  Aar  eller  i  hvor  mange  Verdener  den  har  be- 
staaet,  ved  vi  ikke,  og  det  er  ogsaa  ganske  ligegyldigt,  vi  ved 
blot,  at  med  de  tekniske  Opfindelser,  der  begyndte  for  godt 
et  Aarhundrede  siden,  og  som  indledede  Industrialismen,  var 
Menneskeheden  omsider  naaet  til  et  saadant  Modenhedsstand- 
punkt,  at  man  nu  gradvis  kunde  trænge  ind  paa  praktiske 
Løsninger  af  de  af  Verdenskraften  skabte  Muligheder.  Natur- 
fysikens  Bestanddele  og  Faktorer  kom  ind  under  menneskelig 
Erkendelse,  og  da  først  Vejen  en  Gang  var  betraadt,  fortsattes 
Udviklingen  med  rivende  Fart  —  ikke  takket  være  den  stor- 
artede menneskelige  Begavelse,  som  vi  sandt  at  sige  har  hørt 
prist  tilstrækkeligt,   men   simpelthen   fordi   Løsningerne   var 


*)  At  Tanken  om  en  central  Verdenslov  ikke  er  Utopi,  beviser  alene 
det  ene  Eksempel,  der  maa  fryde  enhver  Bygningsingenior,  nemlig  at 
Anatomien  kun  har  haft  at  konstatere,  at  Menneskets  Benbygning  fuld- 
stændig nøjagtig  følger  de  statiske  Belastningslove  for  moderne  Brobygning. 

givet  forud,  gribende  ind  i  hinanden,  medførende  hinanden 
med  logisk  Konsekvens.  De  synlige  Resultater  heraf  har  med 
Rette  givet  vor  Tid  Tilnavnet  Teknikens  Tidsalder.  De  præ- 
ger i  den  Grad  hele  vor  Tilværelse,  at  man  overhovedet  ikke 
kunde  tænke  sig  denne  dem  foruden.  At  denne  Verdenskraft, 
vi  saaledes  har  forstaaet  at  nyttiggare  os  en  vis  Brokdel  af  — 
vi  aner  ikke  hvor  stor  eller  lille  —  imidlertid  ikke  blot  har 
Gyldighed  paa  materielle  Omraader,  siger  sig  selv.  I  den  maa 
genfindes  den  hojere  Lov  for  alt  organisk  Liv,  og  denne  er 
det,  som  har  fundet  sit  Udtryk  i  det  imperialistiske  Princip. 

Ved  nemlig  at  gøre  Menneskene  til  medvirkende  Led  i  det 
System,  hvori  denne  Centralkraft  materielt  er  omsat  —  om 
man  saa  vil:  omtransformeret  efter  menneskelig  Kapacitet  — 
er  det,  den  imperialistiske  Idé  drager  denne  Kraft  ind  i  Men- 
neskets aandelige  Tjeneste,  udnytter  den  psykologisk,  idet 
den  saa  at  sige  forgrener  den  til  hvert  enkelt  Led.  At  Forud- 
sætningen herfor  maatte  være  en  enestaaende  Udvikling  af 
den  ydre  Verdens  Betydning  i  Individets  daglige  Liv,  siger  sig 
selv,  og  dermed,  at  skont  Spirerne  til  vor  Tidsaand  selvfølge- 
lig gaar  langt  tilbage  i  Menneskets  Historie,  kunde  det  im- 
perialistiske Princip  først  komme  til  fuld  Udfoldelse  paa  det 
Grundlag,  den  tekniske  Udvikling  har  skabt  i  de  sidste  Men- 
neskealdre. 

Som  overalt  i  Udviklingshistorien  viser  her  Vekselfor- 
holdets Betydning  sig,  thi  den  selv  samme  Udvikling,  der  saa- 
ledes blev  Betingelsen  for  de  nye  Kræfters  Indgriben,  var  og- 
saa  Aarsagen  til,  at  de  nødvendiggjordes,  for  at  Menneske- 
heden skulde  kunne  møde  de  nye  Tiders  stormende,  haard- 
hændede  Tempo.  Nu  gjaldt  det  at  skabe  Rygrad  for  at  staa 
imod,  hvor  de  gamle  Støttemure  var  sendt  i  Grus,  Kraft  til 
at  gaa  ilag  med  alt  det  nye,  det  vældige,  der  ventede.  I  sti- 
gende Grad  tvang  den  materielle  Udvikling  Menneskene  til  at 
gaa  ud  over  sig  selv,  medens  den  ydre  Verden  blev  en  Aaben- 
baring  af  de  største  og  rigeste  Felter  for  menneskelig  Hand- 
ling og  Tænkning.  Sit  ydre  Udtryk  maatte  derfor  den  nye 
Tidsaand  faa  gennem  en  enestaaende  Udvikling  i  Samvirken 
og  Samfølelse,  i  nøje  Overensstemmelse  med  dens  indre  Sand- 

hed,  thi  hvorledes  skulde  man  tænke  sig  en  Mening  i  den 
menneskelige  Tilværelse,  hvis  denne  ikke  baseredes  paa  Sam- 
menslutning? I  Forplantningsforholdet  ligger  dog  det  dybeste 
Princip  herfor,  selve  den  livgivende  Evne  er  betinget  af  men- 
neskelig Sammensmeltning.  Men  tager  man  Konsekvensen 
heraf,  af  alt,  hvad  Historien  lærer  i  denne  Retning  mundende 
ud  i  vor  Tids  alt  dominerende  Organisationssystem,  maa  man 
ganske  af  sig  selv  komme  til  Erkendelsen  af,  at  Samtanken 
ejer  en  dyb  indre  Værdi,  der  anviser  den  langt  større  Opgaver 
end  Løsningen  alene  af  materielle  Spørgsmaal.  Heroverfor 
hjælper  ingen  Aandrigheder,  enten  det  nu  er  Ibsens:  »Den  er 
stærkest,  som  staar  alene«,  eller  Nietzsches:  »Et  Folk  er  Na- 
turens Omvej  for  at  naa  til  seks,  syv  store  Mænd«. 

Det  er  indlysende,  at  denne  Udvikling  maatte  komme  i 
Konflikt  med  den  individualistiske  Læres  Hævdelse  af  Jeg'ets 
Betydning,  en  Konflikt,  der  følgelig  er  ligesaa  gammel  som 
Imperialismens  Herredømme,  men  som  ganske  vist  i  den  nu 
rasende  Verdenskrig  er  drevet  til  sin  yderste  Yderlighed,  der 
dog  kun  har  været  en  Stadfæstelse  —  ganske  vist  en  iøjne- 
faldende —  af  den  allerede  indtraadte  Fallit.  Individualis- 
men havde  med  logisk  Nødvendighed  sprængt  sig  selv,  da 
den  tilstræbte  almen  Gyldighed.  Det  gik  den,  som  det  i  Stats- 
udviklingen  gik  den  selv  samme  Liberalisme,  hvoraf  den  i  sin 
moderne  Form  er  udsprunget:  overført  i  Virkeligheden  viste 
den  sig  at  indeholde  et  Forræderi  overfor  sit  eget  Princip. 
Individualisme  og  Imperialisme  har  teoretisk  begge  Menne- 
skehedens højere  Udvikling  til  Maal.  Det  er  taabeligt,  naar 
man  som  Fridtiof  Nansen  (i  et  Foredrag  i  Studenterforenin- 
gen i  Københa%Ti  i  indeværende  Vinter)  vil  fremstille  Impe- 
rialismen som  »kulturfjendsk«  —  (antagelig  i  en  Forveksling 
af  dette  Begreb  og  Militarisme;  man  kunde  ligesaa  godt  for- 
veksle det  med  Socialismen,  thi  begge  disse  Bevægelser  er  lige 
fuldgyldige  Led  i  og  Udslag  af  Imperialismens  Grundtanke)  — 
det  er  blot  Vejen,  ad  hvilken  denne  Udvikling  bedst  naas  og 
sikres,  der  er  vidt  forskellig  fra  de  to  Idéer.  Og  her  turde 
Individualismen  have  godtgjort  sin  bristende  Evne,  alle  de 

skønne  Talemaader  til  Trods.  Den  stiller  Forhaabningen  til 
en  selvstændig  Udvikling  indefra,  som  vel  Tiden  nok  tør  siges 
ikke  at  have  honoreret,  mens  Imperialismen  søger  at  hæve 
Individet  som  Led  i  sit  System,  søger  dets  Værdi  ikke  blot  i 
det  selv,  men  som  Bestanddel  af  et  Hele.  Og  mens  Imperialis- 
men har  sin  Storhed  ved  sin  Gyldighed  baade  i  aandelig  og 
materiel  Henseende,  maa  Individualismen  overfor  Individets 
Forhold  til  den  materielle  Verden  give  blankt  op.  Men  det 
er  indlysende,  at  et  System,  der  ikke  ejer  Løsning  overfor  det 
mest  elementære  Udviklingsproblem,  maa  domme  sig  selv. 
Det  er  blot  besynderligt,  at  den  ensidige,  aristokratiske  Ego- 
isme, der  i  V^irkeligheden  er  Individualismens  Kerne,  idet  den 
fuldstændig  maa  overlade  dem,  der  ikke  kan  følge  med,  Mas- 
serne, til  sig  selv  —  og  hvori  den  ikke  fornægter  sin  Afstam- 
ning fra  Frikonkurrencens  første  Dage,  da  den  hensynsløse 
Maksime:  Laissez  faire,  laissez  passer«  regerede,  —  ikke  har 
forhindret  dette  Princips  stadige  Dyrkelse.  At  denne  Dyrkelse 
ganske  vist  kun  har  været  teoretisk  —  i  Praksis  er"  Forhol- 
dene jo  alt  længst  forandrede  —  gør  den  ikke  mere  berettiget. 
Forkyndelsen  af  falske  Evangelier  volder  altid  Skade,  og 
sandt  at  sige  har  de  individualistiske  Profeter  i  deres  altfor 
taknemlige  Arbejde  med  at  forkynde  den  frie  Personligheds- 
Udfoldelses  Herlighed  og  Berettigelse  saaet  en  farlig  Sæd. 

Mens  Individualismen  nødvendigvis  maa  føre  til  særlig 
Udvikling  af  Følelseslivet,  sætter  Imperialismen  heroverfor 
Kraften.  Heri  ligger  et  betydeligt  Symbol,  thi  den  sunde  fy- 
siske Ligevægt  har  alle  Tider  været  Grundbetingelsen  for  sand 
kulturel  Udvikling.  Det  kan  ikke  nægtes  —  og  efter  hvad  vi 
har  udviklet,  er  det  jo  fuldt  forstaaeligt  —  at  Imperialismen 
særlig  har  været  knyttet  til  Arbejdets  Verden.  Men  heller 
ikke  heri  ligger  et  Brud  i  Udviklingen,  en  Fare  for  Tilbage- 
skridt, thi  Arbejde  og  Kultur  har  aldrig  været  to  fjendtlige 
Begreber.  Driftigheden  har  altid  været  Aandslivets  Fader. 
Men  ligesom  Imperialismen  er  Vejen  mod  det  vældige,  saa- 
ledes  er  den  ogsaa  Udviklingen  mod  større  og  enklere  Linier 
i  Menneskets  aandelige  Verden,  mod  strengere  og  renere  Bud 
i  moralsk  Henseende,  thi  i  dens  System  er  Individet  ikke  blot 

Povl  Drachmann:  Fortid  og  Fremtid.  o 

Ret,  men  ogsaa  Pligt.  Hvis  man  heri  ser  et  Tilbageskridt, 
kan  man  selvfølgelig  kalde  denne  Idé  for  :  kulturfjendsk « ; 
hvis  man  derimod  —  særlig  paa  Baggrund  af,  hvad  den  saa- 
kaldte  rationalistiske  Tid  har  formaaet  at  udrette  —  mener, 
at  her  er  Vejen  mod  større  menneskelig  Lykke  og  Ligevægt, 
maa  ens  Opfattelse  nødvendigvis  blive  den  stik  modsatte. 

Saaledes  ligger  det  System,  der  paa  saa  frygtelig  Maade 
har  manifesteret  sin  uhyre  Kraft  i  den  Verdenskrig,  vi  er 
Tilskuere  til.  Hvis  man  overhovedet  endnu  tør  antage,  at 
det  er  Idealer,  der  leder  den,  er  den  maaske  en  Krig  for  eller 
imod  Militarismen  som  Selvmaal,  men  den  er  ikke  en  Kamp 
for  eller  imod  Imperialismen,  som  det  prædikes  hertillands, 
den  er  en  Kamp  af  Imperialismen.  Det  er  dens  Kraft,  der 
holder  Snese  af  Millioner  Mænd  i  Slagmarkernes  Gru  og  i 
Skyttegravenes  Elendighed,  uden  at  Rækkerne  vakler,  den, 
der  svejser  Folkene  sammen  og  faar  dem  til  at  bringe  de 
tungeste  Ofre.  Den,  der  overalt  midt  i  Død  og  Sorg,  Lidelser 
og  Savn  er  bleven  hilst  som  Genfødelsens  store  Tid.  Hvor 
fuldstændig  har  den  ikke  formaaet  at  trænge  personlige  Hen- 
syn tilbage,  selv  under  de  mest  tragiske  Forhold?  Hvor  er 
Individualismen  og  dens  Magt?  Hvilken  Betydning  denne 
Ilddaab  vil  faa,  naar  disse  Kræfter  senere  kommer  til  fuld 
Udfoldelse  paa  fredelige  Felter,  er  uoverskueligt.  Det  vil  blive 
andre  Folk,  andre  Mænd,  der  gaar  ud  af  denne  Krig.  At  ville 
vise  Konsekvenserne  heraf  fra  sig,  vil  for  os  være  baade  na- 
tionalt og  økonomisk  Selvmord.  Det  er  dette,  der  maa  for- 
hindres. Vi  maa  ikke  være  Drømmerne  i  en  Verden  af  Vir- 
kelighed. Og  der  har  allerede  været  tilstrækkelige  Tegn  paa, 
at  vi  vil  lade  vort  Had  til  Krigen  influere  paa  vor  hele  Vurde- 
ring af  Tidens  Aand.  Hvis  vi  gaar  videre  ad  denne  Vej,  hvis 
vi  bestræber  os  for  at  være  blinde,  hvor  vi  burde  være  dobbelt 
seende,  er  vor  Skæbne  beseglet.  Mere  nøgternt  end  nogen- 
sinde bør  vi  vurdere  Fremtiden  og  ikke  lade  Sympatier  eller 
Følelser  være  bestemmende.  Imperialismen  er  ikke  noget 
»Krigssystem«,  end  mindre  et  bestemt  Fænomen  knyttet  til 
en  eller  flere  Magter.   Var  det  saaledes,  havde  Krigen  sandelig 

snart  været  afgjort!  Det  er  her  maaske  nok  at  paapege,  i 
hvor  høj  Grad  selve  Frankrig,  dette  den  individualistiske 
Aandsretnings  Land  fremfor  alle,  i  denne  Krig  har  aabenbaret 
sin  sande  Kerne  som  staaende  i  den  nye  Tids  Tegn.  Og  at 
ingen  Franskmand  vil  gaa  med  til,  at  Aabenbarelsen  af  denne 
Kerne  er  noget  Tilbageskridt,  noget  nedsættende  for  Frankrig, 
har  vi  jo  set  nok  Beviser  for. 

Naar  vi  derfor  anser  Krigen  for  Myrderi,  maa  vi  ikke 
derover  glemme,  at  Krig  er  Menneskenes  Opfindelse  og  ikke 
Imperialismens.  Den  leverer  Kraften,  det  er  sandt,  og  den 
er  uhyre,  men  den  bærer  ikke  Ansvaret.  Ud  herfra  maa  vi 
bedømme  dens  Værdi.  Da  vil  vi  se  anderledes  paa  dette  Be- 
greb, der  med  en  Naturmagts  Vælde  behersker  Verden,  om- 
spænder ethvert  af  dens  Led,  driver  alle  Hjulene  —  simpelt- 
hen fordi  det  er  en  Naturmagt. 

Men  vi  vil  lade  Imperialismen  selv  tale,  tale  paa  en 
Maade,  der  blotter  ethvert  af  dens  Grundelementer  bedre  end 
sidevis  af  Definitioner  og  Udviklinger.  Vi  vælger  hertil  de 
Ord,  De  Forenede  Staters  Indenrigsminister,  Franklin  T. 
Lane,  udtalte  paa  den  amerikanske  »Flagdag«  d.  14.  Juni 
1914.  Datoen  maa  afkræfte  Beskyldningerne  mod  Systemet 
for  at  være  »Krigs-Forkyndelse«,  Taleren  selv  Beskyldnin- 
gerne for  »Prøjseri«,  Talens  Aand  Beskyldningerne  for  »ned- 
værdigende Materialisme«. 

Ordene  lød  saaledes: 

»Imorges,  da  jeg  traadte  ind  i  Ministerialbygningen,  hil- 
ste Flaget  mig  paa  det  hjerteligste,  og  fra  dets  bølgende  Folder 
hørte  jeg  det  sige:  »Godmorgen,  Hr.  Flagmager«! 

»Jeg  beder  om  Forladelse,  Old  Glory«,  svarede  jeg,  »du 
tager  fejl.  Jeg  er  hverken  Præsident,  Vicepræsident,  Kongres- 
medlem eller  General.  Jeg  er  kun  Embedsmand  i  Regeringens 
Tjeneste«. 

»Ligemeget  —  du  hjalp  hki  lovende  Opfinder  med  at  faa 
Patentet  bragt  i  Orden,  du  fik  hin  Kulmine  gjort  sikker  at 
arbejde  i,  og  du  fremskyndede  Arbejdet  paa  hin  Overrislings- 
kanal.    Derfor  hilser  jeg  dig,  Hr.  Flagmager! 

Kongressen  traf  en  betydningsfuld  Afgørelse  igaar.    Men 

en  Moder  ude  i  Michigan  slider  i  det  fra  Solopgang  til  langt 
ud  paa  Natten,  for  at  hendes  Dreng  kan  faa  saa  god  og  fuld- 
stændig en  Opdragelse,  som  hans  Evner  berettiger  ham  til. 
Hun  væver  ligesaa  fuldt  med  paa  Flaget.  Et  andet  Sted  i  Lan- 
det lærte  igaar  en  Lærerinde  en  Dreng  de  første  Bogstaver, 
og  han  vil  maaske  engang  med  Tiden  skrive  en  Sang,  der  vil 
begejstre  Tusinder  af  hans  Landsmænd.  Vi  væver  alle  med 
paa  Flaget.« 

»Men«,  indvendte  jeg,  »vi  har  jo  intet  gjort  udover  vore 
daglige  Pligter«. 

Da  smældede  Flaget  ud  kraftigt  og  lystigt: 

»Lad  mig  give  dig  rigtig  Besked  om,  hvem  jeg  er. 

Det  Arbejde,  som  alle  Landets  Bom  udforer,  det  er  Frem- 
stillingen af  det  virkelige  Flag. 

Jeg  er  ikke  Eders  Flag.  Jeg  er  blot  dets  Skj'gge.  Jeg  er, 
hvad  I  gør  mig  til;  intet  mere.  Jeg  er  Eders  Tro  paa  Jer  selv. 
Eders  Drøm,  hvad  Nationen  kan  blive  til.  Jeg  fører  et  skif- 
tende Liv,  et  Liv  af  Luner  og  Lidenskaber;  ofte  fornemmes 
Musklerne  saa  trætte,  og  somme  Tider  gaar  Hjertet  næsten 
istaa. 

Af  og  til  er  jeg  stærk  i  min  Stolthed,  naar  Mænd  udfører 
et  ærligt  Arbejde  og  føjer  Sporets  Skinner  sammen  omhygge- 
ligt og  nøjagtigt. 

Undertiden  hænger  jeg  sløvt  ned  og  føler  mig  som  en 
Kryster  uden  Livsmaal. 

Undertiden  er  jeg  larmende  og  pralende,  fyldt  med  den 
Selvtillid,  der  blæser  ad  al  Snusfornuft. 

Men  altid  er  jeg  alt,  hvad  I  haaber  paa  at  blive,  og  hvad 
I  har  Mod  til  at  stræbe  efter. 

Jeg  er  Sang  og  Frygt,  Strid  og  Forvirring  og  det  for- 
ædlende Haab. 

Jeg  er  den  skrøbeligste  Mands  lillebitte  Dagværk,  og  jeg 
er  den  dristigstes  største  Drøm. 

Jeg  er  Forfatningen  og  Domstolene,  Lovene  og  Lovgi- 
verne, Hæren  og  Slagskibene,  Gadefejerne  og  Køkkenpigerne, 
Advokaten  og  Skriveren. 

Jeg  er  Gaarsdagens  Kamp  og  Morgendagens  Fejlgreb. 

Jeg  er  den  Idé,  som  holder  fast  som  en  Klo,  og  jeg  er 
Beslutningens  vel  overvejede  Formaal. 

Jeg  er  intet  andet,  end  hvad  I  anser  mig  for  at  være,  og 
jeg  er  alt,  hvad  I  tror,  at  jeg  kan  blive. 

Jeg  bølger  for  Eders  Øjne  som  en  straalende  Farveglans, 
et  Symbol  paa  Eder  selv,  en  billedlig  Antydning  af  det  store, 
som  udgør  denne  Nation.  Mine  Stjerner  og  mine  Striber  er 
Eders  Drømme  og  Eders  Stræben.  Faste  i  deres  Tro  skinner 
de  med  Fortrøstning  og  straaler  de  af  Mod,  fordi  I  har  skabt 
dem  saaledes  ud  af  Eders  Hjerter;  thi  I  er  Flagets  Fremstil- 
lere, og  godt  er  det,  at  det  jubler  i  Eder  under  Arbejdet«. 

Saaledes  lyder  Tidens  Sang.  Hvad  har  oi  at  svare?  Det 
kan  være,  vi  vil  synes,  hele  dette  System  ligger  for  langt 
under  vor  Værdighed  til  overhovedet  at  ænse  det,  det  kan 
være,  vi  er  kommet  saa  vidt  i  vor  Dyrkelse  af  Jeg'ets  Herlig- 
hed, at  vi  foretrækker  at  være  3  Millioner  Individer  fremfor 
et  Folk,  at  vi  er  saa  tilfredse  med  alle  vore  Smaafejl  med 
deres  hjemlige  »Hygge«,  saa  vi  ikke  nænner  at  ofre  dem  for 
fuldt  at  kunne  fremme  de  stærke  og  gode  Egenskaber,  der 
heldigvis  er  vor  virkelige  Kerne,  at  vi  stadig  vil  foretrække 
Splid  fremfor  Samhold,  Misundelse  for  Fællesglæde,  Skade- 
frohed for  Hjælpsomhed,  Smaalighed  for  Storsind,  Svaghed 
for  Kraft! 

Og  dog  — . 

Mon  vi  ikke  alle  under  Indtrykket  af  den  store  Time 
føler  noget  bryde  i  vort  Indre?  Hvornaar  vil  Sangen  til  vort 
Flag,  vort  virkelige  Flag,  vore  egne  Evner  og  deres  fulde  Ud- 
foldelse, bruse  løftende  gennem  vore  Sind?  Hvornaar  vil  vi 
med  samlet  Magt  kræve  Troen  paa  os  selv.  Agtelsen  for  os 
selv  tilbage? 


II. 

VORE  PLIGTER 

Tidens  Sang! 
Hvor  rig,  hvor  broget  og  stærk  lyder  den  ikke,  livor 
fælles  og  enkle  dens  Grundtoner  end  er.  Hvis  man  ved  en 
flygtig  Betragtning  af  den  ledende  Tanke  i  vor  Tid  mener 
at  turde  slutte,  at  dens  Kerne  er  Nivellering,  at  den  samfunds- 
mæssig tenderer  mod  Socialismen,  kan  intet  være  mere  for- 
kert. Dens  Kerne  er  den  samlende  Kraft,  og  som  saadan  er 
den  ganske  vist  Forudsætningen  for  Socialismen,  men  som 
nævnt  ogsaa  for  den  mest  udprægede  Militarisme  —  over- 
hovedet for  ethvert  Udslag  af  maalbevidst  Sam\-irken.  Men 
selve  Tidens  Idé  maa  ikke  forveksles  med  enkelte  Udslag 
deraf;  den  omfatter  disse  i  sin  Struktur  bestemniende  dem, 
men  ikke  bestemt  af  dem.  Herved  har  den  sin  Storhed  som 
Samfundstanke,  som  den  har  det  som  aandelig  Strømning, 
dragende  den  enkelte  ind  i  større  Cirkler,  ikke  af  Hensyn  til 
disse,  men  af  Hensyn  til  ham  selv.  I  dette  System  opgiver 
den  enkelte  ikke  sin  Selvstændighed  til  Fordel  for  et  Hele, 
men  vinder  den  netop  som  Led  deraf. 

Krigen  turde  bedst  af  alt  have  bevist  Sandheden  heri. 
Hvor  skulde  Socialisme  og  Nationalisme  paa  Slagmarkerne 
have  kunnet  gaa  saa  herligt  i  Spand,  som  Tilfældet  faktisk 
har  været,  hvis  de  ikke  havde  repræsenteret  en  og  samme 
Grundkraft?  Det  er  vel  nok  at  hentyde  til,  at  Antallet  af  tyske 
Fagforeningsmedlemmer  er  nøjagtig  lige  saa  stort  som  den 
tyske  Liniehær  af  første  Opbud,  at  i  de  nye  engelske  Million- 
hære  Arbejderne  har  været  de  flittigste  til  at  lade  sig  indrul- 
lere, for  at  forstaa  den  Konflikt,  der  vilde  være  opstaaet,  hvis 

Socialismen  i  sin  Kerne  havde  været  i  absolut  Modsætning 
til  de  Kræfter,  der  er  de  bærende  i  denne  gigantiske  Krig. 
Denne  inderste  Harmoni  mellem  selv  saa  modstridende  poli- 
tiske Fænomener  er  iøvrigt  en  ren  Selvfølge,  thi  i  den  menne- 
skelige Verden  eksisterer  ikke  paa  en  Gang  to  eller  endog 
flere  indbyrdes  diametralt  modsatte  Grundlove.  Intet  er  til- 
fældigt eller  kan  løsrives  fra  sin  Sammenhæng.  Socialismen 
er  ikke  den  overnaturlige  Trylleformular,  som  man  gerne 
ynder  at  fremstille  den  som  —  navnlig  paa  Valgdagene  — 
men  slet  og  ret  et  almindeligt  Fænomen  af  Tiden,  bestemt  og 
skabt  af  de  heri  virkende  Kræfter*).  Uden  dens  organisa- 
toriske og  kulturelle  Medvirkning  var  moderne  Industrialisme 
utænkelig,  og  omvendt  lever  Socialismen  kun  i  Kraft  af  de 
Resultater,  den  privatkapitalistiske  Udvikling  skaber.  Impe- 
rialisme er  altsaa  hverken  Socialisme  eller  Militarisme,  men 
baade  Militarisme  og  Socialisme  er  Imperialisme. 

Maaske  kan  man  sammenfatte  disse  Betragtninger  der- 
hen, at  Tidsaanden  er  nivellerende  paa  langs,  men  ikke  paa 
tværs.  Det  mest  interessante  Billede  herpaa  frembyder  selve 
det  moderne  Samfunds  Opbygning.  Her  som  andetsteds  kræ- 
ves et  Sammenspil  af  Kræfter,  hvis  Forskellighed  netop  be- 
tinger det  frugtbare  Slutresultat. 

Den  nye  Tids  sejrrige  Gennemtrængen  maatte  nødven- 
digvis føre  til  fuldstændig  Omkalfatring  af  de  gamle  Sam- 
fundsrammer.  De  kunstige  Privilegiers  og  Klassedelingers  Tid 
var  forbi,  og  hele  den  moderne  Frihedstid  blev  Industrialis- 
mens direkte  Følge.  Den  for  den  abstrakte  Historiker  ufor- 
klarlige Maade,  hvorpaa  den  store  franske  Revolution  løb  ud 
i  Sandet  og  afløstes  af  Verdens  mest  glimrende  Militærdespoti, 
belyser  maaske  bedst  af  alt,  hvorledes  den  først  senere  ind- 
trædende, gradvis  virkende  materielle  Omformning  af  Sam- 
fundet blev  den  nødvendige  Basis  for  blivende  Resultater. 
Den  store  Revolution  efterlod  sig  Tanker  (som  dog  for  det 
meste  allerede  var  fastslaaet  i  Forvejen,  jfr.  Rousseau,  Vol- 


*)  For  de  anglo-germanske  Lande,  hvis  Arbejderpolitik  af  Navn  del- 
vis ikke  er  udtalt  socialistisk,  gælder  dog  faktisk  nojagtig  samme  Betragt- 
ninger. 

taire,  Encyklopædisterne  o.  s.  v.)  —  og  en  Napoleon.  Den 
industrielle  Evolution  derimod  Kendsgerninger,  en  ny  Ver- 
den. Forklaringen  er  ikke  vanskelig,  thi  Revolutionen  og  dens 
Idéer  var  Oprøret  mod  det  gamle  i  det  Øjeblik,  Menneske- 
aanden  var  naaet  til  den  Modenhedsgrad,  hvor  den  følte  sig 
paa  Tærskelen  til  den  nye  Tid,  hvor  den  fra  tidligere  Tiders 
Mørke  og  Elendighed  pludselig,  ganske  vist  endnu  kun  glimt- 
vis, stirrede  ind  i  nye  Tiders  forjættede  Land.  Men  til  en 
Udnyttelse,  til  en  Konsolidering  af  de  ved  den  politiske  Om- 
væltning opnaaede  Resultater  var  de  nye  Kræfter  endnu  ikke 
modnet.  Først  senere  var  dette  Tilfældet,  og  derfor  blev  det 
Industrialismens  Aarhundrede,  der  kom  til  at  opvise  de  af- 
gørende Samfundsomdannelser.  Med  den  sædvanlige  menne- 
skelige Selvovervurdering,  der  jo  er  blevet  saa  herlig  dyrket 
og  fremmet  af  de  nyere  Aandsretninger  og  jo  ogsaa  udnyttes 
ganske  bravt  i  politisk  Øjemed,  mener  vi  ganske  vist,  at  det 
var  »den  politiske  Frigørelse«,  »den  aandelige  Vækkelse«, 
»Menneskehedens  store  Gennembrud«  og  deslige,  der  har 
skabt  vor  Tid  og  dens  ydre  Samfundsforhold.  Man  indrøm- 
mer velvilligt,  at  de  tekniske  Opfindelser  og  deres  Udnyttelse 
har  været  en  virksom  Støtte  i  Omdannelsesarbejdet,  men  man 
tænker  sjeldent,  at  Løsningen  ogsaa  kunde  være  den,  at  de 
Kræfter,  vi  saaledes  er  kommet  til  at  virke  med,  ikke  beher- 
skes af  os,  men  at  vi  tvertimod  ved  at  udnytte  dem  har  givet 
os  dem  i  Vold.  Det  vilde  maaske  noget  fordunkle  den  Nim- 
bus, der  staar  om  Historiens  politiske  Førere  og  aandelige 
Foregangsmænd,  men  det  vilde  give  saa  meget  des  mere  at 
tænke  over.  Menneskene  havde  skabt  en  ny  Verden,  og  den 
var  blevet  større  end  de  selv;  de  havde  underlagt  sig  nye 
Kræfter,  og  Kræfterne  var  blevne  de  stærkeste.  De  Love,  der 
gælder  disse,  vil  vi  ikke  mere  magte  at  sætte  os  ud  over. 

Derfor  vil  ogsaa  den  heraf  betingede  Samfundsform  kun 
saalænge  følge  politiske  Forandringer  og  Foranstaltninger, 
som  disse  er  i  Samklang  med  dens  Idé.  Gaar  de  ud  herover, 
gøres  der  Forsøg  paa  at  tvinge  Kunstprodukter  eller  Mirakel- 
doktorers Visdom  igennem,  vil  den  ledende  Kraft  reagere 
med    ubarmhjertig    Haardhed.    Men  ligesaa  stærkt  vil  den 

hævne  sig  paa  ethvert  af  de  Led,  der  i  dens  System  forsynder 
sig  mod  sin  Mission. 

Den  mægtige  Omgruppering  af  Samfundets  Kræfter, 
hvori  Imperialismen  sprængte  nedarvede  Klassedelinger  og 
Traditioner,  og  som  i  Historiebøgerne  benævnes  den  politi- 
ske Frigørelse,  skabte  ganske  vist  fri  Bevægelighed  indenfor 
Samfundets  Rammer,  men  netop  baseret  paa  den  heraf  be- 
tingede Opdriftsmulighed  for  Dygtighed  og  Energi  maatte 
den  komme  til  i  særlig  Grad  at  stille  sine  Krav  til  det  Element, 
der  til  enhver  Tid  har  Ledelsen  af  Samfundet  som  Mission. 
Principielt  var  dette  i  Kontinuitet  af  den  Mission,  de  saakaldte 
Overklasser  historisk  altid  har  haft,  hvor  langt  man  end  føl- 
ger Samfundsforholdene  tilbage.  Thi  at  disses  Struktur  aldrig 
har  været  tilfældig,  turde  være  indlysende.  Men  medens  tid- 
ligere Overklasser  væsentlig  havde  til  Opgave  at  værne  de 
Samfund,  de  repræsenterede,  mod  Fjender  og  Nød,  og  hvor- 
ved deres  fastere  Rammer  med  nedarvet  Adkomstberettigelse 
forklares,  stiller  Sagen  sig  anderledes  for  vor  Tids  ledende 
Samfundselement.  Dets  Opgave  bliver  at  skabe  og  lede  Sam- 
fundets Arbejde.  Herved  samler  det  naturligt  en  stærk  Magt  i 
sig,  men  tillige  et  uhyre  Ansvar,  idet  saa  at  sige  Ansvaret  for 
det  samlede  Samfunds  Udvikling  koncentrerer  sig  her.  Intet- 
steds gælder  derfor  den  imperialistiske  Maksime:  »Ikke  Ret, 
men  Pligt«  med  større  Vægt.  Vor  Tids  Overklasser  skal  ikke 
søge  Undskyldning  for  deres  Tilværelse  ved  utidig  »Velgøren- 
hed« eller  Snobberi  nedadtil,  men  vise  Berettigelsen  dertil 
ved  deres  Arbejde.  At  de  af  deres  Arbejdsoverskud  skal  danne 
en  Hovedfaktor  i  Samfundets  kulturelle  Udvikling,  er  givet 
og  kun  et  Led  i  deres  Pligt.  Men  hvis  de  gør  Middel  til  Maal 
og  Maal  til  Middel,  har  de  forsyndet  sig  mod  deres  Mission, 
dømt  sig  selv,  og  deres  Sammenbrud  er  beseglet.  Men  i  dette 
Sammenbrud  vil  de  drage  hele  deres  Samfund  med  sig,  idet 
det  kun  kan  tænkes  ved,  at  fremmede  Kræfter  udefra  griber 
ind  i  det  paagældende  Folks  Udvikling. 

Det  er  dette  Problem,  vi  særlig  skal  hellige  vor  Opmærk- 
somhed, thi  de  Krav,  Fremtiden  herhjemme  vil  stille,  vil  frem- 
for alt  komme  til  at  paahvile  vor  Ledelse. 

Det  Bourgeoisi,  der  udgør  Danmarks  Overklasse,  og  som 
er  toneangivende  langt  ned  i  Mellemklasserne,  der  spiller  en 
saa  stor  Rolle  hos  os,  er  i  sin  nuværende  Støbning  dannet  i 
den  sidste  Menneskealder  eller  saa.  Hvor  stor  Betydning  end 
Udviklingen  i  vor  Tids  Landbefolkning  øver,  kan  det  ikke 
nægtes,  at  det  moderne  Samfund  har  en  Tilbøjelighed  til  at 
koncentrere  sine  Opgaver  og  sit  Ansvar  paa  bestemte  Punkter, 
nemlig  dem,  Nationen  selv  skaber  som  sine  Centraler,  Byerne. 
Da  der  nu  tilmed  har  hersket  en  ubetinget  Afslappelse  og 
Desorientering  i  den  danske  Landbefolknings  aandelige  Liv  i 
den  nyere  Tid,  har  herved  den  for  hele  vor  Udvikling  saa 
uheldige  Omstændighed,  at  vi  kun  ejer  een  stor  By,  ogsaa 
sat  sig  Spor  i  Udformningen  af  vort  Overklasseelement.  Kø- 
benha\'n  er  en  stor  By  og  en  dygtig  By,  men  den  er  i  for  ringe 
Grad  en  Hovedstad.  Dens  Liv  er  ikke  tilstrækkelig  præget  af 
de  Egenskaber,  der  skal  drage  Nationens  bedste  Kræfter  ind 
til  den  og  gøre  den  til  det  anerkendt  førende  Led  i  hele  Folket, 
til  Landets  Hoved.  De  aandelige  Kraftledninger  mellem  By 
og  Land  synes  hos  os  overklippede  eller  i  al  Fald  uudviklede. 
Det  er  et  mærkeligt  Fænomen,  som  der  har  været  gjort  mere 
eller  mindre  velmente  Forsøg  paa  at  raade  Bod  paa,  og  som 
dog  er  i  Kraft  den  Dag  i  Dag.  Det  har  bl.  a.  ført  til,  at  Kø- 
benhavn ofte  er  fristet  til  at  anse  sig  selv  for  identisk  med 
Danmark,  medens  det  øvrige  Land  begaar  den  tilsvarende  Fejl. 
I  begge  Tilfælde  gør  man  vort  iforvejen  lille  Land  endnu 
mindre. 

At  det  københavnske  Bourgeoisi  i  mange  Henseender 
kulturelt  staar  overmaade  højt,  særlig  taget  i  Ordets  gode 
Betydning  identisk  med  traditionsrig  Dannelse,  og  at  der  er 
en  Sundhed  og  Naturlighed  i  vore  selskabelige  Forhold,  som 
ikke  finder  Sidestykke  mange  andre  Steder,  er  uomtvisteligt. 
Men  i  de  store  Linier  frembyder  den  Kultur,  vor  Overklasse 
har  gjort  til  sin,  afgjorte  Svagheder,  og  i  dem  bunder  det, 
at  den  ikke  fuldt  har  kunnet  gennemføre  den  Mission,  der 
paahviler  den. 

Naar  man  følger  Resultaterne  af  den  aandelige  Gennem- 
brudstid,  der  i  saa  særlig  Grad  har  sat  sit  Præg  paa  Hoved- 

staden,  bliver  dette  forstaaeligt.  Hvilke  Kræfter  tog  denne 
Bevægelse  nemlig  i  sin  Tjeneste,  og  hvilke  efterlod  den  sig? 
En  vis  Negativisme  er  det  desværre  her  umuligt  at  benægte. 
Bevægelsen  var  god  nok  til  at  bryde  ned  —  og  her  skal  saa 
sandt  ikke  hævdes,  at  der  ikke  i  sin  Tid  i  vort  trange  Sam- 
fund var  meget,  der  maatte  ryddes  bort  for  at  skatTe  Luft  og 
Lys  for  nye  Tider  — -  men  hår  den  formaaet  at  bygge  op  i 
Stedet?  Man  bruger  ikke  de  samme  Redskaber  til  at  nedbryde 
et  Bygværk  som  til  at  fundamentere  et  nyt.  Den  spidse  Kile, 
der  sønderdelende  borer  sig  ind  i  Murværket,  de  vandrette 
V'ædderstød,  der  faar  det  til  at  vakle,  de  Ting  laa  for  den  nye 
Tid  eller  rettere  for  hele  den  Karakter,  den  fremelskede.  Den 
rolige,  dybderettede  Kraft,  der  kræves  for  at  ramme  Bære- 
pillerne  ned  til  det  nye,  den  savnede  vi.  Resultatet  maatte 
blive  derefter.  Usikkerhed,  Uro,  Tvivl  —  paa  andre  som  paa 
sig  selv. 

At  dette  ikke  kunde  virke  fremmende  for  de  Egenskaber, 
der  i  første  Række  skulde  gøre  vore  Overklasser  til  Ledere  i 
Ordets  sande  Betydning,  siger  sig  selv;  en  Splittelse,  en  Man- 
gel paa  samlet  Kraft  blev  i  alt  for  høj  Grad  Følgerne.  Et 
særligt  Udslag  gav  dette  sig  i  den  Mangel  paa  Solidaritet,  der 
saa  stærkt  gør  sig  gældende  i  vort  O  ver  klasseelement.  Saa  ud- 
præget som  herhjemme  finder  man  næppe  dette  Fænomen 
noget  andetsteds,  og  det  staar  i  skarp  Kontrast  til  den  Sam- 
følelse, hvormed  vore  øvrige  Befolkningslag  og  ikke  mindst 
de  saakaldte  Underklasser  har  optraadt.  Andre  blandt  disse 
uheldige  Konsekvenser  giver  sig  Udslag  i  den  ogsaa  for  os 
ejendommelige  og  unaturlige  Kløft  mellem  By  og  Land,  som 
nærmest  kan  forklares  ved,  at  visse  Fænomener  i  denne  Ud- 
vikling blev  for  specifik  >>  københavnske  c,  simpelthen  fordi 
København  svigtede  sin  Stilling  som  Hovedstad.  Vort  Bour- 
geoisi har  ikke  holdt  Justits  indenfor  sine  egne  Rækker. 

Men  i  den  Udartning  af  hele  denne  Strømning,  vi  i  de 
sidste  Aartier  har  været  Vidne  til,  har  Bevægelsen  vist  sig  i 
for  høj  Grad  at  være  paa  Siden  af  vor  sande  Natur.  Reak- 
tionen maatte  komme.  Vort  > Gennembrud«  har  haft  sin  Mis- 
sion, men  dets  Tid  er  forbi,  og  dets  Slagger  passer  os  ikke. 

Opgøret  er  i  fuld  Gang  —  endnu  vel  kun  som  Brydningstid, 
hvis  Overflade  er  urolig,  flygtig  under  dybere  Kræfters  Ar- 
bejde —  men  vi  føler  det  alle,  i  By  som  paa  Land,  hver  paa 
sin  Maade,  føler  det  som  noget,  der  maa  komme,  og  som  vi 
fulde  af  Forventning  ser  hen  til. 

Hvilken  Jubel!  Et  Folk,  der  vaagner!  Nyt  bryder  frem, 
spirer  og  brister,  og  det  gamle  bøjer  af,  lemper  sig  og  lytter 
mod  Vinden. 

Men  af  Fortidens  Fejl  skal  man  lære  Fremtidens  Veje. 
Vi  tor  ikke  uden  videre  sætte  os  ud  over  en  Periode,  der  har 
haft  saa  stor  Betydning  i  vort  Liv,  uden  grundig  at  gøre  dens 
Regnskab  op.  Mon  da  vore  Grundfejl  hidtil  ikke  maa  søges  i 
en  Misforstaaelse  hos  os  af  selve  Kulturens  Formaal?  Vi  er 
vedblevet  at  leve  paa  dette  Begreb,  længe  efter  at  det  kun 
var  fiktivt,  nedfældet  i  den  almindelige  Dannelse,  givende 
hele  vort  Aandsniveau  den  Højnelse,  der  var  nødvendig,  for 
at  vi  kimde  tage  nye  Opgaver  op.  Det  store  aandelige  Gen- 
nembrud i  sidste  Halvdel  af  forrige  Aarhundrede,  der  gjorde 
op  med  tidligere  Tiders  Dødhed,  tjente  til  at  forberede  Jord- 
bunden for  en  ny  Tid,  frigøre  slumrende  Kræfter.  Men  i 
Stedet  for  at  se  Bevægelsens  naturlige  Mission  har  vi  klamret 
os  til  den  som  en  Olding  til  det  udebbende  Liv,  mere  og  mere 
har  vi  drejet  Hovedet  efter  det  svindende,  indtil  vi  næsten 
kun  kunde  se  bagud  og  ikke  fremefter.  Vi  har  stirret  os  for- 
blindede indtil  Hypnose  paa  dette  ene  Begreb  »Kultur«,  me- 
dens Verden  med  Stormskridt  drog  videre  forbi  os.  Og  i  den 
kunstneriske  Bølgedal,  der  maatte  komme  efter  de  mægtige 
Stormvinde,  hvis  Dønninger  vi  endnu  kun  svagt  kan  spore, 
har  vi  sørget  over  gamle  Guder  uden  at  kunne  finde  de  nye. 
Falske  Værdier,  Forkludring  og  Fremvæksten  af  Smaapjank 
og  Smaalighed  maatte  træde  i  Stedet.  Vi  har  ikke  forstaaet 
den  indre  Sammenhæng  mellem  Kultur  og  Kunst  —  Kunsten, 
der  i  sine  Midler  er  kulturfremmende,  men  som  aldrig  maa 
blive  Selvmaal  for  nogen  Nation.  Vi  behøver  blot  at  se  tilbage 
paa  de  stolte  og  rige  Samfund  Grækere,  Romere,  Renæssan- 
cens Stater  og  Byer,  Rokokotidens  forfinede  Opbygninger,  der 

sank  i  Grus  under  Forfaldsmærkets  Tegn.  Vi  forstod  ikke, 
at  de  Kræfter,  der  blev  frigjort  i  os,  vilde  bruges,  vilde  staal- 
sættes i  nye  Opgaver.  Vi  forstod  ikke,  at  vi  til  disse  Opgaver 
havde  Pligt  at  vælge  dem,  der  nu  er  de  vigtigste  for  hele  vort 
Samfund,  anvende  vor  udviklede  Intelligens  til  med  Kraft  at 
kaste  vort  Lod,  formet  i  det  Maal  og  stobt  i  den  Malm,  som 
Tiden  fordrer,  i  Vægtskaalen  for  Landets  Bestaaen  og  fort- 
satte Trivsel. 

Vi  forstod  ikke  Tiden  og  dens  Bud! 

Nu  midt  i  Opgøret  af  vort  gamle  Regnskab,  i  en  af  de 
besynderligste  Tider  i  aandelig  Henseende,  vort  Folk  har  op- 
levet, slaar  Timen  for  os,  kaldes  vi  pludselig  til  Gevær. 

Vore  tidligere  Værdier  er  allerede  skrevet  af  eller  op- 
løses, idet  vi  vil  ty  til  dem.  Vi  føler  os  som  aldrig  før  paa 
gyngende  Grund.  Kan  da  det  nye,  det  unge,  der  endnu  knapt 
er  traadt  frem,  blive  det,  der  skal  bære  os,  føre  os  igennem? 
Svaret  synes  i  al  Fald  at  maatte  afhænge  af  den  Styrke,  hvor- 
med vi  nu  maa  søge  de  nye  Kræfter  fremmet  og  anerkendt, 
hvormed  vi  nu  i  sidste  Time  maa  foretage  vor  afgørende  Re- 
vision. 

Vi  skal  senere  se,  hvorledes  vi  paa  alle  Omraader  vil  faa 
Brug  for  vor  indre  Kraft,  og  hvorledes  Kravene  naturligt  vil 
samle  sig  hos  dem,  der  reelt  har  Ledelsen  af  Samfundet  og 
dets  Arbejde,  hvis  ikke  alt  skal  sygne  hen  eller  Fremmede 
komme  ind  og  tage  deres  Plads.  Har  vi  hidtil  forsømt  de 
Pligter,  vi  havde,  maa  vi  nu  indhente  Manglerne  af  al  vor 
Magt.  Nu  hjælper  hverken  at  være  »velgørende«  eller  »hu- 
man«:, nu  gælder  det  at  være  stærk! 

Naar  man  betragter  de  danske  Overklasser,  synes  de  at 
kunne  deles  i  to  Kategorier:  dem,  der  bestiller  alt  for  meget, 
og  dem,  der  ingenting  bestiller.  Intet  Under  derfor,  at  vor 
arbejdende  Overklasse,  der  trækker  Læsset,  simpelthen  er 
overbelastet  og  bliver  det  mere  og  mere.  Det  er  foruroligende 
i  enhver  større  Sag  at  se  de  samme  Navne  gaa  igen  og  igen. 
Tiderne  synes  i  den  Henseende  ikke  at  have  forandret  sig 
meget  siden  den  Gang,  det  faldt  i  en  dansk  Lyrikers  Lod  at 
holde  Mandtal  over  de  Mænd,  »der  bar  Danmark«.    Der  var 

den  Gang  vistnok  50.  Tallet  er  næppe  vokset  stort  siden,  me- 
dens Opgaverne  er  10-  eller  100-doblede. 

Dette  kan  ikke  blive  ved.  Et  yderst  alvorligt  Problem 
tegner  sig  for  os  paa  Baggrund  af  de  Tider,  vi  gaar  i  Møde. 
Vi  er  et  Folk  med  højt  udviklet  kulturel  Trang,  vi  har  i  vort 
lille  Samfund,  der  kun  tæller  3  Millioner  Mennesker,  forstaaet 
at  skabe  os  Repræsentation  for  næsten  alle  de  Samfundsfæno- 
mener,  som  selv  de  største  Lande  frembyder.  Vi  har  i  vore 
Erhverv,  i  Videnskab,  Kunst,  Literatur,  Forskning,  ja  overalt 
formaaet  at  yde  ypperlige  Bidrag,  og  vi  har  Grund  til  at  være 
stolte  heraf.  Men  Menneskenes  Arbejde  forgrener  sig  med 
rivende  Hast,  stadig  storre  Anspændelse  kræver  ethvert  af  dets 
Omraader.  Det  gælder  derfor  for  os  om  ikke  at  gaa  videre  i 
Blinde.  Det  gælder  nøgternt  at  overse  den  Fare,  der  tilligemed 
Fordelene  er  forbundet  med  en  saadan  Alsidighed,  thi  vi  kan 
fristes  til  at  sprede  os  og  tage  saa  mange  Opgaver  op,  at  vi  til 
Slut  sprænger  os  selv  og  intet  magter  fuldt  ud  af  noget.  Paa 
visse  Omraader  synes  der  i  de  senere  Aar  allerede  at  være 
Tegn  paa,  at  dette  Stadium  alt  er  ved  at  indtræde.  Overfor 
den  alvorsfulde  Tid,  vi  gaar  i  Møde,  rejser  sig  derfor  det 
Spørgsmaal:  Er  det  ikke  vor  Pligt  i  Tide  maalbevidst  at  kon- 
centrere vore  Evner  og  Interesser  om  færre  Felter,  men  dér 
til  Gengæld  gøre  vor  Indsats  med  en  Magt,  der  skal  sikre  os 
mod  kun  at  blive  næstbedst  eller  helt  slaaet  ud?  Vil  vi  stadig 
have  Raad  til  at  splitte  vore  Kræfter  paa  alt  muhgt?  Disse 
Spørgsmaal  gælder  saa  at  sige  ethvert  Omraade  og  derfor  og- 
saa  selve  den  fælles  Kerne  for  ethvert  Udslag  af  vort  Liv  og 
Arbejde,  selve  vor  nationale  Karakter. 

Antagelig  vil  det  blotte  Spørgsmaal  fremkalde  den  alvor- 
ligste Bekymring  for  vore  kulturelle  Værdier.  Og  dog  ^il  det 
netop  være  vor  Kultur,  vort  frie  Liv,  der  vil  blive  Indsatsen, 
hvis  vi  ikke  forstaar  vor  Besogelsesstund,  koncentrerer  os  og 
sætter  vore  Kræfter  ind  dér,  hvor  de  trænges,  og  dér,  hvor 
de  kan  bære  Frugt.  Men  den  største  Opgave,  der  nu  ligger 
for,  er  at  sikre  vort  Land  i  den  haarde  Kamp  for  Arbejde, 
der  vil  følge  efter  dette.  Denne  Krig  er  forlængst  blevet  mere 
end  en  Krig;  den  er  blevet  Verdensøkonomi,  og  overalt  ruster 

man  sig  for  saa  snart  Kanonerne  tier  at  kaste  sig  over  hin- 
anden —  og  over  andre  med  —  med  nye  Vaaben  og  nye  Mid- 
ler. Og  da  gælder  ingen  Neutralitetserklæringer,  har  de  over- 
hovedet nogensinde  gældet.  Man  ved  allerede  nu,  at  en  af 
Krigens  største  Folger  vil  blive  nødtvungen  Indførelse  af  ar- 
bejdsbcsparende  Metoder  for  paa  en  Gang  at  erstatte  den 
tabte  Menneskekraft  og  yde  de  haardtprøvede  Soldater  større 
Arbejdsudbytte,  naar  de  vender  tilbage  til  Hjem  og  Arbejde. 
En  fuldstændig  Omvæltning  i  Arbejdets  Teknik  vil  antagelig 
blive  Følgen.  Arbejdsøkonomiseringen  vil  blive  drevet  til  det 
yderste,  skærpende  Kravene  til  Energi,  Dygtighed  og  Haard- 
hed  hos  dem,  der  bliver  de  ledende  i  Udviklingen.  Og  man 
kan  regne  ud,  at  Toldforanstaltninger,  Eksportpræmier  o.  1. 
vil  se  Lyset,  som  vil  faa  gamle  Dogmer  til  at  blegne!  Vi  vil 
faa  alt  dette  at  føle  som  ingen  andre.  Fra  en  halvforrykt 
Gullaschtid,  der  har  forvansket  Begreberne  om,  hvad  der  ud- 
kræves for  at  gøre  Fyldest  i  Nationens  ærlige  Arbejde,  fra 
let  tjent  Guld,  fra  Sus  og  Dus  og  Kling-Klang  vil  vi  blive 
kastet  midt  ind  i  store  Nationers  forbitrede  Strid  for  det  dag- 
lige Brød.  Med  foruroligende  Lethed  har  vi  vænnet  os  til 
Krigens  daglige  Rædselsefterretninger.  Hvor  lidt  er  vore 
Handlinger  ikke  præget  af  Tanken  om,  hvad  den  Sæd  af  Had 
og  Raahed,  der  nu  saas,  vil  bringe  os  —  selv  om  vi  holdes 
udenfor  selve  den  militære  Krig,  saa  længe  den  raser.  Tør 
vi  virkelig  tro,  at  Freden,  d.  v.  s.  Fredsslutningen  qua  folke- 
retlig Handling  —  Fred  vil  der  jo  næppe  blive  mere  paa  Jor- 
den i  det  Tidsrum,  der  kan  interessere  os  —  vil  bringe  de 
gamle  Tilstande  tilbage,  endsige  den  rene  Idyl?  Tør  vi  lukke 
Øjnene  for,  at  Barskhed,  Hensynsloshed  og  brutal  Paagaaen- 
hed  vil  præge  alt  og  alle?  Det  er  vore  kulturelle  Rigdomme, 
vi  vil  have  at  forsvare,  men  det  er  først  og  fremmest  vor 
Basis  som  Nation,  vort  økonomiske  Liv,  vort  daglige  Brød, 
det  vil  gælde.  Mon  det  ikke  var  paa  Tide,  vi  gjorde  os  alt 
dette  klart?  Mon  det  ikke  var  paa  Tide,  vi  mobiliserede  de 
Kræfter,  der  da  skal  føre  os  frelste  igennem,  der  skal  give  os 
vor  Plads  i  det  store  Kapløb? 

Til  den  Anspændelse  vil  vi  faa  Brug  for  vor  Kultur  i  en 

hel  anden  Betydning,  end  vi  hidtil  har  set  den.  Dér  hjælper 
hverken  Goethe  eller  Shakespeare,  hverken  Far  eller  Mor, 
da  skal  vi  vise  vor  indre  Kraft,  vor  aandelige  Overlegenhed, 
der  skal  gøre  os  hurtigere,  sikrere  og  dygtigere  end  dem,  der 
vil  rende  os  over  Ende.  Vi  har  denne  indre  Kraft,  thi  vi 
maa  aldrig  tvivle  om,  at  vi  kvalitati\-t  ikke  staar  tilbage  for 
noget  andet  Folk,  men  vi  maa  frigøre  den  i  Tide.  Lad  os 
stryge  Støvet  af  vore  Vinger  og  brede  dem  frit  og  mægtigt  ud, 
lad  os  lægge  Smaafejl  og  Smaalighed  til  Side  fra  den  Død- 
vandeperiode, vi  har  været  i,  —  som  en  Sejler,  der  er  ved  at 
gaa  over  Stag,  og  hvis  Sejl  blafrer  planløst  og  uden  Kraft, 
indtil  Kursen  atter  er  fundet,  Fremdriftsfladerne  fyldes  og 
spændes  og  hele  Skibet  atter  skyder  Fart. 

Lad  os  vende  os  mod  vore  egne  Interesser.  Lad  os  standse 
disse  endeløse  Drøftelser  af  »tysk  Aand«  og  »engelsk  Aand« 
og  istedet  skabe  en  dansk.  Lad  os  slutte  med  -Klokke  Roland« 
og  alt  det,  vi  har  haft  saa  travlt  med  for  i  denne  Verdens- 
krise at  vise  vor  »Menneskelighed«.  Lad  os  ikke  for  andre 
glemme  os  selv.  Ingen  vil  synge  for  os,  naar  vor  Tøm  kom- 
mer. Vi  burde  vide  det  fra  tidligere.  I  en  Verden  af  Haardhed 
skal  vi  klare  for  os  selv.  Opbydelsen  af  Nationens  samlede 
Kraft,  sporet  af  en  ledende  Klasses  maalbevidste  Dygtighed 
og  Skarpsyn,  det  er,  hvad  vi  trænger  til.  Det  er  vor  Pligt!  I 
Fremtidens  Danmark  vil  og  skal  vi  alle  arbejde  med  paa 
dette  Maal,  vie  det  hele  vor  Kærlighed,  hele  vor  Forstaaelse: 
hvis  vi,  smaa  som  vi  er,  vil  hævde  os  og  gaa  frem,  har  vi  ikke 
Raad  til  planløs  Splittelse,  endsige  til  Snyltere  hverken  af 
Mennesker  eller  Interesser.  Nye  Egenskaber  vil  kræves  hos 
dem,  der  staar  paa  Vagt  og  fører  Samfundet.  Nu  er  der  ikke 
mere  Plads  for  Blødagtighed  og  Famlen,  nu  vil  vi  kræve 
Haardhed  uden  Raahed,  Fasthed  uden  Kynisme. 


III. 
VORE  KRÆFTER 

De  Tider  er  forlængst  forbi,  da  man  kunde  opretholde 
Troen  paa,  at  Spørgsmaalet  om  et  Lands  Storhed  var 
identisk  med  dets  Arealudstrækning.  Udviklingen  har  gjort 
denne  Antagelse  til  Skamme.  Industrialiseringen  af  de  for- 
skellige Erhverv  har  gjort  disses  Trivsel  afhængig  af  Fak- 
torer, der  i  første  Grad  bygger  paa  rent  menneskelige  Egen- 
skaber. Over  moderne  Erhvervsudvikling  og  da  særlig  over 
den  egentlige  Industris  staar  det  store  Løsen:  Dygtighed. 
Dette  Fænomen  og  dets  stadig  stigende  Herredømme  er  det, 
der  for  os  betinger  Haabet  om  Fremgang  og  Storhed,  men 
som  ogsaa  stiller  de  strengeste  Krav  til  vore  intellektuelle  og 
moralske  Egenskaber.  Udviklingen,  der  nu  til  Dags  bærer 
et  Land  og  betinger  dets  Kraft  og  V^ærdi,  er  knyttet  til  Egen- 
skaber ikke  i  ens  Jord,  men  i  en  selv.  Men  overfor  disse 
Egenskaber  tør  vi  sige,  at  Danmark  ikke  har  de  daarligste 
Betingelser.  Hvad  der  maatte  være  af  Mangler,  bliver  Spørgs- 
maalet om  Vilje  og  ligger  hermed  indenfor  Omraader,  vi  selv 
er  Herre  over.  Stadig  maalbevidst  Skolen  af  vore  Kræfter, 
sund  og  nøgtern  Bedømmelse  af,  hvad  Udviklingen  kræver, 
og  ingen  Løben  i  Blinde  efter  det  første  det  bedste  Slagord, 
vil  være  Betingelserne.  Ogsaa  her  gælder  det:  Ingen  Splittelse 
af  Kræfter,  intet  Arbejdsspild,  hvis  vi  vil  indvinde,  hvad  vi 
savner  i  Folketal:  ikke  Korthuse,  men  Kendsgerninger,  der 
kan  staa  deres  Tørn,  skal  vi  bygge,  ikke  Fraser  og  Lyrik,  men 
Sandheder  med  Rod  i  den  virkelige  Verden  skal  vi  følge.  Og 
den  indre  Drivkraft  skal   hente  Styrke  fra  et  samlet  Folks 

Povl  Drachmitnn;  Forlid  og  Fremtid.  o 

enige  Vilje.    Opfylder  vi  disse  Krav,  slapper  vi  aldrig  For- 
dringerne til  os  selv,  vil  vi  have  Fremtiden  i  os. 

Det  i  den  okonomiske  Udvikling  tidligere  saa  domine- 
rende Raastofsporgsmaal,  der  endnu  over  sin  Magt  over  Sin- 
dene, har  den  tekniske  Udvikling  trængt  stærkt  tilbage.  Det 
vil  være  nok  her  at  pege  paa,  at  baade  den  tyske  og  engelske 
Jernindustri  i  voksende  Grad  er  baseret  paa  Anvendelsen  af 
fremmede  Jernmalme,  væsentlig  svenske  og  spanske,  at  den 
berømte  engelske  Bomuldsindustri  faar  sin  Bomuld  fra  In- 
dien, Ægypten  og  Amerika,  at  den  tyske  Mølleindustri  væ- 
sentlig arbejder  med  fremmed  Korn  o.  s.  v.,  o.  s.  v.,  for  at  vise, 
at  Raastofrigdom  og  Produktionsmuligheder  ikke  er  et  og 
det  samme.  Kun  de  allerstørste  Riger  har  overfor  den  mo- 
derne Produktions  mangeartede  Krav  et  Flertal  af  de  Stoffer, 
de  skal  bruge.  Og  selv  i  disse  vil  den  uhyre  Arealudstræk- 
ning, der  netop  betinger  Besiddelsen  af  en  saadan  Raastof- 
rigdom, bringe  Raastofproblemet  ind  imder  samme  Syns- 
punkt, der  ellers  behersker  det:  Transportmuligheden.  Raa- 
stoffer  er  nu  et  Spørgsmaal  om  Fragter  og  heldig  Beliggenhed 
for  Tilførsel,  og  overfor  de  Massetransporter,  det  her  gælder, 
viser  Skibsfarten  en  knusende  Overlegenhed  overfor  Jern- 
banetransporten, en  Overlegenhed,  der  takket  være  Maskine- 
riets stadig  større  Driftsøkonomi  og  Væksten  i  selve  Skibenes 
Størrelse  er  stadig  stigende.  Men  herved  er  hele  dette  betyd- 
ningsfulde Problem  drejet  til  allerstørste  Fordel  for  os.  Med 
den  enestaaende  Beliggenhed,  vi  ved  hele  Landets  geografiske 
Form,  vor  store  Kystlinie,  vore  udmærkede  Havne,  tæt  ved 
de  vigtigste  Produktions-  og  Handelslande,  har  for  Tilførsel 
af  Raa-  og  Hjælpestoffer,  er  vi  i  Virkeligheden  stillet,  som  om 
vi  havde  alle  disse  Rigdomme  lige  udenfor  vor  Dør.  Man 
tænker  ikke  dette,  før  man  hører,  at  f.  Eks.  Fragterne  fra  de 
skotske  og  nordengelske  Kuldistrikter  til  danske  Havne  ikke 
er  større  end  til  London  eller  andre  Pladser  i  Sydengland! 
Skulde  det  i  visse  Henseender  dog  ikke  kunne  undgaas,  at  vi 
ved  Tilførsler  betaler  vor  Afhængighed,  vil  det  rigeligt  opvejes 
af  de  Fordele,  der  letter  vor  tilsvarende  Udførsel  af  færdige 
Produkter.    Hvad  dette  betyder,  vil  man  forstaa  deraf,  at  Sø- 

fragten  til  fjerne  oversøiske  Pladser  fra  omtrent  enhver  By  i 
Danmark  er  mindre  end  den  Jernbanefragt,  det  tyske  Eks- 
portgods maa  betale  alene  for  at  komme  fra  mellemtyske  Pro- 
duktions-Pladser til  Udskibningshavnene  Hamborg  eller  Bre- 
men *). 

Det  er  disse  Forhold,  der  er  Grundbetingelsen  for  hele 
vort  materielle  Liv,  der  har  gjort  det  muligt  at  industrialisere 
vort  Landbrug  efter  kæmpemæssig  Maalestok  og  basere  det 
paa  Tilførsel  af  udenlandske  Raa-  og  Hjælpestoffer  med  til- 
svarende Stor-Eksport.  Det  er  det,  der  afgiver  Grundlag  for 
vor  opblomstrende  industrielle  Produktion  og  de  Eksport- 
muligheder, denne  frembyder.    Det,  der  bærer  vor  Fremtid! 

Er  de  Krav,  vor  geografiske  Beliggenhed  saaledes  stiller 
med  Hensyn  til  Raastofproblemet,  opfyldt,  gælder  da  hoved- 
sagelig endnu  kim  to  Faktorer  i  Spørgsmaalet  om  Nationens 
Fremgang. 

Den  første  er  Befolkningens  Dygtighed,  der  atter  under 
et  er  afhængig  af  dens  Kultur.  Men  den  vigtigste  Faktor  for 
menneskelig  Kultur  er  og  bliver  Foiketæthed,  m.  a.  O.  vor 
geografiske  Lidenhed  er  i  Virkeligheden  vor  Styrke.  De  op- 
naaede  Resultater  m.  H.  t.  aandelig  Udvikling,  Oplysning, 
dybt  gaaende  Kultivering  i  hele  Folket,  vidner  hojt  herom. 

Endelig  kommer  Tilstedeværelse  af  saadanne  Faktorer, 
som  virker  tiltrækkende  for  Landet  som  Arbejdssted.  Disse 
er  klimatiske  (ingen  Varme,  der  sløver  Energien  og  tager  paa 
Helbredet,  eller  Kulde,  som  store  Dele  af  Aaret  nedsænker  os 
i  Sne  og  Is,  virker  lammende  paa  Mennesker  og  Arbejde), 
geografiske  (fra  Historiens  Morgen  har  vort  Land  været  Nor- 
dens Arkipelag.  Nyere  Filologer  har  endog  paavist,  at  den 
hele  gotiske  og  germanske  Stamme  er  udgaaet  fra  de  danske 
Øer.  Her  har  Livsvilkaarene  tidligst  udviklet  Kultur  og  skabt 
sejrende  Racer.  Disse  Vilkaar  nyder  vi  stadig  godt  af.  Ud- 
viklingen, der  har  forskudt  Tyngdepunkterne,  har  i  Stedet 
gjort  os  velbeliggende  for  Befrugtningen  af  Verdenskulturens 
Strømninger).    Endelig  kulturelle  og  ikke  mindst  sociale,  der 

•)  Alex.   Foss:   'Danmark  som  Industriland«.   København  1912. 

har  saa  uhyre  Betydnuig  for  Udviklingen  af  Sundhed  og  Til- 
fredshed i  et  Folk.  De  første  Betingelser  er  omtalt,  og  m.  H.  t. 
de  sidste  tør  det  hævdes,  at  vi  —  i  de  store  Linier  —  maaske 
frembyder  sundere  Forhold  end  noget  andet  Land.  Vi  ser 
saaledes,  at  vi  i  alle  disse  Retninger  er  saa  gunstigt  stillet, 
som  det  maaske  overhovedet  er  muligt. 

Dette  er  Fundamenterne  for  vor  Udvikling.  De  er  baade 
i  Stand  til  og  beregnet  paa  at  bære  langt  større  Bygværker 
end  dem,  vi  plejer  at  forestille  os  som  Grænsen  for  vor  Yde- 
evne. Saa  langt  fra  at  være  Askepot,  er  vi  snarere  et  særligt 
begunstiget  Folk.  Bevidstheden  herom  bør  gennemsyre  vort 
daglige  Liv,  give  Lyst  i  vort  Arbejde  og  Rygrad  i  vor  Hold- 
ning.  Vi  er  smaa,  men  vi  er  ikke  svage. 

I  Kraft  af  hvad  andet,  end  de  her  nævnte  Egenskaber, 
tror  man  ellers,  vi  kunde  frembyde  det  i  Verdensøkonomien 
maaske  enestaaende  Eksempel,  da  vi  i  1880'erne  formaaede 
at  lægge  hele  Kernen  i  vor  Nationaløkonomi  om,  den  Gang 
Konkurrencen  fra  de  oversøiske  jomfruelige  Kornlande  væl- 
tede ind  over  det  gamle  Evropa,  takket  være  Udviklingen  af 
de  oversøiske  Jernbanenet  og  Skibsforbindelser?  Gennem  hele 
Historien  ser  vi,  hvorledes  rige  Lande  rammes  af  Udviklin- 
gens Strømkæntringer  —  og  distanceres.  Vi  opbød  vore  Kraft- 
reserver og  tog  fat  paa  en  anden  Bov  —  uden  at  gaa  til  de 
livs-  og  produktionsfordyrende  Kunstmidler,  hvormed  man 
andre  Steder  red  Stormen  af.  De  Kræfter,  der  vilde  rende  os 
ned,  tog  vi  simpelthen  i  vor  Tjeneste,  udnyttede  dem!  Fort- 
sættelsen af  en  ekstensiv  Drift  af  Kornavl,  som  vi  den  Gang 
levede  paa,  havde  for  at  betale  sig  krævet  Arealer  mange 
Gange  større  end  Danmark.  I  Stedet  lagde  vi  over  til  ani- 
malsk Forædlingsproduktion  ved  lykkelig  Samvirken  mellem 
Videnskab,  Landbostand  og  Handel,  og  baseret  netop  paa  de 
fremmede  Korn-  og  Foderstoffer,  hvis  Billighed  havde  ramt 
vor  tidligere  Drift.  Vi  satte  vor  Afhængighed  af  vort  Areal 
ned  og  af  vor  Dj'gtighed  op.  Resultatet  var  en  saa  meget 
stærkere  Udnyttelse  af  vor  Hjemlands  Jord,  at  vort  nuvæ- 
rende industrialiserede  Landbrugs  aarlige  Produktionsværdi 
er  5  Gange  større  end  de  gamle  Driftsmetoders  omkring  1875. 

—  Siden  har  vi  tilmed  formaaet  at  lægge  Grund  til  en  ny 
Udvikling,  hvor  de  her  nævnte  Principer  fremtræder  fuldt 
koncentreret,  nemlig  i  industriel  Henseende,  hvorom  senere. 

Lad  os  for  fuldt  at  forstaa  disse  Problemer  kaste  et  Blik 
paa  vore  nordiske  Brodrenationer,  som  vi  saa  ofte  baade  af 
dem  og  delvis  af  os  selv  hører  fremstillet  som  de  begunstigede 
Fremtidsfolk,  og  se,  hvad  de  har  ud  af  deres  uhyre  Arealer. 
Sveriges  Folkemængde  udgor  ca.  5,7  Millioner  med  en  aarlig 
Tilvækst  af  0,73  pCt.,  Norges  ca.  2,5  Millioner  med  en  aarlig 
Tilvækst  af  0,75  pCt.,  Danmarks  ca.  2,9  Millioner  med  en 
Tilvækstprocent  af  1,08.  Danmarks  aarlige  Vækst  er  altsaa 
ikke  saa  lidt  stærkere  end  de  to  andre  Landes.  Folketætheden 
pr.  km*  udgør  i  Danmark  66,  i  Sverige  12,  i  Norge  7.  Hvis 
man  altsaa  ikke  betragter  nøgne  Fjeldvidder,  uvejsomme 
Skove,  Sumpe  og  Ødemarker,  men  Mennesket  som  den  dri- 
vende Faktor  i  Landenes  Udvikling,  vil  man  ikke  kunne 
nægte  vor  Overlegenhed.  Det  dyrkede  Areal  udgør  i  Sverige 
35,000  km%  i  Danmark  30,000  km',  i  Norge  5,300  km=.  Ud- 
regnet pr.  Indbygger  er  vor  Overvægt  uhyre.  Nationalfor- 
muen, der  er  et  Billede  paa  Landets  økonomiske  Kraft,  viser 
samme  Billede.  Den  udgjorde  i  Norge  (1900)  3  Milliarder  Kr. 
eller  pr.  Individ  1350  Kr.,  i  Sverige  (1898)  9  Milliarder  Kr., 
pr.  Individ  1770  Kr.,  i  Danmark  (1900)  7,2  Milliarder  Kr., 
pr.  Individ  2800  Kr.  *)  Senere  nøjagtige  Sammenligninger 
kan  ikke  foretages.  Tallene  er  stegne,  men  uden  at  det  ind- 
byrdes Forhold  er  undergaaet  væsentlig  Forskydning.  Det 
kan  dog  blot  tilføjes,  at  Norges  Nationalindtægt  for  faa  Aar 
siden  ansattes  til  600  Millioner  Kr.  aarlig,  medens  Danmarks 
samtidig  ansloges  til  1  Milliard  Kr.  Skarpest  fremtræder  dog 
Resultaterne  af  vore  økonomiske  Fortrin  og  vor  Udnyttelse 
af  disse  i  en  Sammenligning  over  de  tre  Landes  Omsætning: 
Norges  Indførsel  (i  1913)  udgjorde  552  Mill.  Kr.,  Danmarks 
855  Mill.  Kr.  og  Sveriges  Hgeledes  855  Mill.  Kr.,  medens  Nor- 
ges Udførsel  udgjorde  392  Mill.  Kr.,  Danmarks  721  Mill.  Kr. 
og  Sveriges  819  Mill.  Kr.   Vi  er  altsaa  langt  forud  for  Norge  i 


•)  Aschehoug:   •Socialokonomik«,  Kristiania  1910. 

Omsætning  og  næsten  paa  Højde  med  Sverige.  I  relative  Tal 
ændres  dette  yderligere  i  vor  Favør,  thi  omsat  pr.  Individ 
udgjorde  Omsætningen  i  Danmark  563  Kr.,  i  Norge  387  Kr. 
og  i  Sverige  299  Kr. 

Naar  da  baade  Sverige  og  Norge  gaar  igang  med  at  op- 
bygge deres  Fremtid  med  saa  stor  Tillid,  som  vi  kender,  hvor 
stor  Værdi  maa  da  ikke  Bevidstheden  om  vore  Kræfter  kunne 
yde  os  i  vort  Arbejde?  Vi  ynder  at  tale  om,  at  vi  ikke  har 
Plads  til  mange  Mennesker.  Vi  har  Plads  til  akkurat  saa 
mange,  vi  selv  vil.  Vi  har  derimod  ikke  Raad  til  hvert  Aar 
at  sende  ca.  en  Femtedel  af  vort  Fødselsoverskud  til  Ame- 
rika.   Og  det  har  vi  hidtil  gjort. 


IV. 

ET  STØRRE  DANMARK 

Vi  har  nu  set,  hvorledes  de  materielle  Betingelser  for  et 
sttirre  Danmark  er  i  den  mest  udmærkede  Orden,  men 
ogsaa  hvorledes  de  nøje  er  sammertknyttet  med  rent  psyko- 
logiske Momenter.  De  Kræfter,  der  skal  skabe  vor  Udvikling, 
maa  derfor  komme  fra  forskellig  Side,  men  sammenarbejdes 
i  en  afgørende  Enhed.  Ingen  af  Opgaverne  vil  i  Længden 
kunne  løses  tilfredsstillende  som  isoleret,  og  det  er  denne 
midtpunktsamlende  Kraft,  der  skal  være  selve  Rygraden  i 
vort  Liv,  vi  hidtil  har  undværet.  Det  nye  Danmark  er  et 
System,  hvori  mange  Led  og  mange  Kræfter  arbejder  sam- 
men, befrugtende  og  berigende  hinanden  i  gensidig  Veksel- 
virkning, og  hvori  ingen  Faktor  kan  undværes  uden  at 
svække  det  hele. 

At  belyse  disse  Kræfter  under  denne  Synsvinkel  skal  i 
det  efterfølgende  være  vort  Maal. 

MATERIELLE  MOMENTER 

Erhvervene.  Den  Betydning  for  Danmark,  Landbruget 
repræsenterer,  behover  ikke  nærmere  at  uddybes.  Vi  tænker 
ikke  saa  meget  her  paa  Landbruget  som  »det  største  Er- 
hvervs, »det  bærende  Erhverv«,  »vor  naturlige  Næringsvej« 
o.  s.  v.,  hvilke  Betegnelser  vi  har  hørt  tilstrækkelig  tit,  men 
vi  vurderer  Landbruget  efter  den  Mulighed,  det  sidder  inde 
med,  ligegyldigt  om  det  beskæftiger  nogle  Procent  mere  eller 
mindre  af  Befolkningen.  Vi  ser  det  under  Synsvinklen  af 
Repræsentant  for  den  danske  Kraft,  der  mødte  Verdenskul- 

turens  brusende  Stormflod  og  bød  den  Trods.  Vi  ser  det  som 
Udtryk  for  den  danske  Aand,  der  som  den  stormpiskede  Klit- 
plante forstaar  at  bøje  sig  efter  den  herskende  Vind,  men 
aldrig  slipper  sit  sikre  Tag  i  den  Jord,  den  paa  samme  Tid 
ernærer  sig  af  og  har  til  Opgave  at  skærme.  Vi  skal  ikke 
nægte,  at  i  denne  store  Omlægning  baade  Videnskaben,  (navn- 
lig for  Smørfremstillingens  Vedkommende),  Tekniken  og 
Handelen,  der  alle  satte  Ryg  til,  havde  deres  store  Betydning 
—  og  Landbruget  selv  bør  heller  ikke  glemme  det  —  men 
uden  en  vaagen,  intelligent  Karakter,  uden  en  sejg  Udholden- 
hed hos  Landboerne  selv  havde  Forandringen  ikke  kunnet 
foretages.  Den  Betydning,  Folkehøjskolerne  havde  herover- 
for, skal  blot  antydes.  De  repræsenterer  i  denne  ene  Sag  det, 
hele  vor  Kultur  skal  betyde  for  os  i  vor  forøgede  Udvikling. 
Den  anden  Faktor,  Karakterens  Paalidelighed,  laa  i  Menne- 
skene selv,  og  den  vil  vi  arbejde  videre  med  og  udvikle  som 
den  Arv,  der  gaar  gennem  vort  Folks  ældgamle  Historie. 

Landbruget  brødføder  nu  ca.  1  Million  af  vore  næsten 
3  Millioner  Indbyggere  og  staar  med  en  Produktionsværdi  af 
1  Milliard  Kr.  aarlig  og  med  en  Eksportværdi  af  over  600 
Millioner  Kr.  Hvorledes  disse  kæmpemæssige  Tal  har  kunnet 
skabes,  har  vi  før  nævnt.  Hvorledes  de  vil  blive  i  Fremtiden, 
er  ikke  let  at  sige,  men  hvorledes  Forholdene  end  kommer 
til  at  stille  sig,  vil  det  være  klart,  at  en  Faktor,  der  har  vokset 
sig  saa  stærk  som  vor  Landbrugseksport,  ikke  er  nem  at 
knække,  fordi  den  ikke  er  nem  at  undvære.  Og  dansk  Land- 
brug er  blevet  klogt  af  Skade.  Da  det  i  sin  Tid  mistede  sin 
tidligere  store  Korneksport,  fordi  konkurrerende  Varer  af 
samme  Art  kom  fra  fjerne  Verdensdele  og  ødelagde  dets 
Chancer,  indsaa  man,  at  hvis  man  skulde  undgaa  lignende 
Kalamiteter,  maatte  man  væk  fra  dette  at  producere  samme 
Vare,  som  en  hvilken  som  helst  Landboer  i  en  hvilken  som 
helst  Krog  af  Verden  kunde  lave  efter,  og  man  gik  med  Energi 
løs  paa  den  Vej,  som  er  Vejen  for  aj  dansk  Virksomhed,  der 
nu  har  Betydning,  nemlig  at  give  sine  Produkter  Kvalitets- 
prceget,  gore  dem  til  noget  for  sig,  gøre  dem  bedre  end  andre 
af  samme  Slags.  Heri  vil  vort  Landbrug  have  den  indre  Kraft, 


41 

(ler  skal  tore  det   frelst  gennem  kommende  Tider,   selv   om 
atter  Storme  maatte  sætte  ind  mod  dets  Omraader. 

Men  skal  dette  lykkes,  skal  yderligere  Fremgang  sikres 
maaske  under  vanskelige  Forhold,  maa  Landbruget  til  Gen- 
gæld tage  Lære  af  Tiden  og  koncentrere  sine  Interesser  og 
Kræfter  og  frem  for  alt  ikke  fortsætte  den  nyere,  skæbne- 
svangre Bevægelse  mod  at  ville  have  Part  i  alt,  hvad  der  paa 
nogen  Maade  berører  dets  Interesser.  Vi  ser  det  Særsyn,  at 
dansk  Landbrug  foruden  sine  Handelsforretninger  for  Ind- 
førsel og  Udførsel  anlægger  Fabriker,  Banker  og  Detailhan- 
deler i  stor  Maalestok.  Vi  ved  godt,  at  denne  Bevægelse  — 
Forbrugernes  Overtagelse  af  Produktionen,  som  den  kaldes  — 
er  Genstand  for  næsten  religiøs  Kultus  ikke  blot  i  Landbruget 
selv,  men  i  store  Kredse  af  det  øvrige  Folk,  der  ellers  staar 
den  samlende  og  nationale  Bevægelse  nær.  Og  dog  skal  det 
siges,  at  der  aldrig  har  været  farligere  Bevægelse  i  Danmarks 
Økonomi,  fordi  den  kun  er  egnet  til  at  svække,  fordi  den  er 
det  modsatte  af,  hvad  Tiden  forlanger  af  Arbejds-  og  Kraft- 
økonomi.  Selv  om  man  ikke  vilde  træde  i  Skranken  for  de 
andre  Befolkningsklassers  berettigede  Interesser  —  der  er  dog 
2  Millioner  Ikke-Landbrugere  —  maatte  man  udtale  denne 
Fordømmelse  for  Landbrugets  egen  Skyld.  Et  gammelt  Ord- 
-sprog  siger,  at  '»man  ikke  skal  gabe  højere,  end  at  man  kan 
lukke  Munden  igen«.  De  usikre  Situationer,  vort  Landbrug 
gaar  imode  sammen  med  os  andre,  bør  tilskynde  det  til  frem 
for  alt  at  begrænse  sig,  at  koncentrere  sig,  thi  kun  herved 
vindes  den  virkelige  Styrke,  sikres  Fremtiden.  Men  er  denne 
Bevægelse  saaledes  farlig  for  Landbruget  selv,  er  den  end 
mindre  betryggende  for  vore  andre  Erhverv  —  for  hele  vort 
Samfunds  Sundhede  Den  er  mere  end  ensidig,  den  er  urigtig. 
Den  kæmper  i  Forbrugernes  Navn,  men  notabene  kun  for 
saa  vidt  Forbrugerne  er  Landbruget  selv.  Thi  Smørret,  Flæ- 
sket og  Mælken  sælges  jo  ikke  efter  Priser,  der  kim  er  ind- 
rettet efter  Hensyn  til  Forbrugerne.  Men  Landbrugets  inden- 
landske Forbrugere,  dem  der  udgør  den  faste  Kerne  i  hele 
dets  Afsætning,  er  jo  netop  dem,  der  lever  af  de  andre  Er- 
hverv, hvis  Interesser  det  er,   Landbruget  altsaa  nægter  at 

anerkende.  Et  fuldstændigt  Dilemma  er  i  Virkeligheden  Kon- 
sekvensen af  denne  Bevægelse.  Sæt  den  greb  om  sig  ogsaa  i 
andre  Erhverv,  da  kunde  man  se  Industrien  og  Byerhvervene 
—  Forbrugerne  af  Landbrugsartikler  i  det  hele  —  slutte  sig 
sammen  og  oprette  deres  egne  Mejerier,  Mælkeforsynings- 
anstalter  og  Slagterier.  Sæt  Skibsfarten  organiserede  sig  og 
overtog  de  Landbrug,  hvis  Produkter  den  nu  besørger  eks- 
porteret, eller  hvis  Tilførsler  den  muliggør.  Det  vilde  jo  være 
ligesaa  berettiget,  som  at  Landbruget  nu  overtager  de  Fa- 
briker —  Margarine-,  Skotøjs-,  Cement-,  Gødnings-  o.  s.  v.  — 
af  hvis  Produkter  det  er  Køber,  eller  de  Handels-  og  Fragt- 
virksomheder,  der  forsyner  og  betjener  det.  Paa  denne  Maade 
vilde  den  frie  danske  Landbostand  synke  ned  til  at  være  lejede 
Arbejdere  eller  formodentlig  foretrække  at  udvandre  og  blive 
erstattet  af  fremmed  Arbejdskraft.  At  dette  ikke  vilde  ske 
uden  vældige,  for  Landet  ruinerende  Kraftprover  og  være  til 
national  Ulykke,  er  en  Selvfølge.  Hermed  er  kun  udkastet 
et  Fantasibillede,  men  unægtelig  et  Billede,  der  hurtig  paa- 
trænger sig  en,  naar  man  gennemtænker  Konsekvenserne  af 
denne  Bevægelse.  Man  mindes  den  gamle  Fabel  om  de  for- 
skellige menneskelige  Organer,  der  gjorde  Oprør  mod  hin- 
anden; hver  for  sig  troede  sig  mest  uundværlig,  hævdede  sine 
Interesser  som  de  vigtigste:  Maven,  Hjertet,  Hjernen,  Benene, 
Armene  o.  s.  v. 

Sammenslutninger  paa  de  Omraader,  der  er  naturlige  for 
Landbruget  ved  selve  Produktionen  af  Smør,  Flæsk  o.  s.  v.  i 
vore  Andelsforetagender,  er  kun  gavnlige,  og  deres  Betydning 
skal  ikke  underkendes.  Men  alt  har  sin  Begrænsning,  og  at 
ville  udvide  dette  Princip  til  ogsaa  at  gælde  Fremstilhngen  af 
de  Produkter,  Landbruget  er  Køber  af,  overhovedet  at  ville 
lægge  alt  ind  under  sig,  man  arbejder  sammen  med,  er  daarlig 
Politik  og  endnu  daarligere  Nationaløkonomi.  Det  er  en  Mis- 
forstaaelse  af  hele  den  moderne  økonomiske  Udviklings 
Grimdlov.  Det  er  et  Brud  paa  Principet  om  de  forskellige 
Arbejdskræfters  gensidige  Samvirken.  Ligesaa  vist  man  maa 
producere,  før  man  kan  forbruge,  maa  Produktionens  beret- 
tigede Interesser  selvsagt  ikke  sættes  til  Side  for  Forbrugets. 

Men  del  er  dette,  den  nye  Bevægelse  i  Virkeligheden  gor.  Men 
selv  om  man  vilde  lukke  Øjnene  herfor,  og  mene  det  lige- 
gyldigt, hvem  der  drev  Landets  Fabriker,  vil  man  gøre  sig 
skyldig  i  den  storste  IJegrebsforvirring,  hvis  man  tror,  der 
for  at  opbygge  virkelig  levedygtig  Industri  nu  til  Dags  kun 
udkræves  en  Samling  Forbrugere.  Saa  let  gaar  det  ikke,  og 
derfor  vil  den  nye  Bevægelse  kun  opnaa  at  odelægge,  ikke 
at  opbygge.  Landbruget  vil  sprænge  sig  selv  derpaa  og  blot 
anrette  ubodelig  Skade  paa  de  Omraader,  det  angriber.  Ingen 
af  vore  Virkekræfter  taaler  at  beskæres.  Frem  for  at  give  sig 
Teorier  og  » Bevægelser c^  i  Vold,  der  ser  saa  helt  anderledes 
ud  paa  Papiret  end  overført  i  den  virkelige  Verden,  bør  vort 
Landbrug  arbejde  videre  paa  sit  eget  Omraade  og  frem  for  alt 
konsolidere  sig.  Her  ligger  Landbrugets  fornemmclige  Op- 
gave; de  store  Laan,  det  arbejder  med,  er  dets  svage  Punkt. 
Saa  længe  det  endnu  findes,  synes  Tiden  overhovedet  ikke 
at  opfordre  til  Fastgørelse  af  yderUgere,  laante  Kapitaler.  Det 
vil  svække  hele  det  Fundament,  vort  Landbrug  er  opbygget 
paa,  og  paa  hvilket  det  har  naaet  saa  glimrende  Resultater, 
der  ikke  blot  belonner,  men  ogsaa  forpligter.  Langt  rime- 
ligere var  det,  om  Landbruget  omsider  vilde  skænke  Hjemme- 
markedet —  dette  faste  Støttepunkt  for  al  Eksport  —  større 
Opmærksomhed  end  hidtil.  Og  Hjemmemarkedet,  hvad  er 
det  andet  end  de  øvrige  Erhverv?  Ingen  af  os  maa  længer 
være  »sig  selv  nok«. 

Det  kan  til  en  vis  Grad  forklares,  hvorledes  vort  Land- 
brug er  kommet  ind  paa  denne  lidet  gennemtænkte  Vej.  Det 
laa  ikke  for  det  at  hvile  paa  sine  Laurbær,  og  efter  den  Kul- 
mination —  ikke  i  Tal,  men  i  Kraftopbydelse  —  der  maatte 
følge,  da  hele  den  nye  l-dvikling  var  kommet  ind  i  sikkert 
Spor,  virkede  saa  at  sige  automatisk,  saa  det  sig  om  efter 
nye  Virkefelter.  Men  herved  har  Landbruget  selv  tilfulde 
godtgjort,  at  vort  Folk  nu  sidder  inde  med  et  Kraftoverskud, 
og  det  er  dette.  Nationen  vil  kræve  anvendt  i  de  nye  Opgaver, 
der  venter.  Den  tekniske  Begavelse,  den  ligefrem  industrielle 
Trang,  der  bor  i  vort  F'olk,  kræver  at  anvendes  ikke  til  usikre 
Eksperimenter,  men  efter  anerkendte  Principer,  ad  Veje,  hvor 

Resultaterne  er  givne,  hvor  Sejren  venter  til  Fordel  for  den 
enkelte  og  alle.  Den  Udvikling,  Landbruget  opviser,  gennem- 
industrialiseret  baade  i  Drift  og  Omsætning,  peger  direkte 
mod  den  egentlige  Fabriksindustri  som  den  Erhvervsgren, 
der  er  naturlig  for  vore  Evner  og  vor  Karakter.  Der  er  her 
ikke  Tale  om  en  Forskydning  til  et  nyt  Tyngdepunkt,  men 
om  Dannelsen  af  et  yderligere.  Om  disse  to  Grundpiller, 
Landbrug  og  Industri,  vil  det  øvrige  Samfund  gruppere  sig 
rigt  og  stærkt.  Denne  Bevægelse  er  allerede  i  fuld  Gang,  og 
det  er  godt,  den  er  det.  Man  staar  bedre  paa  to  Ben  end  paa 
et,  og  vi  vil  faa  Brug  for  at  staa  fast. 

Industrien  er  saa  ung  i  Danmark,  saa  mange  endnu  ikke 
regner  den  for  noget,  og  dog  saa  gammel,  at  Oldfundene  i 
vor  Jord  viser,  at  industriel  Dygtighed  fra  Historiens  Morgen 
har  været  et  Grundtræk  hos  Danernes  Folk.  I  det  store  Gen- 
rejsningsarbejde,  der  fulgte  efter  vor  sidste  ulykkelige  Krig, 
er  det  forstaaeligt,  at  Udviklingen  i  Landbrug,  i  Samfærdsel 
og  Handel,  Nyorganiseringen  af  vort  kulturelle  Liv  o.  1.  var 
det,  der  først  maatte  lægge  Beslag  paa  Nationens  Arbejde. 
Først  efterhaanden  som  nye  Kræfter  kom  op  og  gamle  blev 
frigjort,  kunde  Danmark  for  Alvor  træde  ind  i  moderne  In- 
dustriudvikling. Og  i  en  ny  Jernalder  brød  aartusindgamle 
Kræfter  frem  igen  og  gjorde,  at  vor  nyindustrielle  Udvikling 
baade  blev  sund  og  stærk.  Med  rivende  Fart  udviklede  In- 
dustrien sig,  indtil  den  nu  giver  Brød  til  godt  750,000  Menne- 
sker, beskæftiger  350,000  og  aarlig  frembringer  Varer  af  ca. 
700  Millioner  Kroners  Værdi.  Efter  at  have  arbejdet  sig  til- 
rette, indstillet  sine  Kræfter,  har  den  i  de  senere  Aar  kunnet 
opvise  en  stigende  Eksport,  der  alene  i  de  sidste  4  Aar  før 
Verdenskrigen  fordobledes  i  Værdi  og  nu  udgør  75  å  100  Mil- 
lioner Kroner  aarlig. 

De  før  omtalte  Forhold,  der  stiller  Raastofproblemet  saa 
heldigt  for  os,  skønt  man  skulde  tro  det  modsatte,  og  vore 
egne  Egenskaber  er  det,  som  afgiver  Basis  for  denne  Udvik- 
ling *).    Den  er  som  nævnt   Krystaliseringen   af   den   Bevæ- 


*)  Ofte   vil   tilmed    vort    Raastofproblem    indskrænke   sig   til  et  rent 
Brændselsproblem,    thi    hvor    mange    af   vore   største    Industrier   er   ikke 

gelse,  der  har  fart  Landbruget  frem,  og  her  er  ingen  andre 
Grænser  end  dem,  vi  selv  sætter.  Her  er  vor  Ekspansion,  vor 
Fremtid  frem  tor  alt.  Alle  de  Industrier,  der  nu  er  store  og 
levedygtige  hos  os  —  og  det  er  efterhaanden  ikke  t'aa  —  er  i 
et  og  alt  Beviser  paa,  hvad  denne  Bevægelse  bunder  i,  og  hvor 
den  peger  hen.  Ogsaa  her  gaar  vi  frem  under  Kvalitetspræ- 
gets Mærke,  det  som  genfindes  overalt  lige  fra  vore  Kunst- 
industrier til  de  vægtige  Maskinindustrier,  fra  Tallerkenerne 
til  Motorskibene,  fra  Ter-Elementerne  til  Cementovnene,  fra 
Kablerne  til  Fodtojet.  Det  er  vel  sandt,  at  vi  ingen  Grube- 
og  Mineindustrier  har  til  Underlag  for  vort  Arbejde,  men  i 
Stedet  har  vi  Transportapparater  og  Kraner  staaende  parat 
ved  vore  Bolværker  og  Brygger,  har  vi  vor  dygtige  Skibs- 
flaade  og  frem  for  alt  Havet,  Havet  overalt.  Det  er  vor  Er- 
statning for  Gruber  og  Miner.  Det  gør,  at  vi  aldrig  fristes  til 
at  lægge  os  til  Ro  paa  de  Rigdomme,  man  blot  har  at  grave 
op  af  Jorden;  det  gør,  at  vort  Arbejde  ikke  blot  bliver  et 
Spørgsmaal  om  stærke  Arme,  men  om  stærke  Hjerner;  det 
gør,  at  vi  slipper  for  Montanindustriernes  lidet  heldige  Virk- 
ninger i  social  og  folkehygiejnisk  Henseende. 

For  imidlertid  fuldt  ud  at  kunne  udnytte  vore  industrielle 
Muligheder  er  det  nødvendigt,  at  vi  gaar  frem  ledet  af  den 
mest  rationelle  Udnyttelse  af  de  givne  Kræfter,  som  tænkes 
kan.  Det  Kraftspild,  som  er  enhver  Planløsheds  Følge,  har 
vi  ikke  Raad  til.  Ikke  øjeblikkelige  Tilskyndelser  og  Kon- 
junkturer, men  Beregninger  paa  langt  Sigt  og  paa  Grundlag 
af  sikre  og  indgaaende  Undersøgelser  baade  af,  hvad  vi  mag- 
ter indadtil,  og  hvad  der  kræves  udadtil,  bør  være  vor  Lede- 
traad.    Det  er  værd  at  fremhæve  dette,  fordi  den  Eksport- 


baseret paa"  Udnj'ttelsen  af  indenlandske  Raastoffer:  Cementindustrien, 
der  allerede  eksporterer  Halvdelen  af  sin  Produktion,  og  hvortil  store 
Forhaabniuger  kan  knyttes.  Lerindustrien,  der  er  saa  omfattende  og  af 
saa  stor  Betydning  for  By  og  Land,  vor  Bryggeriindustri,  der  horer  til  de 
førende  i  Verden,  vor  fortrinlige  Læderindustri,  vor  velordnede  Sukker- 
industri, der  baade  spreder  Rigdom  til  landbrug  og  Industri  og  har  saa 
stor  Betydning  for  hele  Folket,  Dele  af  vor  keramiske  Industri,  af  vor 
Træindustri,  af  vore  kemiske  Industrier,  vor  Kridt-  og  Stenindustri  o.  s.  v. 

feber,  der  delvis  er  opstaaet  under  Krigen,  ikke  i  al  for  høj 
Grad  har  været  præget  heraf.  De  Omraader,  hvorpaa  vi  bør 
koncentrere  os,  bør  vælges  saaledes,  at  de  ikke  blot  isoleret, 
men  ogsaa  nationaløkonomisk  set  giver  det  størst  mulige  Ud- 
bytte. Opbj'gningen  af  vor  Industri  bor  følgelig  ske  saaledes. 
at  dens  enkelte  Grene  supplerer  og  støtter  hinanden.  Kun 
herved  opnaas  den  faste  Sammentømring,  der  skal  gøre  den 
udviklings-  og  modstandsdygtig.  For  de  enkelte  Industri- 
grene vil  det  atter  gælde  ved  gennemført  Specialisering  at 
opnaa  Levedygtighed.  Det  vil  atter  forudsætte  den  fornuftige 
Begrænsning  i  Konkurrencen,  som  selve  Forholdene  i  et  min- 
dre Land  tilskynder  til.  Og  frem  for  alt  bør  det  ikke  være 
saaledes,  at  en  Industri,  naar  den  maaske  efter  lang  og  møj- 
sommelig Kamp  endelig  er  naaet  op  til  virkelig  sund  Blom- 
string, bor  være  udsat  for  at  blive  undergravet  af  sine  egne 
Landsmænd,  f.  Eks.  i  Kraft  af  den  nylig  omtalte  »Forbrugs- 
politik  (-Bevægelse,  endsige  ved  Krav  om  Statsmonopol, 
Skattepaalæg  el.  lign.  En  Ting,  maa  vi  huske,  vil  fremtræde 
med  forøget  Styrke  efter  denne  Krig,  hvor  alle  Folkene  vil 
og  maa  soge  at  rive  det  mest  mulige  Arbejde  til  sig:  hvis  man 
ikke  gør  Vilkaarene  i  vort  Land  saaledes,  at  de  virker  tiltræk- 
kende for  de  produktive  Kræfter,  vil  vi  simpelthen  opleve  i 
Stedet  for  den  Fremtid,  vi  burde  kunne  faa,  at  se  baade  vore 
Fabriker,  vor  Kapital  og  vore  Arbejdere  udvandre  til  Steder, 
hvor  der  venter  dem  bedre  Udbytte  af  deres  Virk  en.  Dette 
er  et  Moment,  der  ikke  tilstrækkelig  kan  fremhæves.  Men  en 
saadan  Aareladning  vil  bringe  hele  vort  økonomiske  og  na- 
tionale Liv  i  Fare,  og  alle  Erhverv,  alle  Partier  har  Pligt  til 
at  staa  solidarisk  heroverfor. 

Foruden  de  egentlig  produktive  Erhverv  rummer  vort 
Erhvervsliv  endnu  to  vigtige  Faktorer:  Handel  og  Skibsfart. 
For  dem  begge  gælder  det,  at  deres  Udvikling  har  været  fuld- 
stændig naturlig  under  Hensyn  ikke  blot  til  Landets  geogra- 
fiske Beliggenhed,  men  ogsaa  til  Hovederhvervenes  ovenfor 
skitserede  Arbejdsmaade.  Danmark  er  et  Omsætningsland 
poT  excellence.  Stottet  herpaa  har  vor  Handelsstand  ved  sin 
Dygtighed  forstaaet  at  udvide  sine  Felter,  og  særlig  for  Kø- 

benhavn  har  Storhandelen  som  bekendt  altid  været  en  vigtig 
Faktor.  Den  har  ingenlunde  været  begunstiget  af  Toldfor- 
hold t).  1.  i  Øslersoens  andre  Lande,  men  den  iiar  modt  Van- 
skelighederne ved  at  skierpe  Kravene  til  sig  selv,  og  byggende 
paa  vore  glorvaMdige  Traditioner  staar  vi  endnu  den  Dag  i 
Dag  som  Nordens  forsto  Handelsfolk  *).  Til  den  videre  Ud- 
vikling heraf,  naar  fredelig  Omsætning  atter  indtra>der,  stiller 
man  som  bekendt  store  Forhaabninger,  men  ogsaa  disse  vil 
kun  honoreres,  hvis  vi  lægger  den  største  Dygtighed  og  Energi 
for  Dagen.  For  denne  Udvikling  —  og  dette  gælder  ogsaa 
vor  industrielle  —  vil  det  imidlertid  være  af  afgørende  Be- 
tydning, at  vi  kan  bygge  paa  den  nødvendige  Kapitalkraft. 
Vor  Bankverden  er  sund,  men  skal  den  opfylde  sin  Mission, 
maa  den  indenlandske  Opsparing  fremmes  ganske  overor- 
dentlig. Der  er  imidlertid  ingen  Tvivl  om,  at  dette  kan  lade 
sig  gøre.  Vi  er  et  rigt  Land,  men  vi  har  rigtignok  hidtil  haft 
Tilbøjelighed  til  at  bruge  vore  Midler  fuldt  ud.  Hvis  vi  heri 
foretager  en  Forandring,  vil  Løsningen  af  det  finansielle  Pro- 
blem være  sikker.  Under  Hensyn  til  Daasnarks  omtalte  Ka- 
rakter som  Omsætningsland  vil  man  endvidere  forstaa,  af 
hvor  stor  Betydning  det  har  været  for  vort  Land  at  have  sin 
egen  Skibsflaade  til  at  besørge  vore  Til-  og  Udførsler  samt 
vor  indenrigske  Trafik,  hvilket  ikke  mindst  burde  være  gaaet 
op  for  os  under  den  nuværende  Situation.  Ikke  blot  i  vor 
egen  Tjeneste,  ogsaa  i  Fart  paa  fremmede  Lande  har  vor 
Skibsfart  imidlertid  gjort  sig  nyttig.  Vore  dygtige  Tramp- 
rederier besørger  nu  en  meget  vigtig  Del  af  Østersøens  og 
Nordsoens  Trafik,  og  i  adskillige  af  disse  Haves  Havne  kom- 
mer den  danske  Skibstrafik  i  Rækkefølge  umiddelbart  efter 
vedkommende  Havns  eget  Nationalflag.  Sluttelig  har  den 
nyere  Tid  genbragt  os  det  System  af  oversøiske  Linier,  der  i 
tidligere  Tider  bragte  saa  store  Rigdomme  til  vort  Land.  Disse 


*)  Til  Belysning  af  I\obcnliavns  Stilling  som  ledende  Handels-  og 
Havneplads  i  Norden  tjener  følgende  Statistik:  I  1913  udgjorde  den  ind- 
gaaede  Skibstrafik  i:  Kobenhavn  5,7  Mill.  Keg.  Tons,  Stockholm  3,2  Mill. 
Reg.  Tons,  Gøteborg  2,7  Mill.  Heg.  Tons,  Malmø  2,6  Mill.  Reg.  Tons,  Riga 
2,1   Mill,  Tons,  Petrograd  med  Kronstadt  ca.  2  Mill.  Reg.  Tons. 

Liniers  videre  Udviklingsbetingelser  skal  vi  straks  komme 
tilbage  til. 

Kommer  Handel  og  Skibsfart  end  ikke  i  første  Række, 
naar  Talen  er  om  Evne  til  at  beskæftige  Folkeforøgelsen,  vil 
man  dog  have  forstaaet  deres  uhyre  nationaløkonomiske  Be- 
tydning for  Begrebet:  et  større  Danmark.  Gennem  dem  ud- 
vider vore  Horisonter  sig  naturligt,  og  ved  deres  Hjælp  sættes 
vi  i  Stand  til  at  koncentrere  os  om  de  Opgaver,  der  skal  føre 
os  frem.  Som  Fremtidsmaal  maa  det  derfor  gælde  for  os  om 
ikke  paa  nogen  Maade  at  svække  disse  Erhverv  eller  und- 
drage dem  vor  Interesse.  Overfor  dem  begge  er  en  stærk  Kon- 
kurrence vokset  op  fra  vore  Nabofolk,  og  alle  maa  vi  sætte 
Ryg  mod  Ryg,  hvor  det  gælder  at  bevare  en  førende  Stilling 
for  dansk  Foretagsomhed  og  dansk  Arbejde. 

Den  betydningsfulde  Opgave:  at  bringe  Balance  tilveje  i 
vor  Handelsomsætning  med  Udlandet,  var  det  inden  Krigen 
som  bekendt  ikke  lykkedes  at  løse.  Til  Trods  for,  at  Land- 
brugets Eksport  er  vokset  mægtigt  i  de  senere  Aar,  er  vor 
Handelsbalance  blevet  stadig  forringet.  De  ekstraordinære 
Forhold  har  nu  bragt  en  foreløbig  Bedring.  Vi  bør  glæde  os 
over  den  Konsolidering,  der  herved  er  vundet,  men  det  maa 
ikke  skygge  for  den  Kendsgerning,  at  har  vor  Landbrugseks- 
port hidtil  ikke  været  i  Stand  til  at  bevare  Balancen  alene, 
vil  den  selv  i  bedste  Tilfælde  ikke  heller  blive  det  fremtidig. 
Der  er  da  kun  to  Veje  at  gaa  for  at  skabe  den  Sundhed  for 
hele  Samfimdets  Trivsel,  der  er  afhængig  af,  at  vi  ikke  fra 
Aar  til  Aar  forøger  vor  Gæld  til  Udlandet,  nemlig  Udvidelse 
af  den  indenlandske  Produktion  og  Oparbejdelse  af  industriel 
Eksport.  Ved  i  saa  stor  Maalestok  som  mulig  at  erstatte  de 
dyrere  indførte  Færdigprodukter  med  de  billigere  Raavarer 
og  Halvfabrikata,  selv  overtage  disses  Forarbejdning  for  For- 
brug og  Eksport,  kan  vi  modvirke  de  sidste  Tiaars  farlige 
Bevægelse.  Der  er  Grund  til  at  haabe,  at  Forstaaelsen  for 
dette  alvorlige  Problem  er  voksende,  men  unægtelig  er  det 
ogsaa  paa  Tide,  at  fuldstændig  Klarhed  indtræder,  thi  den 
udenlandske  Konkurrence,  vi  kommer  til  at  kæmpe  med  efter 
Krigen,  skal  nok  gøre  sit  til  at  stille  Sagen  paa  Spidsen.    Da 

ga'ider  det  at  lade  gamle  Teorier  og  kortsynet  Egoisme  fare 
og  sætte  de  fælles  Hensyn,  hvortil  ens  egen  Skæbne  dog  til 
syvende  og  sidst  er  knyttet,  i  Hi)jsædet.  Og  Krigen  har  jo 
ikke  været  nogen  daarlig  Læremester  i  Retning  af  at  frem- 
hæve Betydningen  af  at  have  sin  indenlandske  Produktion  saa 
sta>rk  som  mulig. 

Industrien  er  karakteristisk  ikke  blot  ved  sine  mægtige 
Arbejdertal,  hvorved  den  kan  skafl'e  Arbejde  til  den  voksende 
Folkemængde,  som  vort  Landbrug  alene  ikke  vil  kunne  sys- 
selsætte, men  ogsaa  ved  sine  utallige  Sidevirkninger,  ikke 
mindst  overfor  vor  Skibsfart  og  Handel,  alle  vore  Byerhverv 
i  videste  Forstand.  Med  den  Forskydning,  der  er  indtraadt  i 
\erdensomsætningens  Teknik,  staar  bag  Nutidens  Storhandel 
(le  eksportdygtige  Industrier  som  den  mægtige  Ballast.  Med 
den  ejendommelige  ensidige  Udvikling  af  vor  Landbrug.seks- 
port  er  det  derfor  for  LMviklingen  af  dansk  Storskibsfart  og 
hermed  Storhandel  af  afgørende  Betydning,  at  der  skabes 
denne  Betingelser  gennem  Udvikling  af  eksportkraftige  Indu- 
strier, der  med  deres  Produkter  kan  afgive  Returbasis«  for 
oversøiske  Linier.  De  sidste  15  Aars  Udvikling  belyser  dette 
bedre  end  noget:  tag  en  udpræget  Eksportindustri  som  vor 
Cementindustri,  og  man  vil  se  den  mest  frugtbare  gensidige 
Vekselvirkning  mellem  denne  og  de  oversoiske  Linier,  der  i 
den  nyere  Tid  er  etableret  herhjemme.  Thi  det  er  ikke  nok, 
at  vi  har  Gods  at  fore  til  Danmark,  vi  maa  ogsaa  have  Fragt 
at  byde  fra  Danmark,  hvis  ikke  Bevægelsen  skal  blive  hal- 
tende og  Skibslinierne  mellem  Skandinavien  og  oversøiske 
Pladser  forbeholdes  vore  Nabofolk.  Men  uden  saadanne 
Skibsforbindelser  vil  vor  Stabel-  og  Transithandel,  vor  hele 
Stilling  som  Østersoens  Hovedplads  sygne  hen,  og  dog  er  saa 
store  og  berettigede  Forhaabninger  knyttet  netop  til  vor  Stor- 
handel, den  der  uden  kunstig  Slotte  og  Hjælp  har  kunnet  ar- 
bejde sig  op  paa  Siden  af  Udviklingen  i  andre  Lande,  hvor 
Subventioner  og  Understøttelser  af  alle  Slags  har  kendetegnet 
denne  Udvikling.  Den  er  det,  som  atter  har  knyttet  Traade 
fra  Verdenshandelens  Spindelvæv  til  Danmarks  Hovedstad, 
bringende  os  et  forja^ttende  Genskin  fra  hine  Tider  for  kun 

PoTl  Drai'liinann:  Korlitl  og  l'remliil.  ^ 

godt  et  Aarhundrede  siden,  da  København  var  Nordens  og 
Østersøens  Centrum,  og  Dannebrog  vistes  paa  fremmede 
Have  i  en  Handel,  der  skaffede  den  Tid  Tilnavnet  Den  glim- 
rende Handelsempire «. 

Og  i  dette  Skær  af  en  ny  Morgenrodme  møder  vi  Aanden 
i  moderne  Imperialisme,  Tidens  store  Arbejdsevangelium.  Thi 
som  vi  foran  viste,  Nutidens  Arbejde  er  andet  og  mere  end 
Røg,  Spektakel  og  Snavs,  som  saa  mange  herhjemme  endnu 
er  tilbøjelig  til  at  mene.  Det  er  Vejen  mod  større  Linier  og 
Tanker,  der  forlænger  vore  Perspektiver  udover  Kloden,  en- 
ten vi  nu  følger  en  af  vore  stolte  Oversødampere  paa  dens 
Vej,  eller  et  dansk  Telegrafkabel  i  sin  verdensomspændende 
Længde,  tænker  paa  vor  Olieindustris  Kopra-Faktorier  paa 
fjerne  Sydhavsøer,  paa  Plantagerne  i  Østen  eller  paa  danske 
Maskiner,  der  arbejder  i  Cementindustrierne  i  selv  de  fjer- 
neste Verdensegne,  paa  Værktøjsmaskiner,  der  snurrer  i  Ki- 
nas Fabriker,  paa  alt  det,  dansk  Dygtighed  og  Energi  har 
bygget  op  derude  i  den  store  Verden.  Overalt  møder  vi  Jublen 
fra  vort  Flag  og  fra  Bevidstheden  om,  at  danske  Mænd,  at  vi 
selv  er  med  i  det  store  Verdensarbejde.  Og  vi  føler  det,  som 
om  hver  Maskine,  hver  Vare,  vi  sender  ud,  er  et  lille  Stykke 
Danmark,  vi  lægger  derude,  og  som  forlænger  vore  Horisonter 
og  gør  os  større.  Og  det  er  denne  Følelse,  vi  trænger  til  og 
tørster  efter.  Tager  man  dens  Kraft  fra  os,  vil  vi  være  lam- 
mede som  en  stækket  Fugl,  vil  vi  sygne  hen  og  opsluges  af 
de  stormende  Bølger,  der  langt  frem  i  Tiden  vil  skylle  hen 
over  vor  Jord.  Giver  man  os  den,  vil  vi  styrkes  og  staalsættes, 
vil  Blodet  strømme  stærkere  gennem  vore  Aarer  og  hele  vort 
Liv  faa  ny  Kraft. 

Vi  har  nu  betragtet  de  materielle  Momenter,  der  gør  sig 
gældende  i  det  Problem,  vi  beskæftiger  os  med,  og  vi  vil  der- 
efter vende  os  mod  saadanne  Faktorer,  der  i  første  Række 
kan  tjene  til  at  fremme  disse  Momenter. 

Her  mødes  man  straks  af  Kravet  om  faglig  Dygtighed. 
Arbejdet  herfor  er  paa  Forhaand  begunstiget  i  Danmark  ved 
den  fortrinlige  almene  Oplysning,  ved  Folkekarakterens  Vaa- 

genhed,  og  som  bekendt  fremviser  den  nyere  Tid  ogsaa  en 
ualmindelig  Korstaaelse  l'or  denne  Sag  baade  i  Ord  og  (ier- 
ning.  Men  vi  niaa  iieller  aldrig  l)live  trætte,  thi  skal  vi  søge 
vor  industrielle  Overlegenhed  i  fortrinlige  Produktioner,  er 
det  klart,  at  Dygtighed  fra  overst  til  nederst  maa  gøre  Ud- 
slaget. 1  naturlig  I'orbindelse  hermed  kommer  Arbejder- 
sporgsmaalct  i  Betragtning.  Hele  den  her  skitserede  Bevæ- 
gelse forudsætter  saa  klart  en  nøgtern  Udvikling  af  vore  Ar- 
bejderforhold, at  ingen  nærmere  Udredning  behøves.  En  Van- 
skelighed vil  man  dog  niaaske  kunne  paapege,  nemlig  Ind- 
flydelsen af  vore  Arbejderes  Psykologi  overfor  Overgangen  til 
større  Arbejdsintensitet,  som  Konkurrencen  ganske  af  sig  selv 
vil  tvinge  os  ind  paa.  Men  faar  man  først  udredet  de  hertil 
sigtende  moderne  Arbejdsmetoder  ikke  som  tarvelige  Bestræ- 
belser for  Arbejderudbytning«  og  deslige,  men  som  den  høje- 
ste Stra'ben  just  efter  at  give  Arbejdet  sin  rette  Værdi,  undgaa 
Spild  af  Kraft  og  med  de  mindst  mulige  Anstrengelser  at  op- 
naa  det  største  Resultat,  vil  Erfaringerne  hurtig  vise  sig  til 
Gavn  først  og  fremmest  for  Arbejderklassen  selv.  Selvfølgelig 
vil  ogsaa  Socialismens  ensidige  Fremhæven  af  Betjdningen 
af  Arbejdsudbyttets  Fordeling  kunne  blive  en  Hemsko  for 
vor  Arbejdsiver.  Her  som  overfor  Andelsfolkenes  ensidige 
Forbrugersynspunkter  maa  det  fremhæves:  først  Produktion, 
saa  Fordeling  og  Forbrug.  Begynder  man  at  strides  om  de 
to  sidstnævnte  Problemer  og  forsømmer  det  første,  er  Resul- 
tatet givet.  Alligevel  tor  man  med  Tryghed  se  paa  vore  frem- 
tidige Arbejderforhold.  Den  Nøgternhed  og  Paalidelighed,  der 
inderst  inde  kendetegner  den  danske  Arbejder,  vil  ikke  for- 
nægte sig.  Dette  bekræftes  af  de  sidste  Tiders  glædelige  Tegn 
paa,  at  Forstaaelsen  af  en  kraftig  indenlandsk  Produktions 
Betydning  ogsaa  klart  opfattes  af  vore  Arbejderførere,  mindre 
maaske  af  dem,  der  skriver  i  Aviserne,  end  af  dem,  der  hand- 
ler. Og  sidst,  men  ikke  mindst,  gør  her  Underlaget  for  hele 
det  moderne  Arbejderspørgsmaal,  nemlig  den  sociale  Udvik- 
ling, sig  gældende.  At  vi  imidlertid  i  saa  Henseende  sikkert 
er  endog  meget  heldigt  stillede,  er  før  paapeget.  Det  er  utvivl- 
somt ogsaa  dette,  der  giver  sig  Udslag  i  den  enestaaende  Ord- 


52 

ning  af  Industriens  Arbejderforhold  her  til  Lands,  der  fun- 
gerer under  fuldstændig  lovordnede  Forhold  og  Former,  og 
som  kun  er  muligt  i  et  gennemkultiveret  Folk.  Vore  Arbejds- 
giver- og  Arbejderorganisationer  er  relativt  set  de  stærkeste  i 
Verden.  Paa  deres  frivillige  System  af  Overenskomster  og 
»Grundlove«  for  Arbejdsforholdene  har  Staten  kunnet  bygge 
videre  med  sin  Voldgiftsret,  der  dømmer  i  Tvister,  hvor  det 
gælder  Forstaaelsen  af  Ord,  og  sin  Forligsmands-Institution, 
der  virker  forsonende,  hvor  det  gælder  Spørgsmaal  om  Magt. 
Og  denne  Koncentration  af  hele  Arbejderforholdet,  den  Maa- 
de,  hvorpaa  de  modstaaende  Organisationer  afbalancerer  hin- 
anden, vil  være  den  bedste  Garanti  for  paa  en  Gang  at  naa 
til  fremragende  industrielle  Resultater  og  stille  disse  i  en  be- 
rettiget social  Udviklings  Tjeneste.  I  Kraft  heraf  tør  man 
haabe,  at  vor  Arbejderstands  Nogternhed  i  de  afgørende 
Spørgsmaal  vil  faa  den  til  at  stille  sig  solidarisk  med  dem, 
der  skal  skabe  og  lede  Arbejdet.  Og  de  afgørende  Spørgsmaal, 
det  er  de  store  Linier. 

En  overordentlig  betydningsfuld  Faktor  er  endvidere  vor 
Embedsstand.  Da  denne  overvejende  rekruteres  af  Overklas- 
serne, faar  man  i  dennes  Opfattelse  af  sine  Pligter  den  bedste 
Maalestok  for,  hvorledes  Overklasserne  i  det  hele  taget  op- 
fylder deres  Mission  overfor  Samfundet.  Ser  man  denne  Mis- 
sion under  de  Synsvinkler,  vi  her  har  anlagt,  er  her  unægtelig 
et  Omraade,  hvor  vi  trænger  til  grundig  Reform  herhjemme. 
Vor  Embedsverden,  der  i  mange  Henseender  er  saa  fortrinlig, 
er  jo  desværre  først  og  fremmest  præget  af  den  Jura,  der  med 
haard  Haand  har  regeret  os  saa  længe.  Der  maa  vel  findes 
visse  Træk  i  vor  Folkekarakter,  som  forliges  alt  for  godt  med 
den  juridiske  Aand,  en  vis  Hang  til  Formalisme,  en  vis  For- 
tolkningstrang,  siden  dette  Herredømme  har  kunnet  etableres. 
Dette  passer  jo  ogsaa  godt  til  den  analyserende  Kritik,  som 
vore  aandelige  Hovedstrømninger  har  udviklet.  Vi  analyserer 
os  selv  og  fortolker  vore  Ord.  Den  Værdi,  der  ligger  i  Juraen 
i  Opdragelse  til  logisk  Tænkning,  skal  ikke  benægtes,  men 
ogsaa  andre  Videnskaber  byder  dette,  Matematiken  med  sine 
Krav  til   Stringens  maaske  i  højeste  Grad.    Men   man   maa 

vogte  sig  loi  Juraens  Konsekvenser.  Den  skærper  Sansen  lor 
Petitesser  og  tilslorer  de  store  Linier,  den  frister  til  Katnp  om 
Ord,  hvor  Livet  kræver  Indsats  af  Handling.  Vi  skal  ikke 
maale,  hvad  vor  »Jiirisme«  har  betydet  i  Danmarks  politiske 
Liv,  men  blot  fastslaa,  at  for  vor  materielle  Udvikling  har 
den  ikke  været  til  Gavn.  Den  har  ført  vore  bedste  Kræfter 
væk  fra  den  praktiske  Verden  (hvilket  vi  tidligere  har  set 
Folgerne  af  og  senere  atter  skal  beskæftige  os  med),  og  den 
har  fort  vor  Embedsstand  va'k  fra  den  virkelige  Verden.  Den 
har  medfort  en  Begrebsforvirring  i  Embedsstanden,  saa  at 
denne  betragter  sig  selv  som  det  centrale,  som  om  det  levende 
Samfund  var  til  for  dens  Skyld  og  ikke  omvendt.  Hvor  mær- 
keligt virker  det  ikke  i  vore  Dage  at  læse  om  ældre  Tiders 
Embedsvælde  og  dens  forstaaende,  initiativrige  Interesse  for 
alt  nyt,  der  bragte  Arbejde  og  Blomstring  for  vort  Land.  Man 
behover  blot  at  se  tilbage  til  -Kommercekollegiet«s  Regime 
og  til  hele  Merkantilismens  Syn  paa  disse  Problemer.  Fordi 
den  Beva^gelse  ofte  var  kunstig,  fordi  den  var  en  Foregriben 
af  Begivenhederne,  en  Syslen  med  Kræfter,  der  endnu  kun 
»laa  i  Luften«,  tor  man  ikke  se  bort  fra  de  gode  Egenskaber, 
der  holdt  Systemet  sammen.  Det  er  ikke  den  samme  Interesse 
for  Erhverv  og  Arbejde,  der  nu  gaar  igen  hos  vore  Myndig- 
heder. Dette  maa  ændres,  og  dette  vil  ændres  i  Kraft  af  selve 
de  nye  Tider.  Skabelsen  af  en  Embedsstand,  der  ikke  blot 
tænker  retfærdigt  og  skarpt,  men  hvis  Sind  ogsaa  er  aabent 
for  det  virkelige  Liv,  bojeligt,  sundt  og  behersket  af  Forstaael- 
sen  af  de  fælles  Formaal,  der  omfatter  os  alle,  det  er,  hvad  vi 
maa  stræbe  efter. 

Men  har  de  ledende  Lag  i  Samfundet  en  Pligt  til  at  re- 
krutere  Landets  upartiske  Tjenere,  Embedsmændene,  efter 
disse  Linier,  da  gælder  det  ikke  mindre  som  deres  Pligt  at 
rekrutere  det  praktiske  Liv,  der  skaber  Grundlag  for  al  anden 
Virken.  Vi  har  vist,  hvor  umaadelige  Krav  der  vil  blive  stillet 
til  os  baade  i  teknisk  og  merkantil  Henseende,  hvis  vi  vil 
hævde  os  og  gaa  frem.  Da  maa  vi  sætte  vore  dygtigste  og  bed- 
ste Kræfter  ind  paa  disse  Omraader,  og  det  er  det,  der  nu  for- 
Ianges.    Sporgsmaalet  om  det  praktiske  Livs  Rekrutering  er 

som  bekendt  for  Tiden  aktuelt  herhjemme  ved  Spørgsmaalet 
om  Handelsstudenter  og  et  Handelsfakultet.  Det  skal  ikke 
nægtes,  at  det  har  fundet  langt  større  Forstaaelse,  end  man 
havde  kunnet  tænke  for  blot  10  eller  15  Aar  tilbage,  men 
endnu  mangler  der  meget.  Selve  det,  at  Spørgsmaalet  skal  være 
en  »Bevægelse«  og  ikke  løser  sig  selv  ganske  automatisk,  er 
tilstrækkelig  til  at  vise  det.  Saa  længe  man  kan  huske  tilbage, 
har  nu  det  danske  Bourgeoisi  som  overvejende  Regel  sat  sine 
bedste  Sønner  til  Juraen,  medens  de  andre  kunde  være  gode 
nok  »til  andet«.  Det  er  da  maaske  ikke  helt  uforklarligt,  at 
der  i  vort  Forretningsliv,  allerede  som  det  nu  former  sig,  er 
alt  for  mange  forkerte  Folk  paa  de  rigtige  Pladser,  for  ikke 
at  tale  om  forkerte  Folk  paa  forkerte  Pladser.  Men  skal  vi 
have  en  Fremtid,  maa  vi  stille  de  største  Krav  til  dem,  der 
leder  Landets  produktive  Arbejde,  thi  det  er  ikke  en  lavsindet 
Profitjagt,  vi  skal  bygge  paa,  men  en  Højnelse  af  det  prak- 
tiske Arbejdsliv  i  Pagt  med  de  Kræfter,  der  virker  deri.  Det 
er  Overklassernes  Pligt  at  sætte  deres  bedste  Kræfter  ind  for 
Landets  økonomiske  Udvikling  i  de  Pladser,  hvor  deres  Søn- 
ners Anlæg  og  Uddannelse  naturligt  peger  hen.  Det  er  Ung- 
dommen, der  kaldes  paa,  og  den  danske  Ungdom  vil  vide  at 
svare. 

For  Løsningen  af  alle  disse  Sporgsmaal,  vi  nu  har  frem- 
draget, staar  imidlertid  den  offentlige  Mening,  Udslaget  af 
selve  Folkets  Vilje  og  Forstaaelse,  som  Baggrund.  Vi  maa 
lære  at  staa  samlet,  og  vi  maa  lære,  at  nu  gælder  det  at  værne 
vort  økonomiske,  vort  nationale  og  vort  kulturelle  Liv  under 
eet.  Der  er  ingen  Fare  for,  at  et  moderne  Samfund  vil  blive 
monotont,  og  Strømninger  og  Brydninger  vil  findes  og  være 
nødvendige  for  Udviklingen  i  Menneskenes  Sind  og  Liv,  men 
visse  Hovedtanker  maa  være  fælles.  Som  man  kan  være  uenig 
om  Smaating  og  dog  enig  i  Hovedsagen,  saaledes  maa  et  helt 
Folk  ogsaa  have  E^^len  til  overfor  visse  Situationer,  overfor 
visse  Sager  at  staa  sammen.  Vi  har  dog  lært  nok  herom  i  de 
senere  Tider.  Nye  Krav  maa  heroverfor  særlig  stilles  til  vor 
Presse;  det  synes  ikke  altid  at  være  de  vigtigste  Begivenheder, 
de  værdifuldeste  Træk  i  vort  Liv,  der  i  vore  Blade  kommer 

til  Ordr.  Her  nuui  den  suikIc  Interesse  tor  de  fælles  Spørgs- 
maal  tor  alt,  hvad  der  hy^rier  Danmark  storre,  sættes  i  Ht)j- 
sædet,  thi  Pressen  har  en  Mission,  (>{?  den  har  et  uhyre  An- 
svar. Man  hehover  blot  at  se  udover  vort  daglige  Liv,  hvilke 
Interesser  det  er,  der  heskivftiger  Danmark,  umiddelbart  før 
den  Time  slaar,  der  kan  blive  den  mest  skæbnesvangre,  vor 
Historie  endnu  har  oplevet.  Det  er  lidet  betryggende  at  se, 
og  Fejl  og  Ansvar  inaa  sikkert  fordeles  paa  mange  Steder  og 
forfølges  langt  ned.  Men  hvis  vi  som  Helhed  vendte  os  fra 
alt,  hvad  der  liedder  Qvertlade,  og  i  Stedet  stræbte  mod  dy- 
iiere  og  sandere  \'ærdier,  vilde  vi  have  en  Ledetraad  for  den 
Reform,  der  maa  til.  For  vor  økonomiske  Udvikling  er  en 
suadan  Frontforandring,  der  jo  iøvrigt  allerede  spores  paa 
forskellig  Maade,  intet  mindre  end  en  Livsbetingelse.  Det  vil 
styrke  baade  den  otTenflige  Mening  og  det  store  Folk  at  føle 
sig  som  Medarbejdere  i  Landets  Fremgang,  og  det  vil  give 
Erh\ervslivet  en  uvurderlig  indre  Kraft  at  fole  et  samlet  Folk 
bag  sig,  og  samtidig  skivrpe  de  moralske  Krav,  der  ikke  kan 
undværes  overfor  hver  eneste  Mand  i  dette  Arbejde,  naar  han 
ser  sig  selv  og  sin  (ierning  draget  ind  i  større  Cirkler,  der  yder 
ham  Støtte,  men  ogsaa  kalder  ham  til  Ansvar. 


PSYKOLOGISKE  MOMENTER. 

Det  er  indlysende,  at  den  første  og  største  Betingelse  for 
Skabelsen  af  et  nyt  og  større  Danmark  vil  være  en  kraftig 
Vækkelse  af  selve  Folkeaanden.  Verden  har  slaaet  en  Ring 
af  Jern  og  Blod  uden  om  os,  Idealer  og  Forhaabninger  er 
styrtet  i  Grus  ogsaa  for  os,  men  vi,  der  hidtil  har  levet  saa 
meget  vendt  udefter,  vi  har  nu  kun  een  Opgave,  eet  Maal:  i 
Tide  at  kaste  alt,  hvad  vi  har  af  Kræfter  og  Evner,  indad  mod 
os  selv,  —  midtpunktsamle  os.  Hvis  alt  det,  vi  hidtil  har 
spildt  ved  smaalig  Uenighed,  ved  dumt  Nid  og  Nag,  som  Børn, 
der  skuler  til  hinanden,  hvem  der  har  det  fineste  Legetøj,  ved 
Bortødslen  af  Interesse  paa  os  uvedkommende  eller  paa  vær- 
diløse Ting,  nu  stilles  i  vor  Livssags  Tjeneste,  vil  vi  endnu 
magte  at  opbyde  den  Kraft,  der  ene  kan  føre  vor  Nation  frelst 

paa  Sjæl  og  Legeme  gennem  Tidernes  Skærsild.  Vi  skal  vogte 
os  for  at  være  overlegne  overfor  de  Drivkræfter,  der  nu  kaster 
P'olkene  mod  hinanden  i  vildt  Myrderi,  ikke  i  dum  Selvgod- 
hed skal  vi  søge  vor  Styrke,  men  ligesaa  lidt  i  dum  Panik- 
Trang,  thi  alt,  hvad  der  er  yderliggaaende  nu,  er  kun  af  det 
onde.  Det  er  den  mandige  Selvbevidsthed,  vi  trænger  til,  den 
man  kun  naar  ved  at  eje  en  saadan  indre  Kraft,  for  hvilken 
denne  Følelse  er  det  naturlige  Udslag.  Men  denne  indre  Kraft 
det  er  netop  Udviklingen  af  de  moralske  Egenskaber,  vi  har 
set  overalt  vil  kræves,  for  at  vi  overhovedet  skal  kunne  magte 
de  Krav,  der  stilles  til  os.  Overalt  lod  Problemerne  sig  for- 
følge ned  til  samme  Grundbetingelse:  os  selv. 

Mærkelige  Tider  er  det,  vi  oplever,  og  mærkelige  Tider 
er  gaaet  forud.  Beruset  af  de  Kræfter,  der  blev  stillet  i  deres 
Tjeneste,  syntes  Menneskene  at  have  set  det  som  deres  Ho- 
vedopgave i  størst  mulig  Grad  at  misbruge  dem.  Nydelses-  og 
Adspredelsessygens  Bakterier  rasede  som  aldrig  før.  Og  over- 
for de  vanvittige  Krav,  der  fra  øverst  til  nederst  i  Samfundene 
stilledes  til  Livet,  kan  man  ikke  undres,  at  det  i  stor  Udstræk- 
ning tilsidst  maatte  honorere  F'ordringerne  med  falske  Vær- 
dier. Ogsaa  vi  har  været  med  i  denne  Dans.  Den  har  ikke 
ligget  daarligt  for  det  sorgløse  nordiske  Temperament,  og 
skønt  vi  ved,  at  Festen  snart  er  slut,  synes  vi  at  ville  samle  os 
i  en  sidste  bedøvende  Kehraus.  Brat  for  os  i  de  neutrale 
Lande,  som  en  uendelig  Fred  for  Sindet  i  de  store  kæmpende 
Nationer  vil  den  nøgterne  graa  Morgen  snart  bryde  frem  efter 
de  sidste  Aartiers  Epoke  som  efter  en  klingende  Fest.  I  Skæ- 
ret fra  en  ny  Arbejdsdag  skal  Evropas  Folk  begynde  forfra, 
ikke  fra  bar  Bund,  men  oven  i  Købet  med  det  vældige  Tryk 
af  Krigens  uhyre  Byrder,  baade  økonomiske,  legemlige  og 
sjælelige,  over  sig,  —  og  dog  med  nye  indre  Kræfter,  vi  ikke 
vil  kunne  fatte.  Hvis  vi  tror,  vi  vil  gaa  fri  for  Byrder,  end- 
sige at  et  gyldent  Slaraffenland  venter  os  i  Kraft  af,  at  vi  hol- 
des udenfor  Krigen,  vil  vi  blive  skuffede  frygteligt.  Vi  vil 
forhaabentlig  kunne  gøre  vor  Indsats  i  det  store  Genrejsnings- 
arbejde  og  til  Gengæld  se  vort  ærlige  Arbejde  belønnet,  og 
det  skal  være  vor  Stræben.    Men  at  de  knugende  Tider  ogsaa 

vil  riiinme  os  og  stille  nye  og  strengere  Krav  til  os,  er  givet. 
Vi  bt'hovor  blot  at  pege  paa  en  Faktor,  som  er  international 
som  \'inclene,  der  blæser  over  Landene,  nemlig  Kapitalen.  De 
udenlandske  Laans  Tid  vil  vare  forbi,  og  med  Hensyn  til 
Kentet'od  o.  1.  vil  vi  ganske  automatisk  komme  op  i  samme 
Niveaji  som  det  tungt  arbejdende  Udland.  Vor  Trang  til  at 
leve  over  Evne,  til  .\dspredelser,  til  Spise  og  Drikke  vil  vi 
blive  nødsaget  til  at  sætte  stærkt  ned,  mange  værdiløse  Egen- 
skaber vil  vi  forhaabentlig  slippe  af  os  selv  og  i  Stedet  vende 
os  mod  bedre  Opgaver.  Men  saaledes  som  Livsvilkaarene  sik- 
kert vil  forenkles,  vil  til  Gengæld  nye  Værdier  aflødes  og  op- 
tage os.  Tiderne  vil  tvinge  os  til  Sparsommelighed  —  en  Dyd, 
vi  længe  har  forsømt  —  men  belønne  os  ved  at  vise  os  vor 
indenlandske  Kapitalopsparing  forvandle  sig  til  frugtbare 
Værdier  for  Landet,  til  Arbejde  og  Driftighed.  Vi  vil  være 
henvi.st  til  os  selv,  det  er  sandt,  og  det  vil  maaske  blive  en 
tungere  Prøve,  end  mange  tænker.  Men  hvis  vi  vil,  hvis  vi 
opbyder  alle  vore  gode  Egenskaber,  da  vil  vi  til  Gengæld  op- 
leve den  befriende  og  højnende  Følelse  ved  egne  Kræfter  at 
bygge  store  og  stolte  Bygninger  op.  Og  hvilken  Lykke  at  se 
sit  Land  gaa  frem.  Velstand  brede  sig.  Værdier  danne  sig. 
Men  vi  maa  forberede  os  til  disse  Opgaver,  og  vi  maa  frigøre 
os  for  det,  der  vil  hemme  os  deri.  Vi  maa  bygge  videre  paa 
det  bedste,  der  er  nedlagt  i  os,  paa  vor  Fortids  virkelige  Vær- 
dier, men  vi  maa  ikke  være  bange  for  at  bryde  overtvært, 
og  vi  maa  frem  for  alt  passe  paa,  at  den  Trang,  vi  har  ud- 
viklet saa  stærkt  til  at  skue  tilbage,  ikke  fører  dertil,  at  vi 
slæber  rundt  med  vor  Fortid  som  en  Snegl  med  sit  Hus.  Frem- 
tid skal  va*re  vort  Løsen,  fremefter  maa  vi  se,  og  fremad  maa 
vi  stile. 

Lad  os  haabe,  det  var  i  en  lykkelig  Stund,  en  af  de  mest 
ulyksalige  Sager  i  vort  nyere  Liv  bragtes  til  endelig  Afslut- 
ning, Forfatningsstriden,  hvis  Spor  endelig  udslettedes  med 
den  gamle  Grundlovs  Forsvinden.  Man  kan  have  hvad  poli- 
tisk Mening  man  vil,  een  Ting  maa  alle  være  enige  om:  ogsaa 
vi  herhjemme  trængte  til  noget,  der  kunde  sætte  Skel.  Vi  har 
derfor  alle  en  Pligt  til  at  lade  det,  som  for  os  blev  en  ny 


58 

Epoke,  og  som  Lykken  lod  os  vælge  i  Fredens  og  Samdræg- 
tighedens  Tegn,  blive,  hvad  det  bør  være:  Løftet  fra  os  om 
at  vise  vor  Taknemlighed  og  Værdighed  til  den  naadige 
Skæbne,  der  lader  os  blive  udenfor  Folkenes  frygtelige  Opgør. 
Under  vor  nye  Æra  vil  det  hvile  over  os  som  en  aldrig  svig- 
tende Pligt  at  lade  Fortidens  Kævl  og  Smaalighed  fare  og  kun 
tillade  vore  bedste  og  smukkeste  Kræfter  at  være  de  ledende. 
Ingen  tænker  sig,  at  vort  politiske  Liv  pludselig  skal  blive 
ideelt,  men  i  de  store  Linier  vil  de  nye  Tider  kræve  deres 
Ret,  og  de  vil  afspejle  sig  deri.  Kravet  om  et  større  Danmark 
vil  komme  ikke  blot  fra  os  selv,  men  aflfødes  af  selve  Begi- 
venhedernes Udvikling.  Det  er  vigtigt,  at  dette  gaar  igen  som 
den  rode  Traad  i  vor  Lovgivning,  hvor  denne  berører  vort 
Samfunds  Vækst.  Ingen  af  de  Politikere,  der  har  haft  Sæde  i 
den  gamle  Rigsdag,  burde  kunne  vælges  ind  under  den  nye 
Grundlov,  hvis  de  ikke  fuldstændig  har  gjort  op  med  sig  selv. 
Ingen  af  de  Fraser,  ingen  af  de  Trusler,  der  har  lydt  i  den 
gamle  Rigsdag,  bør  tillades  i  den  nye.  Der  er  to  store  Lov- 
givningsarbejder, der  staar  for  Døren,  Forsvarsordningen  og 
Toldloven.  For  dem  mere  end  for  noget  andet  gælder  det,  at 
her  bør  Fortidens  Stemme  være  død,  og  den  levende  Slægt, 
der  skal  bygge  og  staa  til  Ansvar  for  Fremtidens  Danmark, 
være  den  enebestemmende.  Nøgtern  Opportunisme,  der  ikke 
blot  ser  paa  de  materielle  Sider,  men  byder  vidtskuende  Vur- 
dering af  Sagens  psykologiske  Indflydelse,  maa  være  det  af- 
gørende. Vi  maa  værne  vort  Land  for  at  styrke  os  selv.  Maa- 
ske  vil  vor  Toldlov  blive  den  vigtigste  Forsvarslov,  vi  fore- 
løbig faar  at  løse,  og  dog  maa  det  betones,  at  det  til  syvende 
og  sidst  ikke  er  Tarifer  og  Toldsatser,  vi  skal  hænge  os  ved. 
Det,  der  skal  være  det  bærende  i  hele  vor  Gøren  og  Stræben 
og  ogsaa  afspejle  sig  i  vor  Lovgivning,  det  skal  være  vor 
sunde,  naturlige  Interesse  for  det,  der  for  os  er  det  vitale,  vort 
økonomiske  Liv,  vore  produktive  Kræfter.  Lad  os  sætte  dette 
som  vort  Løsen,  og  vi  vil  vokse  baade  i  vort  Indre  og  udadtil. 
Og  lad  os  ogsaa  her  indse,  at  vi  kun  kan  modvirke  Følgerne 
af  vor  Lidenhed  ved  at  handle  rationelt  og  samlet.  Lad  os 
ikke  styrte  os  ud  i  Eksperimenter  og  gøre  vort  Samfund  til 

Provekliid  for  Dit  o},'  Dat.  Lad  os  t,'aa  videre  i  den  Udvik- 
linf,',  der  betiiiser  vore  Fremskridt  of,'  vor  Kulturhojde,  men 
lad  os  undgaa  Foranstaltninger,  der  svækker  Mod  og  Ansvar. 
Det  er  ikke  Understøttelser,  Danmark  kræver,  men  Mænd  og 
atter  Mænd.  — 

Er  der  noget  Omraade  herhjemme,  hvor  der  trænges  til 
nye  Impulser,  ny  Luftning,  da  er  det  i  vor  Kunst  og  Literatur. 
Hvor  sta>rkt  man  end  fremliæver  det  moderne  Samfund  som 
et  Arbejdssamfund,  og  hvor  store  Værdier,  baade  aandelige, 
kulturelle  og  sociale,  man  ser  heri,  er  det  selvfolgelig  ikke 
Maalet  at  gore  Udviklingen  ensidiy:  den  vilde  i  saa  P'ald  inde- 
bære Spiren  til  sin  egen  Undergang.  Bestemt  af  den  Mission, 
den  til  enhver  Tid  har,  vil  Kunsten  altid  staa  som  Saltet  i 
Menneskenes  Aandsliv.  Men  de  Krav  om  Ret  og  Pligt,  der 
stilles  til  de  andre  Samfundselementer,  gælder  ogsaa  Kunsten, 
og  sandt  at  sige  synes  vi  herhjemme  at  have  levet  paa  gamle 
\'eksler  noget  for  længe.  Ser  man,  hvad  de  senere  Aars  kraf- 
tige nationale  Stromninger  i  vore  to  skandinaviske  Nabofolk 
har  betydet  for  den  rige  og  frie  Udfoldelse  af  kunstneriske 
Kræfter  i  disse  Lande,  vil  man  se  hen  til  vor  gryende  Gen- 
nembrudstid  med  de  største  Forventninger  om,  hvad  den  aan- 
delige Urkraft,  der  rummes  i  vort  Folk,  vil  frembringe  af 
godt  og  skønt.  Ved  at  stille  sig  bevidst  eller  ubevidst  i  den 
store  Sags  Tjeneste  vil  disse  aandelige  Værdier  kunne  bidrage 
deres  til  at  paavirke  vort  Liv  og  vore  Tanker. 

Dette  gælder  i  ikke  mindre  Grad  vor  Arkitektur.  Vi  gaar 
ind  i  den  ny  Epoke  under  Symbolet  af  det  største  Bygværk, 
der  i  lange  Tider  er  rejst  i  vort  Folk,  Danmarks  nye  Rigsborg, 
Kristiansborg,  hvor  Nationens  Kræfter  er  koncentreret  med 
Kongen,  Rigsdagen  og  Højesteret,  Landets  udøvende,  lovgi- 
vende og  dømmende  Myndigheder  samlet  under  eet.  Den 
herved  givne  Opgave  og  dens  Aand  burde  fremtidig  gennem- 
syre vor  Arkitektur.  Det  kan  ikke  skjules,  at  særlig  her  For- 
tiden stiller  sig  for  stærkt  i  Vejen  for  os.  Den  nationale  Ar- 
kitektur, der  i  de  senere  .\ar  har  uddannet  sig,  har  ikke  altid 
været  saa  lykkelig  som  Grundstenen  i  denne  Bevægelse,  Ko- 
benhavns Raadhus.  der  baade  i  Materiale  og  Idé  svarer  til 

det,  det  er:  Borgernes  Hus  i  den  ældgamle  danske  Hovedstad, 
men  samtidig  Nutidens  Bygning,  rummende  i  sine  Linier 
Sj'mbolet  for  den  store  Bys  samlede  Kraft  og  løftende  vore 
Maal  og  Tanker  opad*).  Alene  ved  at  fremhæve  den  Betyd- 
ning, dette  Bygværk  har  haft  paa  det  moderne  Københa^^ls 
psykologiske  Opfattelse  af  sig  selv,  vil  det  være  indlysende, 
at  store  Krav  stilles  til  vor  Arkitekturs  Betydning  for  at  skabe 
os  storre  og  friere,  saasandt  den  præger  Rammerne  om  vort 
daglige  Liv.  Til  dette  Maal  vil  det  være  nødvendigt,  at  vor 
Arkitektur  først  og  fremmest  bliver  sig  sine  Opgaver  og  Kræf- 
ter bevidst  og  frigør  sig  for  sin  Trang  til  at  falde  tilbage  til 
en  eller  anden  >Tid«,  Barok-  el.  1.,  hvis  Motiver  den  slavisk 
kopierer.  Vor  egen  Tid  skulde  synes  tilstrækkelig  markeret 
til  at  bære  sin  egen  Stil.  Der  vil  derfor  aldrig  blive  en  indre 
Sandhed  i  en  saadan  Kunst,  der  til  Tidens  Opgaver  søger  For- 
tidens Aand.  Den  fører  blot  til  den  mærkelige  Rasen  her- 
hjemme efter  »Forskønnelse«  og  Stilisering  paa  Omraader, 
hvor  Livets  frie  Strøm  skaber  sig  sine  bedste  Rammer.  Vi  ser 
et  mærkeligt  Udslag  deraf  i  den  > Krusedulle« -Skrift,  der  sy- 
nes at  skulle  bankes  op  til  at  være  den  national  danske. 
Navnlig  naar  den  anvendes  i  en  Centralbanegaard,  hvor  alle 
Inskriptioner  bør  være  klare,  koncise  og  beregnet  paa  Folk, 
der  er  fremmede  eller  har  travlt,  virker  den  med  hele  sin 
Usandheds  Magt.  Vi  maa  væk  fra  den  Unaturlighed,  vi  saa- 
ledes  er  kommet  ind  i,  og  vor  Arkitektur  maa  give  Udtryk 
for  den  nye  Kraft  og  Vilje,  der  gennemstrømmer  Danmarks 
Folk.  Den  maa  ikke  som  hidtil  kæle  for  sine  horisontale 
Motiver,  men  dyrke  de  vertikale,  taarne  sine  Bygværker  opad 
som  Symbol  paa  vor  Stræben.  Vi  maa  bort  fra  vor  Sky  for 
at  bevæge  os  paa  Hojdelinierne.  For  at  faa  den  fulde  Værdi 
heraf  —  og  uhyre  stor  er  den  Indflydelse,  der  kunde  ventes 
af  en  saadan  Bevægelse  —  maatte  det  være  en  Selvfølge,  at 
vor  forældede  Byggelov  forandredes,  hvorefter  særlig  i  Byer- 
nes Forretningskvarterer  den  nuværende,  andetsteds  ukendt 


*)  Særlig    Raadhusets    Profil    f.  Eks.    set   fra   Hjørnet   af  Farvergade 
giver  glimrende  Udtryk  for  disse  to  samarbejdede  Idéer. 

lave  Højdegrænse  for  Bebyggelsen  ophævedes.  Vi  maa  bort 
fra  det  provinsagtige  Præg  over  vore  Byfysiognomier.  I  na- 
turlig Forbindelse  med  Kravene  herom  staar  Kravene  til  vore 
(jader,  som  vi  maa  bygge  bredere.  Vi  har  en  Tilbøjelighed 
til  at  indsnævre  og  til  at  nivellere,  hvor  Tiden  kræver  Albn- 
rum  og  Udsyn.  Baade  materielle  og  æstetiske  Hensyn  falder 
her  sammen.  Hvis  man  i  Penge  beregnede  det  Tab,  som  for- 
voldes vort  Samfund  ved  det  Tids-  og  Krafttab  i  Trafiken, 
der  er  en  Følge  f.  Eks.  af  Kobenhavns  uhensigtsmæssige 
Gadenet,  vilde  man  forfærdes.  Og  dog  er  det  ikke  blot  ma- 
terielle og  æstetiske,  men  ogsaa  psykologiske  Værdier,  der 
her  er  Tale  om,  thi  Tranghed,  Omveje  og  Krogveje  udvikler 
Sansen  for  Smaalighed  og  ^Hjemmeføleri«. 

Herved  er  vi  naturligt  kommet  ind  paa  Indflydelsen  af 
de  ydre  Former  for  vort  Liv,  og  vi  vil  da  tilsidst  undersøge, 
hvilke  Krav  der  heroverfor  maa  stilles  for  at  fremme  de  Kræf- 
ter, vi  har  viet  vor  Opmærksomhed. 

Man  behøver  ikke  en  Gang  at  se  paa  et  Danmarkskort 
for  at  forstaa,  hvad  der  stiller  sig  som  den  største  Hindring 
for  den  Samling  baade  i  Gerning  og  Følelse,  der  maa  være 
vort  Maal.  Havet,  der  har  givet  os  vort  Liv,  der  med  sine 
mange  Sunde,  Bælter  og  Fjorde  lig  et  kæmpemæssigt  og  vel- 
forgrenet  Kanalsystem  byder  os  uvurderlige  Fordele  ved  at 
billiggøre  vor  Transport  mellem  saa  at  sige  alle  Landets  Byer 
og  dermed  vor  Produktion,  er  i  nationalpsykologisk  Hen- 
seende en  ubetinget  Fare  for  os.  Storebælt  og  Lillebælt  deler 
Danmark  i  tre  Dele  og  skiller  os  ad.  Det  kan  ikke  nytte,  man 
vil  se  bort  herfra,  thi  Tanken  har  en  uafviselig  Tendens  mod 
Landfasthed.  Alt  for  ofte  standser  Københavnerens  Horisont 
ved  Helsingør,  skønt  den  burde  have  sin  Grænse  ved  Skagens 
stormpiskede  Revler,  medens  Jydens  Horisont  omvendt  be- 
grænses til  hans  havomflydte  Land.  Herved  er  Grundlaget 
dannet  for  den  farlige  Tendens,  at  Københavneren  foler  sig 
som  Københavner,  Sjællænderen  som  Sjællænder,  Fynboen 
som  Fynbo  og  Jyden  som  Jyde.  Men  Danmark  med  sine  '.\ 
Millioner  Mennesker  har  ikke  Raad  til  denne  Splittelse,  der 
svækker  og  gør  mindre.    Istedet  maa  vi  lære  at  se  Sporgs- 

maalet  om  »hvor  smaa  vi  er«  som  et  Spørgsmaal  om  egen 
Vilje.  Vi  kan  selvfølgelig  fortsætte  med  at  undergrave  os  selv 
ved  at  stemple  os  som  »Dværgland«,  »lurvet  Provins«  o.  s.  v. 
Men  vi  kan  ogsaa  se  os  selv  under  Synsvinklen  af  en  eneste 
Kæmpeby  med  saa  sund  Struktur  som  intet  andet  Sted  i  Ver- 
den, med  fortættede  Bebyggelser,  hvor  Forretningslivet  kon- 
centrerer sig,  med  frugtbare,  intensivt  dyrkede  agrariske  Are- 
aler og  med  herlige  Skove  og  Strande  som  Befolkningens  stor- 
slaaede  Naturparker.  Større  er  vi  geografisk  ikke,  end  at  vi 
heldigvis,  selv  om  vi  er  faa,  dog  aldrig  bliver  smaa.  Fra  Be- 
vidstheden herom  vil  den  Kraft  være  at  hente,  vi  skal  støtte 
os  til,  medens  vi  stadig  stærkere  bygger  vort  menneskefyldte, 
arbejdstonende  By-Land  op.  Vore  Afstande  maa  gøres  kor- 
tere, vore  Forbindelser  intimere.  Agrararealerne  kultiveres 
yderligere  og  Bykoncentrationerne  udvikles. 

Men  overfor  disse  Tanker  stiller  de  skillende  Bælter  sig 
som  største  Modstand,  og  denne  Indvirkning  maa  vi  ikke 
glemme  vil  være  yderligere  understreget  ved  den  Lære,  Krigen 
har  givet  os,  og  hvorved  vi  ligesom  har  følt  Landet  overhug- 
get i  forskellige  Dele.  Der  er  jo  desværre  ingen  Grund  til  at 
tro,  at  vi  nogensinde  skulde  blive  en  saa  stærk  Sømagt,  at 
det  var  os,  der  beherskede  Kattegat  og  Østersøen.  Saa  vilde 
Synet  paa  Bælterne  maaske  være  et  andet.  Nu  maa  vi  over 
denne  Vanskelighed  eller  rettere  under  den.  Trafikmæssigt 
set  har  man  jo  søgt  at  raade  Bod  paa  disse  alt  for  brede  Ka- 
naler, der  skærer  gennem  vort  Land,  ved  Etablering  af  Damp- 
færgetrafik.  I  sin  Tid  var  denne  maaske  tilfredsstillende,  men 
nu  er  der  al  Anledning  til  ikke  at  fortsætte  den  Stolthed,  hvor- 
med vi  omtaler  vore  Dampfærger.  De  er  i  enhver  Henseende 
utidsmæssige  og  ufyldestgørende.  De  sluger  Tid  og  Penge. 
Alene  deres  aarlige  Omkostninger  udgor  Forrentningen  af 
enorme  Kapitaler.  Det  vil  derfor  være  en  national  Opgave, 
som  samtidig  har  den  Fordel  at  være  fuld  rentabel,  at  for- 
binde vore  Hovedlandsdele  med  Tiuineler.  Gennem  dem  bli- 
ver Danmarks  Øer  og  Landsdele  landfast  med  hinanden,  gen- 
nem dem  binder  vi  os  selv  tættere  til  hinanden  og  gør  Dan- 
marks indre  Liv  uafhængig  af  fremmede  Faktorer,  enten  det 

nu  er  Menneskeværk  eller  Naturkræfter.  For  fuldt  at  naa 
dette  Maal  maa  Tunnelerne  under  Store-  og  Lillebælt  anlæg- 
f,'es  efter  fornuftige  strategiske  Hensyn,  saaledes  at  vi  ikke  i 
Farens  Stund  skal  se  vore  Livsnerver  overklippede  —  saa- 
ledes som  vi  nu  med  vore  Færge-  og  Skibsforbindelser  er  ud- 
sat for  at  se  det  —  fordi  den  forste  bedste  fjendtlige  Kryd- 
ser kan  sende  et  Par  Bomber  ind  over  Tunnelnedkorskrne. 
Det  er  ikke  blot  selve  Kendsgerningen,  det  er  den  Indflydelse 
paa  Folkesjælen,  det  bar,  at  den  kan  indtræde,  vi  maa  und- 
gaa. 

Skulde  end  et  Par  Byer,  der  hidtil  har  draget  Næring  af 
Færgetrafikinleresserne,  blive  ramt,  maa  de  fælles  Hensyn 
dog  ubonhorligt  gaa  forrest.  Ligeledes  maa  under  samme 
Synsvinkel  alle  mere  eller  mindre  berettigede  Lokalinteresser 
træde  i  anden  Række  og  lade  Udbygningen  af  Landets  Ho- 
vedsamfærdselslinier  gaa  foran.  Vi  maa  aldrig  glemme,  at 
Jernbaner  er  andet  end  Skinner  og  Tog,  at  de  er  de  Veje,  ad 
hvilke  Tanken  —  ligesom  Menneskene  selv  —  gaar  fra  Lands- 
del til  Landsdel.  Ligesom  disse  Veje  ikke  taaler  at  brydes  af 
Vand  og  Hindringer,  maa  de  være  stærke  og  brede.  Danmark 
er  vist  nok  et  af  de  Lande,  hvor  der  køres  med  det  letteste 
Materiel,  og  hvor  Baneoverbygningerne  er  blevet  stærkest  for- 
sømt. Vore  Vogne  er  smaa,  og  vore  Kupeers  Tranghed  har 
vi  alle  følt.  Man  mærker  for  tydeligt,  at  der  ingen  »Stemmer« 
har  været  at  hente  ved  Udbygningen  af  vor  gennemgaaende 
Trafik.  Men  det  kan  ikke  nytte,  at  vi  vil  bringe  vor  nationale 
Psykologi  videre  Horisonter,  arbejde  paa  at  højne  os  selv, 
hvis  vi  i  det  daglige  Livs  ydre  Midler  stadig  genfinder  den 
smaatskaarnc  Dukkestil,  der  snævrer  ind  og  stemmer  for  Bry- 
stet. Baade  indadtil  og  udadtil  vil  vi  kræve  ny  Plads,  storre 
Rum.  Som  vi  i  vore  Byanlæg  maa  søge  bort  fra  Købstadens 
Gadebredde  og  Gadefysiognomi,  i  vor  Byggemaade  bort  fra 
Fortiden  og  fra  »Husmands-Stilen«,  maa  vi  intetsteds,  hvor 
vi  selv  er  Herre  derover,  unodvendig  understrege  -det  lille 
Format«. 

Men  er  den  faste  Forbindelse  mellem  Landsdelene  nød- 
vendig, da  knytter  ikke  mindre  Interesse  sig  til  et  andet  al- 

vorligt  Problem.  Vi  føler  alle,  at  København  er  ved  at  blive 
for  stor  til  vort  Land,  at  der  fremkommer  meget  unaturligt  i 
vort  Samfundsliv  som  Følge  heraf.  Og  dog  er  Grunden  ikke 
den,  at  København  er  for  stor,  men  at  den  er  alene.  Det  er 
simpelthen  en  Ulykke  for  vort  Land  og  har  i  ethvert  Tilfælde 
været  det  for  vor  Folkeaand,  at  Danmark  kun  har  haft  eet 
Brændpunkt.  Det  har  forrykket  Ligevægten  i  Landets  Aand, 
som  selve  Københavns  Beliggenhed  forrykker  den  geografiske 
Ligevægt.  København  ligger  for  sine  egne  Formaal  saa  glim- 
rende, som  tænkes  kan:  den  har  forstaaet  at  udnytte  dem, 
og  vi  har  peget  paa,  at  nye,  store  Forhaabninger  knytter  sig 
til  denne  Beliggenhed.  Men  naar  den  fremtræder  som  Lan- 
dets eneste  Storby,  kan  den  aldrig  frigøre  sig  for,  at  den  op- 
rindelig er  anlagt  i  Rigets  Tyngdepunkt,  den  Gang  Skaane 
m.  m.  var  danske  Lande.  Valget  af  København  til  Hovedstad 
var  i  sin  Tid  et  genialt  Greb,  der  vidner  hojt  om  den  besyn- 
derlig skarpe  Fremtidsforstaaelse,  der  prægede  saa  mange  af 
Middelalderens  og  den  nyere  Tids  Høvdinger  —  og  som  ikke 
altid  genfindes  hos  vor  Tids  Statsledere.  Desværre  tabte  Dan- 
mark gennem  Tiderne  baade  Fodfæstet  og  Blikket  mod  Øst, 
mod  de  baltiske  Kyster,  mod  hvilke  hele  vort  Lands  Form, 
vor  Hjerteretning  peger  som  vore  naturlige  Virke-  og  Kolo- 
nisationsfelter.  Den  danske  Race  spredte  sine  Kræfter  mod 
Nord  og  Vest.  Der  blev  tilbage  til  os  vore  nuværende  Bilande 
samt  en  ikke  videre  stor  Taknemlighed  i  Norge  ved  Mindet 
om  vort  Herredømme  dér  og  den  tvivlsomme  Værdi  af  Be- 
vidstheden om  i  sin  Tid  at  have  brandskattet  Englands  og 
Frankrigs  Kyster  og  spredt  Skræk  og  Rædsel  helt  ned  i  Mid- 
delhavets Lande. 

Følgen  af,  at  Danskerne  saaledes  har  forspildt  deres 
Chancer,  idet  de  forsømte  at  koncentrere  deres  Kræfter  om 
de  Maal,  der  burde  have  gjort  os  til  Østersoens  herskende 
Folk,  gjorde  sig  bl.  a.  gældende  ved,  at  København,  Danmarks 
Hovedstad,  kom  til  at  ligge  ikke  midt  i  Landet,  men  yderst  i 
dets  ene  Fløj.  Ved  sin  Dygtighed  har  den  vel  kunnet  opveje 
Følgerne  for  sig  selv  af  denne  skæve  Beliggenhed  overfor  sit 
nationale  Opland;  men  sikkert  er  det,  at  for  hele  vor  Udvik- 

ling  vil  (let  va*ro  at  aflurende  Hetydning  at  skabe  el  andet 
Hræiidpunkt  i  Danmark  for  at  afbalancere  denne  Skævhed. 
l'Or  den  sunde  Lifjevægts  Skyld,  der  betinger  Vekselvirkning, 
Kap|)estrid  og  Udvikling,  vil  det  være  nodvendigt,  at  vi  har 
en  By  paa  ca.  150  a  200,000  Indbyggere  liggende  i  Jylland, 
hvor  Aarhns  vilde  danne  det  naturlige  Grundlag  for  Løsnin- 
gen af  en  saadan  Opgave.  Hvis  man  imidlertid  indser  dette, 
bor  man  ikke  skyde  Tanken  fra  sig  som  fantastisk,  thi  ser 
man  tilbage  paa  tidligere  Tider,  vil  man  se,  at  mange  af  de 
den  Gang  bevidst  anlagte  Stæder  har  vist  sig  n«je  at  svare  til 
de  Krav,  Udviklingen  siden  har  stillet.  Vi  kan  nævne  Kejser 
Peters  Anlæg  af  Petrograd,  og  fra  vor  egen  Enevælde:  Anlæget 
af  Fredericia,  (der  endnu  er  Danmarks  naturlige  Brohoved 
og  tillige  burde  være  et  industrielt  Tyngdepunkt,  men  hvis 
Udvikling  er  blevet  forsomt),  Kristiania,  Kristianssand  og  in- 
denfor Hovedstadens  Døre  det  lysende  Eksempel:  Kristians- 
havn  *). 

Men  kunde  Fortidens  Statsmænd  med  deres  svage  Midler 
i  Sumpe  eller  paa  øde  Kyststrækninger  trylle  Kulturbolværker 
frem,  vil  det  være  en  nem  Sag  for  et  moderne  Samfund,  naar 
del  ser  det  som  en  national  Opgave,  at  slaa  ind  paa  en  til- 
svarende Politik.  Der  behøves  ikke  her  al  gøres  Indgreb  i 
bestaaende  Værdier,  og  navnlig  behøver  Kobenhavns  sunde 
Udvikling  ikke  al  berøres  deraf**).  Men  visse  Fremlidsop- 
gaver  skulde  særlig  koncentreres  i  Aarhus.  Man  maatle  da 
tænke  sig,  at  Byens  Skatteordning  tildels  stilledes  under  Sta- 
tens Kontrol,  saaledes  al  ikke  en  ensidig  lokal  Skattepolitik 
skulde  ødelægge  de  Chancer,  Nationen  bestemmer  sig  til  at 


•)  Hvor  interessant  er  det  saaledes  ikke  at  se  den  rationelle  Ud- 
nyttelse af  Plads,  der  præger  denne  Havne-  og  Handelsbydel,  med  sine 
Dokker.  Pierer  og  Pakhuse  vinkelret  paa  Havneretningen,  samt  sine  bag- 
liggende Kanaler,  særlig  sammenlignet  med  det  ligeoverfor  liggende  Gam- 
melholra,  hvis  Bolværksudnytlelse  taler  højt  om  den  nyere  Tids  Forsyn- 
delser mod  vor  Havn  og  vor  By. 

••)  Kobenhavn  har  nu  med  Forstæder  ca.  625.000  Indb.  En  fore- 
lobig  Standard  af  ca.  'U  Mill.  Indb..  som  vi  med  den  hidtidige  Vækst  vil 
have  naaet  i  ca.  10  Aar,  burde  være  nok,  indtil  Landet  er  bedre  af- 
balanceret. 

Povl  Drachmann:  Fortid  og  Fremtid.  & 

give  denne  By.  I  Betragtning  som  Midler  maatte  komme  An- 
læget  af  et  Universitet  (foreløbig  selvfølgelig  kun  omfattende 
enkelte  Fakulteter),  den  jyske  Overrets  Flytning  til  Aarhus, 
den  størst  mulige  Koncentration  af  Militær,  for  saa  vidt  dette 
forenes  med  en  hensigtsmæssig  Forsvarsordning  (det  skal 
blot  antydes,  at  en  Udvidelse  af  Aarhus  som  Garnisonsplads 
sikkert  maa  være  afhængig  af  et  Forsvar  iiiod  Søsiden,  hvilket 
iøvrigt  ingenlunde  vilde  være  urimeligt  og  ved  de  lokale  For- 
hold let  gennemførligt;  i  en  fremtidig  Forsvarsordning  burde 
Jyllands  Hovedstad  ikke  ligge  ubeskyttet),  dernæst  Favori- 
sering af  Byen  ved  Henlæggelse  af  Myndigheder  og  Admini- 
strationsgrene,  der  nu  alle  hobes  op  i  Købenbavn,  men  frem 
for  alt  Skabelsen  af  saadanne  Betingelser,  der  vilde  virke  til- 
trækkende for  industriel  og  forretningsmæssig  Virksombed. 
Aarhus  har  en  glimrende  Oplands-Beliggenhed,  der  burde 
udnyttes  langt  bedre.  Reservering  af  særlige  Industriarealer, 
Lettelser  og  Støtte  fra  Byens  egen  Side,  Forbedring  af  Havne- 
og  Baneforhold  kunde  tjene  hertil.  Med  den  rigere  Udvikling 
af  Byens  Liv  ogsaa  i  aandelig  Henseende  vilde  Aarhus  med 
sin  enestaaende  smukke  Beliggenhed  være  som  skabt  til  Ren- 
tierby,  der  atter  kunde  betinge  Kapitalkraft  med  følgende 
Initiativ.  Det  kunde  maaske  synes  uretfærdigt  overfor  Jyl- 
lands eller  Provinsens  øvrige  Byer  at  foretage  slige  Skridt, 
men  ved  en  nøjere  Gennemtænkning  af  Sagen  vilde  sikkert 
enhver  Dansker,  og  ikke  mindst  enhver  Jyde,  indse  Fordelene 
for  os  alle  ved  saaledes  at  faa  to  store  Støttepunkter  for  vort 
Liv  og  Arbejde,  i  Stedet  for  at  vi  nu  kun  har  eet,  der  præges 
for  stærkt  af,  at  alt  —  og  det  baade  daarligt  og  godt  —  kon- 
centreres her  og  øver  Indflydelse.  Den  Forskellighed,  der  er  i 
den  bevægelige  sjællandske  Aand  og  i  den  tungere  jyske,  vilde 
sikkert  til  Held  for  hele  vor  nationale  Psykologi  træde  i 
Vekselvirkning  mellem  saadanne  to  danske  Storbyer,  og  Be- 
grebet Danmark  og  dansk  vilde  staa  langt  fastere  i  Virkelig- 
hedens Jordbund. 

I  Konsekvens  af  de  her  fremdragne  Momenter  vil  det 
endelig  være  naturligt  at  fremhæve,  hvad  vore  Bilande,  hvor 
relativt  lidet  betydende  de  end  kan  forekomme,  burde  være 

for  (Ks.  Kt  andel  Syn  paa  disse  og  en  større  Trang  til  at 
se  det  som  vort  Maal  at  udvikle  deres  Muligheder  niaa 
beherske  os.  Ogsaa  overfor  de  vanskelige  politiske  Forhold, 
vore  Besiddelser  synes  at  skulle  medfore,  vilde  det  sikkert 
kun  være  til  Gavn  for  alle  Parter,  om  vor  Fremtræden  helt 
igennem  var  præget  af  andet  end  den  valne  Ligegyldighed, 
hvormed  vi  nu  omfatter  vore  Øer  i  Nord  og  Syd  samt  Kolo- 
nierne i  Grønland. 

Ingen  Muligheder  maa  vi  overse,  ingen  Midler  maa  vi 
spare  for  at  skabe  det,  der  kalder  paa  os:  et  nyt  og  større 
Danmark. 


V. 

DEN  NORDISKE  TANKE 

Det  er  naturligt,  at  man  ved  at  beskæftige  sig  med  Tanken 
om  et  større  Danmark  ledes  ind  paa  at  søge,  om  der 
skulde  findes  Omraader  udenfor  os  selv,  vi  naturligt  kunde 
slutte  os  til,  om  vi  uden  at  tage  Skade  kunde  gaa  udenfor  vore 
Grænser  og  søge  Støtte  i  en  større  Idé.  Af  sig  selv  vil  her 
den  nordiske  Tanke  melde  sig.  Man  kan  anse  Verdenskrigens 
Situation  som  den  nordiske  Tankes  Fallit,  man  kan  ogsaa  ud 
fra  akkurat  samme  Synspunkter  komme  til  det  stik  modsatte 
Resultat.  Det  er  sandt,  at  Sympatierne  i  de  tre  nordiske  Lande 
under  denne  Krig  ikke  har  været  parallele,  og  at  dette  sam- 
vittighedsløst er  blevet  udnyttet  til  at  saa  Splid  mellem  de 
tre  Folk.  Men  ligesaa  sandt  er  det,  at  ingen  kan  leve  af  Fø- 
lelser« —  og  navnlig  ikke  i  den  Verden,  vi  lever  i  —  og 
m.  H.  t.  Kendsgerningerne  turde  vel  Historien  aldrig  for  have 
lært  os,  hvor  henvist  vi  alle  tre  er  til  at  søge  vor  Kraft  i  os 
selv.  Verdenskrigen,  der  har  indesluttet  os  sammen,  henviser 
os  da  til  at  finde  hinanden,  til  at  skabe  et  større,  et  vægtigere 
Begreb  heroppe  i  vort  frie  Nord  at  falde  tilbage  paa,  at  hente 
Kraft  fra.  Trods  Forskel  i  ydre  Sympatier  træder  vor  indre 
Solidaritet  frem  som  aldrig  før.  Hvor  uhyre  interesseret  er  vi 
ikke  hver  for  sig  i.  at  det  øvrige  Norden  bevares,  som  det  er. 
Selv  visse  Kredse  i  Sverige,  der  i  deres  nationalistiske  Iver 
synes  at  fremvise  de  stærkeste  separatistiske  Tegn,  vilde  med 
en  Stormagt  til  Nabo,  hvor  vi  nu  bor.  vist  hurtigt  komme  til 
at  længes  tilbage  mod  den  trods  alt  skikkelige  Hr.  Sørensen <r. 
Vil  man  imidlertid  have  andet  ud  af  dette  Problem  end 
blotte  Forhaabninger,  maa  man  gaa  tilbunds  deri,  og  bl.  a. 

ikke  vige  tilbage  for  at  se  Sandtieden  lige  i  Øjnene,  og  den 
er,  at  det  svage  Punkt  for  Tiden  i  Norden  er  Fortioldet  ikke 
mellem  Sverige  og  Norge,  men  mellem  os  og  disse  to  Lande 
hver  for  sig.  Man  kunde  karakterisere  Skævheden  i  dette 
F'orhold  paa  mange  Maader,  man  kunde  bruge  mere  eller 
mindre  bitre  Ord,  eftersom  man  nylig  var  kommet  hjem  fra 
en  Rejse  i  disse  Lande  eller  ej,  og  efter  hvilke  Kredse  man  i 
forste  Tilfælde  var  kommet  i  Berøring  med.  Det  vil  imidler- 
tid være  tilstrækkeligt  at  sige,  at  Forholdet  ikke  er,  som  det 
skulde  være.  For  den,  der  imidlertid  kender  disse  Lande  og 
de  Stemninger,  som  dér  er  raadende,  fra  andet  end  rene  Tu- 
ristbesøg, vil  Opfattelsen  stille  sig  noget  anderledes  end  for 
den  overfladiske  Besøgende,  endsige  den  almindelige  Avis- 
læser. Vor  Bitterhed  mod  den  Kulde,  vi  kan  mode  hos  »Brødre- 
folkene«, kan  overfor  den  naive  Kærlighed,  hvormed  vi  hid- 
til har  opfattet  den  nordiske  Sag,  være  forstaaelig,  men  det 
bør  ikke  dække  over,  at  det  ikke  desmindre  er  os  og  vor  Ad- 
færd, der  har  bidraget  mest  til  at  svække  det  gensidige  For- 
hold. En  bestemt  dansk  »Aand«,  som  herhjemme  ikke  tages 
for  andet  end  det,  den  er  —  ingenting  —  og  som  tilmed  er  i 
hastig  Tilbagegang,  men  dog  endnu  kan  beherske  os  rent 
ubevidst  som  en  gammel  Vane,  en  ydre  Skal,  man  næppe  selv 
er  opmærksom  paa,  er  fuldkommen  uforstaaelig  for  Sven- 
skere og  Nordmænd  med  deres  tungere  (lemyt:  og  da  det 
uforstaaelige  altid  er  det  mest  tiltrækkende,  er  diet  særlig 
denne  Aand,  vore  Naboer  har  fæstet  sig  ved,  og  som  de  uden 
videre  har  gjort  identisk  med  alt,  hvad  der  hedder  dansk. 
Sandt  at  sige  vidner  det  ikke  om  synderlig  indgaaende  Kend- 
skab til  vort  Folk  og  vort  Land,  men  nægtes  kan  det  paa  den 
anden  Side  ikke,  at  vi  nu  og  da  har  smurt  vor  Overflade  saa 
tykt  ind  med  dette  >Væ.sen  ,  at  man  delvis  maa  undskylde 
en  fremmed,  naar  han  fristes  til  at  tro,  det  er  selve  vor  Kerne, 
naar  han  ikke  forstod  at  skelne  mellem  det,  der  var  »Spøg 5, 
og  det,  der  var  Alvor. 

Den,  der  havde  det  Held  under  Dagene  for  Kongemødet 
i  Malmø,  da  det  internordiske  Regnskab  var  sat  paa  Dag.s- 
ordenen  overalt  i  Skandinavien,  at  opholde  sig  i  Sveriges  Ho- 

vedstad,  fik  et  uudsletteligt  og  for  en  Dansker  ret  belærende 
Begreb  om,  hvorledes  Opfattelsen  af  os  formede  sig  i  et  af 
Nordens  store  Øjeblikke  hos  Frændefolket.  Med  en  mærkelig 
Følelse  saa  den  danske  Besøgende  hin  historiske  Dag  for 
Kongemødet  udover  det  graa,  hverdagsagtige,  fuldkommen 
flag-  og  festløse  Stockholm,  medens  han  endnu  havde  Mor- 
genpostens danske  Avisers  overstrømmende  »Feststemning«  i 
sine  Tanker.  Med  samme  Følelse  havde  han  Aftenen  i  For- 
vejen overværet  den  svenske  Konges  Afrejse  fra  Centralsta- 
tionen, dér  hvor  Folkets  Stemning  gav  sig  Udslag  i  Afsyngel- 
sen af  svenske  Fædrelandssange  —  der  var  tre  ialt  —  og  i 
Hurraraab  og  Jubel  for  Sveriges  Konge  og  Folk.  Saa  underlig 
fattig  og  ensom  stod  man  der  som  Dansk  —  som  Skandinav. 
Men  Bladenes  Ledere,  hele  Stemningen,  efterlod  dog  det  dy- 
beste Indtryk.  Den  nøgterne  vurderende  Prøvelse  af  de  to 
Frændefolk  som  mulige  Forbundsfæller  skal  aldrig  glemmes. 
Hvor  berettiget  var  den  ikke  —  thi  Tiden  opfordrer  stærkt 
til  Nøgternhed  —  og  dog  hvor  uretfærdig  mod  os.  Aanden 
deri  karakteriseres  ved  et  af  de  store  Stockholmerblades  Vur- 
dering af  Danskerne  som  »Haablose  Slægters«  Land,  der  dog 
i  den  nyere  Tid  o.  s.  v.  Med  et  Suk  lagde  man  Avisen  fra  sig. 
Det  var  altsaa,  hvad  den  »Kultur«,  vi  nu  havde  levet  paa  en 
Menneskealder,  var  god  i  Fremmedes  Øjne!  Ak  ja,  man  knyt- 
tede Næven,  og  dog,  hvor  laa  Skylden  til  syvende  og  sidst? 

Sandheden  er,  at  baade  i  Norge  og  Sverige  er  der,  ikke 
mindst  i  det  store  Folk,  en  ligesaa  ægte  Følelse  for  Danmark, 
som  vi  inderst  inde  nærer  den  for  disse  Lande.  Men  Sand- 
heden er  ogsaa,  at  vi  under  hin  ydre  Fernis  grundig  har 
skjult  den  Valuta,  vi  kan  yde  dem  i  Samholdets  Sag.  Og  hvis 
blot  en  af  Parterne  i  det  nordiske  Fostbroderskab  skal  have 
Følelsen  af,  at  det  er  ham,  der  skal  tage  den  anden  »paa 
Slæb«,  hvis  der  ikke  er  fuldstændig  Ligevægt  i  Forholdet, 
hvis  der  ikke  er  en  afgjort  Forstaaelse  af,  at  ingen  kan  und- 
være nogen  af  de  andre  for  sin  egen  Skyld,  duer  hele  den  nor- 
diske Tanke  ikke  en  Døjt. 

Lad  os  da  se  lidt  nærmere  paa  disse  Forhold.  Vort  fælles 
Slægtskab,  vor  Afstamning  fra  hin  stolte  nordiske  Race,  der 

endnu  er  saa  stærk  i  os,  at  enhver  af  os  forst,  naar  han  kom- 
mer udenfor  Skandinaviens  Grænse,  foler,  at  nu  er  han  i  det 
fremmede,  forplif^ter  os  baade  overfor  Fortid  og  Fremtid  til 
at  lade  vore  Handlinger  va-re  bestemte  af  andet  end  Tilskyn- 
delser, all'odle  ved  Hegivenheder  udefra.  Det  er  jo  langt  fra 
saaledes,  at  de  nordiske  Folk  har  plejet  en  evig  Fred  mellem 
sig  selv,  men  ved  at  undersøge  deres  Kriges  historiske  Beret- 
tigelse vil  man  finde,  at  de  udsprang  af  vitale  Modsætnings- 
forhold, som  maatte  og  skulde  kæmpes  til  Ende.  Men  med 
dette  Opgør,  der  fandt  sin  krigerske  Afslutning  for  over  100 
Aar  siden,  var  Nordens  Folk  i  Forholdet  indbyrdes  faldet  i 
et  naturligt  Leje.  Det  bedste  Bevis  herpaa  frembyder  den 
nøgterne  Selvfolgelighed,  hvormed  Sverige  trods  alt  har  taget 
den  i  1905  fuldbyrdede  endelige  Skilsmisse  fra  Norge.  1  Øje- 
blikkets Hede  var  Spændingen  vel  ingenlunde  ringe  —  et 
Symbol  paa  den  nordiske  Livskraft  —  men  den  Forandring, 
der  er  foregaaet  heri,  den  fuldstæ>ndige  Forstaaelse,  der  nu 
hersker  mellem  de  to  Folk  blot  en  halv  Snes  Aar  efter  Brudet, 
viser  tilfulde  Rigtigheden  af,  at  de  vitale  Modsætningers  Tid 
er  forbi  i  Norden.  Det  kan  være,  der  endnu  i  Sverige  er  en- 
kelte Kredse,  der  ikke  vilde  underskrive  dette,  og  som  stadig 
betragter  »Tabet«  af  Norge  som  en  national  Ulykke,  men  de 
er  ikke  det  afgørende  Bevis  i  dette  Forhold.  Det  er  Sjælen  i 
det  store  Folk,  den  der  gennemtrænger  Samfundene  fra  øverst 
til  nederst  og  afføder  det  brændende  Had,  som  vi  nu  ser  lyse 
overalt  i  denne  frygtelige  Krig,  der  her  er  Beviskraften.  Og 
Sjælen  i  de  nordiske  Folk  kender  ikke  til  Had  mod  hinanden. 
For  ikke  at  misforstaas  skal  her  straks  indrømmes,  al  Sam- 
forholdet derfor  ingenlunde  er  ren  og  skær  Idyl;  der  er  baade 
gensidig  Jalousi,  Misforstaaelser  og  Misstemninger,  men  Folk, 
der  ligner  hinanden,  har  som  bekendt  den  største  Lejlighed 
til  at  se  hinandens  Fejl  og  Skavanker  og  til  at  drage  Sammen- 
ligninger. Men  som  der  er  et  gammelt  Ordsprog,  der  siger 
»Frænde  er  Frænde  værst«,  er  der  samtidig  et,  der  siger,  at 
»Blodet  er  aldrig  saa  tyndt,  at  det  dog  er  tykkere  end  Vand^. 
Lad  os  hver  for  sig  beholde  vore  Særpræg,  lad  os  være  uenige 
om  Smaating,  og  lad  os  frem  for  alt  ikke  lukke  Øjnene  for, 

at  saadanne  Uenigheder  findes,  fordi  vi  ellers  vil  komme  til 
at  regne  med  falske  Værdier  i  Stedet  for  at  søge  Manglerne 
mest  muligt  udjevTiede,  men  lad  os  komme  til  klar  Erken- 
delse af,  at  i  de  store  Sager  løber  vore  Interesser  parallelt, 
hvis  de  da  ikke  endog  falder  sammen.  Vor  Kultur  er  trods 
Særpræg  saa  ensartet  som  mellem  ingen  andre  Lande.  Vi 
forstaar  hinandens  Sprog,  og  paa  Lovgivnings-  og  forskellige 
andre  Omraader  er  vi  naaet  til  en  Ensartethed,  der  ikke  er 
tilfældig.  Vi  har  alle  en  klar  Følelse  af,  at  Kulturens  Tyngde- 
punkt forskjder  sig  nordefter,  vi  har  allerede  bevist  dette  ved 
vor  Indsats  i  Verdenskulturen  hver  for  sig,  og  overfor  de  Op- 
gaver, der  venter,  maa  vi  forstaa,  at  vi  er  solidariske  baade 
aandeligt  og  ikke  mindst  økonomisk.  Enhver  af  os  vil  have 
Gavn  af  de  andres  Fremgang,  medens  Tilbagegang  eller  endog 
Undergang  for  en  af  os  vil  ryste  Norden  i  sin  Grundvold. 
Det  fremhæves  tit  nok,  at  vi  i  denne  Situation  i  visse  Sym- 
patier og  Interesser  staar  skilt.  Men  er  dette  ikke  netop  et 
Symbol  paa  vor  indre  Samhørighed;  hver  af  os  har  sin  Op- 
gave som  Forpost  for  Nordens  Sag.  Vi  burde  ikke  tillade,  at 
dette  mistydedes  eller  misbrugtes  til  Splittelse,  men  tvertimod 
i  aaben  Forstaaelse  være  hinanden  taknemlige  for  det  Bol- 
værk, vi  hver  for  sig  betyder  for  det,  der  for  os  er  det  dyreste 
af  alt.  Nordens  Integritet. 

Anstiller  man  disse  Betragtninger,  maa  man  imidlertid 
ogsaa  tage  deres  Konsekvenser.  Herved  bliver  den  nordiske 
Sag  ikke  blot  et  Spørgsmaal  om  Følelse,  men  om  Agtelse  og 
Tillid.  Her  er  det,  vi  har  fejlet,  og  vi  ser  nu  Følgerne.  Men 
det  nye  Danmark,  der  intet  kender  til  »Haabløse  Slægter«, 
der  i  berettiget  Tillid  til  egen  Kraft  og  egen  Værd  vil  hævde 
sig  som  Folk,  som  nordisk  Stamme,  vil  vide,  at  Respekten 
for  sig  selv  afføder  Respekt  udadtil.  Dets  Optræden  skal  være 
derefter,  og  sundere  og  stærkere  vil  den  nordiske  Tanke  byg- 
ges op  end  i  tidligere  Tid.  Da  maa  vi  søge  vor  Indsats  ved 
andet  end  skandinavistiske  Kærlighedserklæringer  i  Tide  og 
Utide,  endsige  ved  den  Overlegenhed,  man  overlader  til  Gen- 
nemsnitsturisten  at  udfolde  for  at  hævde  sig  i  det  fremmede. 
Tiden   maaler  efter  Styrke,   ikke   efter   Aandsforfinelse,   den 

regner  efter  Kendsgerninger,  ikke  efter  Korsikringer,  den  vur- 
derer efter  Fremtid  og  ikke  efter  Kortid.  Lige  meget,  tivor- 
dan  vi  synes.  Skylden  for  Svagtiederne  i  det  nordiske  Sam- 
hold bor  lordeles,  ved  Hævdelsen  ogsaa  udadtil  af  Cjrund- 
tankeme  i  et  storre  Danmark  bringes  Ligevægten  tilbage  af  sig 
selv.  Til  os  staar  det  at  vise,  livad  vi  er,  til  os  staar  det,  om 
laagede  Korhaabninger  og  Stemninger  eller  den  sunde  Nøg- 
ternhed skal  blive  afgørende  for  den  nordiske  Tankes  Ska^bne. 
Vi  er  det  bøjeligste  af  de  tre  nordiske  Kolk,  og  vor  Mis- 
sion kan  maaske  blive  derefter.  Lad  os  vise  vor  Storhed  heri. 
Med  hver  Nerve  spændt  maa  vi  lytte  mod  Stormen.  Verden 
staar  i  Brand,  men  ingen  af  Nordens  Kolk  har  tændt  Kaklen 
eller  ønsket  den  tændt.  Sammen  er  vi  omspændt  af  denne 
gigantiske  Krig,  hver  for  sig  har  vi  faaet  at  fole,  hvad  den 
nærer  af  Respekt  for  dem,  der  er  de  svageste.  Hvorledes  end 
vore  Forhold  udadtil  maatte  udvikle  sig,  lad  os  derfor  aldrig 
tillade,  endsige  bidrage  til,  at  vore  indre  Forhold  paavirkes 
deraf.  Lad  ikke  det,  der  er  Sidemomenter  i  en  større  Sag, 
blive  Liv  eller  Død  for  os.  Lad  os  rent  ud  sagt  være  enige 
om,  at  det  er  Norden  for  god  til!  Til  Dagenes  Ende  vilde 
det  være  den  største  Ulykke  for  os  alle,  hvis  Nordens  Enhed 
skulde  sønderbrydes  af  Verdenskrigens  Klammer.  Lad  frem 
for  alt  Nøgternhedens  Tid  være  inde  ogsaa  i  det  nordiske  Kor- 
hold. Lad  ikke  blot  Nordens  Konger,  men  Nordens  Kolk  mø- 
des i  dette.  Da  vil  vi  efter  Krigen  med  Agtelse  for  de  Sær- 
egenskaber, vi  hver  for  sig  ejer.  men  med  samlet  Styrke 
kunne  hente  Næring  i  Bevidstheden  om  at  udgøre  et  frit,  et 
større  Norden.  Store  Opgaver  venter  os,  de  lyser  Nætters 
Sønner.  Sagalandenes  Kolk,  Kremtidens  Folk. 


VI. 

BUDSKABET  TIL  OS 

Det  er  lys  og  straalende  Sommermorgen.  Natdamperen 
fra  Hovedstaden  gaar  op  gennem  Limfjorden,  og  vi 
staar  paa  øverste  Dæk  og  skuer  udover  det  jyske  Land,  hvor 
Herrens  Velsignelse  synes  at  leve  som  selve  Aanden  over  de 
saftig-grønne  Græsgange,  de  veldyrkede  Marker  med  Gaarde- 
nes  lange,  hvidkalkede  Længer,  der  lyser  i  Morgensolen,  over 
hele  det  vidtstrakte  Landskab  med  sine  rolige  Flader  og  kraf- 
tige Bakkedrag,  der  taler  paa  en  Gang  om  Frodighed  og  dog 
om  stridbar  Karakter,  hærdet  under  barske  Forhold.  Og  vi 
ser  Kvæget  derinde,  der  græsser  i  Engene,  Menneskene,  der 
arbejder  paa  Markerne,  Køretøjer  paa  Vejene,  Vindmøller, 
der  sindigt  udnytter  den  lystige  danske  Blæst.  En  Sænkning  i 
Bakkedragene  langs  Fjorden  lader  os  i  et  pludseligt  Udsnit  se 
dybt  ind  i  Landets  Hjerte,  hvor  Gaarde  og  Hussamlinger  lig- 
ger med  deres  Trægrupper,  og  Landsbykirker  staar  paa  Vagt. 
Længst  i  Syd  hæver  Bakkedragene  sig  højest,  Lundbybak- 
keme,  under  hvis  smukke  trodsige  Linier  danske  Mænd  kæm- 
pede mod  en  overmægtig  Fjendes  Invasion  og  døde  som  Helte. 
Saadan  ligger  dette  Land  for  os,  sagnrigt  og  dog  evigt 
ungt.  aandende  Frugtbarhed,  talende  om  Menneskers  Virken 
og  Arbejde,  det  kostbareste  af  alt.  1  dels  frie  mandige  Linier, 
der  hæver  og  højner  sig,  men  aldrig  saa  brat,  at  de  spærrer 
for  Udsyn  og  Lys,  genfinder  vi  vor  egen  Karakter,  og  i  dyb 
Samklang  med  Jorden  omkring  os  tænker  vi  vore  bedste  Tan- 
ker. Men  forude  kalder  et  nyt  Danmark.  Dragende  Kølvan- 
dets hvide  Stribe  over  den  brede  Strøm  glider  Damperen  frem 
mod  Landet,  der  forude  synes  at  lukke  for  Fjorden,  og  som 

forniader  iii  kommende  liiigtniii^.  I.æiige  inden  vi  naar  den. 
bringer  den  nye  Tid  os  sil  Bud.  Over  bol^jende,  kornfjule  Bak 
ker  vokser  der  t'rein  Sanilinf^er  af  ina>glige  Skorstene,  fra 
hvilke  Røgskyerne  vælter  op  og  driver  langt  ind  i  Landet. 
Saa  svinger  I-'jorden  i  en  vældig  Bue,  Damperen  skifter  sin 
Kurs,  og  foran  os  ligger  Aalborg-Distriktet  aabent  og  smi- 
lende med  store  Linier.  Og  plnd.selig  sejler  vi  om  Kap  med  et 
elektrisk  Arbejdstog,  der  dukker  op  inde  paa  Engene,  og  som 
iltert  liaster  afsted  ind  mod  et  af  de  store  Fabriksanlæg,  der 
som  fremskudte  Forposter  Tor  Byen  derinde  strækker  sig  paa 
begge  Sider  af  den  glitrende  Fjord. 

Og  vi  sejler  ind  i  en  mægtig  Sang  af  .\rbejde  og  Trivsel. 
Den  toner  fra  Cementfabriker  og  Kridtbrud,  fra  Broer  og 
Brygger,  hvor  Stor-Motorskibe,  Trampbaadc  og  slanke  F'uld- 
riggere  afløser  hinanden,  med  Skuder  og  raske  Smaa-Sejlere 
ind  imellem.  Dens  Klang  laaner  Farve  fra  Dannebrog,  der 
smelder  i  Agterstavnene  —  med  Skær  af  Brødrefolkenes  Flag- 
duge under  Gaflen  i  himmelstræbende  Rigninger.  Men  inde  i 
Land  staar  Grupper  af  taarnhøje  Skorstene  og  maaler  Master- 
nes Rejsning.  Og  den  stiger  i  Støjen  fra  Spil  og  Kraner,  fra 
Ladning  og  Losning,  i  Larmen  fra  Fabrikernes  Arbejde,  der 
fores  ud  til  en  som  rullende  Torden.  Den  faar  Næring  fra 
de  mægtige  gule  Superfosfatfabriker,  hvor  fremmede  Mine- 
raller forvandles  til  Gødning  for  Danmarks  Jord,  den  skyller 
videre  omfattende  Skibsværft  og  Oplagspladser,  Byen  med 
sine  Huse,  Spir  og  Skorstene,  Havnen  med  Eksportstaldene  og 
Skibene,  og  Broerne  over  Fjorden. 

Den  løfter  sig  i  det  Pust  af  den  store  Verden,  der  staar 
ind  gennem  Fjorden,  den  vokser  ved  at  faa  Følge  tilbage  af 
danske  Varer  paa  deres  Vej  udover  .lorden,  den  fylder  os  med 
dobbelt  Styrke,  fordi  det  her  er  os,  der  er  ydende,  og  ikke  blot 
modtagende.  Og  i  denne  Kraft  rejser  sig  Rygraden  i  det  nye 
Danmark,  hvor  By  og  Land  supplerer  hinanden  og  gør  hin 
anden  større. 

Og  vi  elsker  dette  Land  og  sværger.  Men  yderst  ude 
i  Horisonten  følger  os  endnu  Bakkerne,  der  kaldte  paa  os 
før.    Tankerne   vandrer  tilbage   til   dem,   der  gik   forud   for 

os,  vore  Fædre,  som  farvede  dette  Land  med  deres  Blod  for 
at  kunne  overlevere  det  frit  og  xibøjet  til  os,  saaledes  som  de 
selv,  i  sin  Tid  modtog  det.  Og  aldrig  vil  den  Dag  komme,  da 
vi  ikke  føler,  hvad  der  til  Gengæld  er  vor  Pligt.  Vi  er  kmi  et 
Led  i  en  stolt  og  stærk  Kæde,  som  vi  har  at  føre  videre.  Men 
Fortiden  rummer  ikke  blot  Pligt,  men  Lære.  Det  er  ikke  nok, 
vi  staar  paa  Vagt,  vi  maa  ogsaa  vaage.  Det  er  ikke  nok,  vi 
værner  vor  Fortid,  vi  maa  ogsaa  sikre  vor  Fremtid. 

Danmarks  Fremtid  —  hvor  stolt,  hvor  rig  og  lykkelig 
ligger  den  ikke  foran  os,  byggende  paa  E\Tierne  og  Kræfterne 
i  sine  Børn.  Og  med  Sangen  fra  Land  og  By,  fra  Hjemlands 
Jord  og  fremmed  Verden  brusende  gennem  vort  Indre  hører 
vi  en  Rytme,  der  gaar  igennem  alt:  Danmark  først  og  sidst! 

Store  Pligter  hviler  paa  os,  der  nu  staar  inde  for  Dan- 
marks Sag.  Vi  staar  i  Farens  Stund,  og  ogsaa  vi  skal  gøre 
Regnskab.  Lad  os  da  vise  os  værdige  til  vor  Pligt.  Lad  den  være 
ikke  letsindig  at  sætte  paa  Spil,  hvad  vi  har  at  vaage  over. 
Lad  os  kun  kende  en  Ledestjerne  i  dette  Mørke:  Danmark. 

Ja,  lad  det  nu  gaa  som  et  vældigt  Vejr  over  Landet:  Dan- 
mark først  og  sidst! 

Lad  os  nu  vaagne  —  ikke  med  stort  Rabalder,  som  ikke 
passer  for  vor  Karakter,  men  i  vort  Indre,  hver  for  sig.  Lad 
os  ikke  længer  drømme,  men  tænke.  Store  vil  de  Spørgsmaal 
blive.  Tiden  vil  stille  os.  Kan  vi  end  ikke  forme  Svaret  paa 
Forhaand,  lad  os  dog  ikke  staa  uorienteret,  lad  os  ikke  være, 
som  om  det  hele  ikke  angik  os.  Lad  os  nu  vise  vor  Fantasi 
ogsaa  i  de  store  Linier,  være  mindre  »rationalistiske«  og  mere 
rationelle.  Lad  os  være  færdige  med  den  evige  Beimdring  af 
Udlandet,  men  lad  os  være  i  fuld  Samklang  med  selve  vor 
Tid.  Lad  os  være  Danske  og  være  det  fuldtud.  Lad  os  hente 
Kraft  i  vor  Tro  paa  os  selv,  i  vor  Udviklings  Højde.  Men  lad 
Ordenes  Tid  være  forbi  og  lad  os  vise  vor  Styrke  i  Handling. 
Lad  os  give  vor  Kultur  Arbejde,  og  vort  Arbejde  Kultur!  Lad 
os  med  samlet  Kraft  og  forbitret  Energi  gaa  ind  i  det  store 
Sikrings-  og  Rejsningsarbejde,  Fædrelandet  venter  af  os. 

Det  er  Budskabet  til  os! 

